<!-- wp:paragraph {"align":"center","style":{"typography":{"fontSize":20},"color":{"background":"#dbd6ff"}}} -->
<p class="has-text-align-center has-background" style="background-color:#dbd6ff;font-size:20px"><strong>"ประกายกานต์" ผงาดคว้าดับเบิ้ลแชมป์บีชเทนนิสฯ สนาม 2</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสชายหาด รายการ "บีช เทนนิส แชมเปี้ยนชิพ" สนามที่ 2 ประจำปี 2567 ชิงเงินรางวัลรวม 50,000 บาท ที่เกรต้า สปอร์ต คลับ พัทยา จ.ชลบุรี วันที่ 30 มิ.ย.67 รอบชิงชนะเลิศ ชายคู่, หญิงคู่ และ คู่ผสม โดยมี นายฐิติเทพ เทพหัสดิน ณ อยุธยา ผู้ช่วยเลขาธิการสมาคมกีฬาลอนเทนนิสแห่งประเทศไทย ในพระบรมราชูปถัมภ์ มาเป็นประธานมอบรางวัลให้นักกีฬา ร่วมด้วย นางสำเรียง เหมาะมาศ ประธานที่ปรึกษาเกรต้า รีสอร์ท แอนด์ สปอร์ต คลับ มาร่วมในพิธีมอบรางวัล และ ให้กำลังใจนักกีฬาเช่นกัน สำหรับการแข่งขันในสนามนี้ ประกายกานต์ สาวิสิทธิ์ นักกีฬามือเก๋าดีกรีทีมชาติจากชลบุรี เป็นนักตบที่สามารถคว้าดับเบิ้ลแชมป์มาครองได้สำเร็จ จาก หญิงคู่ และ คู่ผสม</p>
<!-- /wp:paragraph -->

<!-- wp:paragraph -->
<p>ประเภทหญิงคู่ ประกายกานต์ จับคู่กับ นิการัตน์ วาทีนุกิจ นักเทนนิสจากนครปฐม คู่มือวาง 1 ของรายการ ลงชิงชนะเลิศกับคู่นักตบดาวรุ่ง ภัทราพร ทองพิทักษ์ จากปทุมธานี กับ ไอริน ศรีไตรเฮือง จากชลบุรี ซึ่งคู่มือวาง 1 อาศัยชั้นเชิงและประสบการณ์ที่เหนือกว่า คว้าชัยชนะได้ตามคาด 2 เซตรวด ด้วยสกอร์ 6-1 และ 6-4 คว้าแชมป์มาครองร่วมกันทันที นอกจากนี้ ประกายกานต์ ยังคว้าแชมป์คู่ผสมได้อีก หลังจับคู่ โอฬาร ตั้งวงศ์กิจ จากกทม. ซึ่งเป็นคู่มือวาง 3 ของรายการ ช่วยกันตบเอาชนะคู่มือวาง 2 ปรมะ ศัสตุระ จากกทม. กับ นิการัตน์ วาทีนุกิจ จากนครปฐม ได้อย่างเยี่ยมยอด 2 เซตรวด ด้วยสกอร์ 6-1 และ 6-3</p>
<!-- /wp:paragraph -->

<!-- wp:paragraph -->
<p>ด้านประเภทชายคู่ ปรมะ ศัสตุระ จากกทม. คู่กับ ซาเละฟรีรัส อัลมุฟาฎี จากชลบุรี เกือบเสียฟอร์มคู่มือวาง 1 เมื่อต้องดวลกับ ภูวไนย นนท์อ่อน จากร้อยเอ็ด กับ เล็กลามัตย์ แฮริสัน จากชลบุรี ถึง 3 เซตกว่าจะเฉือนชนะได้อย่างหวุดหวิด 6-2, 2-6 และ ซูเปอร์ไทเบรก 10-7 ทำให้ ปรมะ กับ ซาเละฟรีรัสคว้าแชมป์มาครองได้สำเร็จ</p>
<!-- /wp:paragraph -->

<!-- wp:image {"id":43951,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/07/449496477_887637576732559_1967936058384174326_n-1024x683.jpg" alt="" class="wp-image-43951"/></figure>
<!-- /wp:image -->