<!-- wp:paragraph {"align":"center","style":{"typography":{"fontSize":20},"color":{"background":"#c5dde7"}}} -->
<p class="has-text-align-center has-background" style="background-color:#c5dde7;font-size:20px"><strong>"ธเนส-เสกศักดิ์" ดวลอึด3เซตลิ่วชิงดำบีช เทนนิส จูเนียร์ฯสนาม5</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสชายหาด ประเยาวชน รายการ "บีช เทนนิส จูเนียร์ แชมเปี้ยนชิพ" เกรด 3 สนามที่ 5 ที่เกรต้า สปอร์ต คลับ พัทยา จ.ชลบุรี เมื่อวันที่ 20 สิงหาคม ธเนส ช่างหนอง ดาวรุ่งชลบุรี ที่เพิ่งคว้าแชมป์ในรุ่นอายุไม่เกิน 14 ปีมาหมาดๆ และขยับขึ้นมาเล่นในรุ่นอายุไม่เกิน 16 ปี โดยจับคู่กับ เสกศักดิ์ ช่างหนอง รุ่นพี่จากชลบุรีเช่นกัน ลงแข่งรอบรองชนะเลิศ พบกับ ปิยะภูมิ อินขาว กับ บุณยกรณ์ เรวิน ผลปรากฎว่า เกมหวดเป็นไปอย่างสนุกทั้ง 2 ฝ่ายยื้อตบกับสุดมันส์ ธเนส กับ เสกศักดิ์ ชนะเซตแรกหวุดหวิด 7-6(1) และในเซตสองก็ดวลกันถึงไทเบรกเช่นกัน แต่เซตนี้ ปิยะภูมิ กับ บุณยกรณ์ เป็นฝ่ายเฉือนชนะ 7-6(5) ตีเสมอ 1-1 เซต ต้องมาตัดสินด้วยซูเปอร์ไทเบรก และเป็น ธเนส กับ เสกศักดิ์ ที่เล่นได้แน่นอนกว่าชนะไป 10-4 ธเนส กับ เสกศักดิ์ ผ่านเข้าไปชิงชนะเลิศ จอห์น เลี่ยม ชัตต์ แชมป์รุ่นอายุไม่เกิน 14 ปี กับ สุวัสส์ ศิริสินวัฒนา ที่ตัดเชือกชนะ สหวัสส์ ศิริสินวัฒนา กับ กฤษกรณ์ ปรมศักดา 4-4 ret. ด้านหญิงคู่ รุ่นอายุไม่เกิน 18 ปี รอบพบกันหมดในกลุ่ม นัดที่สอง ภริตา ช่วยชัย กับ ภัทราพร ทองพิทักษ์ ชนะ ด.ญ. อริสรา คำเหลือ กับ วรัญญา หงษ์คำ 6-0, 6-0, ไอริน ศรีไตรเฮือง กับ ณิชกานต์ ธรรมดา ชนะ นันทพร ป้องปิด กับ สุพัตรา สืบยุบล 6-1, 6-0 หญิงคู่ รุ่นอายุไม่เกิน 14 ปี รอบพบกันหมดในกลุ่ม ภริตา ช่วยชัย กับ ภัทราพร ทองพิทักษ์ ชนะ ด.ญ. อริสรา คำเหลือ กับ สุพัตรา สืบยุบล 6-0, 6-4 ทั้งนี้ในวันดังกล่าวได้รับเกียรติจาก นายฐิติเทพ เทพหัสดิน ณ อยุธยา ผู้ช่วยเลขาธิการสมาคมกีฬาลอนเทนนิสแห่งประเทศไทยฯ มาให้กำลังใจและมอบรางวัลแก่นักกีฬาประเภทชายคู่รุ่นอายุไม่เกิน 14 ปี และ ชายคู่รุ่นอายุไม่เกิน 18 ปี อีกด้วย</p>
<!-- /wp:paragraph -->

<!-- wp:image {"id":38774,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/08/369558980_689150666581252_8400745313123285232_n.jpg" alt="" class="wp-image-38774"/></figure>
<!-- /wp:image -->