<!-- wp:paragraph {"align":"center","style":{"typography":{"fontSize":20},"color":{"background":"#dfead6"}}} -->
<p class="has-text-align-center has-background" style="background-color:#dfead6;font-size:20px"><strong>"ธีร์ธวัช-เมสสิยพร" หวดกระหึ่ม!กระชากแชมป์ "แอลทีโอ แชมเปี้ยนชิพส์"</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชน เก็บคะแนนสะสมอันดับเยาวชนประเทศไทย รายการ แอลทีโอ จูเนียร์ แชมเปี้ยนชิพส์ 2021 ครั้งที่ 7 ประจำปี 2564 ณ ศูนย์พัฒนากีฬาเทนนิสแห่งชาติ เมืองทองธานี จัดภายใต้มาตรการป้องกันการแพร่ระบาดของโรคโควิด-19 เมื่อวันที่ 1 พ.ย.2564 เป็นวันสุดท้าย โดยในพิธีมอบรางวัล น.ส.ขนิษฐา ศรีตะวัน กรรมการอำนวยการสมาคมกีฬาลอนเทนนิสแห่งประเทศไทยฯ เป็นประธาน</p>
<!-- /wp:paragraph -->

<!-- wp:paragraph -->
<p>รุ่นอายุไม่เกิน 16 ปี รอบชิงชนะเลิศ ประเภทชายเดี่ยว ธีร์ธวัช ธวัชผ่องศรี นักหวดหนุ่มเมืองหลวง กทม. มือวาง 3 ของรายการ พยายามใช้การเล่นที่หลากหลาย จนสามารถเอาชนะ ดนุนัย ภู่เกษร มือวาง 4 จากปทุมธานี ได้ 2 เซตรวด 4-2, 4-1 คว้าแชมป์ไปครอง ด้านหญิงเดี่ยว แชมป์เป็นของ เมสสิยพร ตันจันทร์พงศ์ จาก กทม. ที่คว้าชัยเหนือ ปพิชญา อิสโร เต็ง 4 จากสงขลา 2-0 เซต 4-1, 4-1</p>
<!-- /wp:paragraph -->

<!-- wp:paragraph -->
<p>สำหรับผลการแข่งขันรอบชิงชนะเลิศ คู่อื่น มีดังนี้ รุ่นอายุไม่เกิน 10 ปี ชายเดี่ยว อเล็กซานเดอร์ ซาดอฟ (มือวาง 1-ชลบุรี) ชนะ ปัณณพรรธน์ นิ่มนวลกุล (มือวาง 2-กทม.) 4-2, 4-2 หญิงเดี่ยว ลัลน์ลลิน วโรทยานนท์ (มือวาง 3-กทม.) ชนะ ยูซูนะ ทานินากะ (ญี่ปุ่น) 4-1, 4-0</p>
<!-- /wp:paragraph -->

<!-- wp:paragraph -->
<p>รุ่นอายุไม่เกิน 12 ปี ชายเดี่ยว พศิน สินฉลอง (มือวาง 2-กทม.) ชนะ ธรรมะ โคศิริ (มือวาง 3-กทม.) 4-1, 5-3 หญิงเดี่ยว ปวีณอร นวลศรี (มือวาง 2-ปทุมธานี) ชนะ ณฐมณฑ์ โพธิ์หลวง (กทม.) 5-3, 0-4 และซูเปอร์ไทเบรก 12-10</p>
<!-- /wp:paragraph -->

<!-- wp:paragraph -->
<p>รุ่นอายุไม่เกิน 14 ปี ชายเดี่ยว ปังยะ ผลพิรุฬห์ (มือวาง 5-กทม.) ชนะ ธนธรณ์ ธวัชผ่องศรี (กทม.) 4-1, 4-1 หญิงเดี่ยว แพรมาพร แพงจันทร์ (มือวาง 1-ปทุมธานี) ชนะ อิซูมิ นากาจิมะ (มือวาง 5-กทม.) 4-2, 5-3</p>
<!-- /wp:paragraph -->

<!-- wp:paragraph -->
<p>ขณะที่รุ่นอายุไม่เกิน 18 ปี ชายเดี่ยว ธีรภัทร ขันติวีรวัฒน์ (ขอนแก่น) ชนะ ศุภวิชญ์ ศรีสุริยาพัฒน์กุล (สุพรรณบุรี) 4-0, 4-2 ด้านหญิงเดี่ยว อรวรรณ ลาโสภี (สมุทรสงคราม) ชนะ พัชรดา เนาชารี (มือวาง 1-สมุทรสงคราม) 5-3, 4-0</p>
<!-- /wp:paragraph -->

<!-- wp:image {"id":29455,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2021/11/251847529_4694850287204569_302948244839251165_n-2-1024x683.jpg" alt="" class="wp-image-29455"/></figure>
<!-- /wp:image -->