<!-- wp:paragraph {"align":"center","backgroundColor":"vce-acc","textColor":"vce-bg","style":{"typography":{"fontSize":22}}} -->
<p class="has-text-align-center has-vce-bg-color has-vce-acc-background-color has-text-color has-background" style="font-size:22px"><strong>"แพรวา" หวดกระหึ่มโค่นเต็ง 1<br>เทนนิส 14 ปี ศึกเก็บแต้มเอเชีย</strong></p>
<!-- /wp:paragraph -->

<!-- wp:code -->
<pre class="wp-block-code"><code>        การแข่งขันเทนนิสเยาวชน รุ่นอายุไม่เกิน 14 ปี เก็บคะแนนเอเชีย ระดับเกรด 2 รายการ "แอลทีเอที เอเชี่ยน โฟร์ทีน แอนด์ อันเดอร์ 2023" ครั้งที่ 6 ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 17 ต.ค. 2566 เป็นการแข่งขันรอบสอง (16 คน)
        ประเภทหญิงเดี่ยว แพรวา เทพหัสดิน ณ อยุธยา นักเทนนิสไทย วัย 12 ปี ที่ยังไม่มีอันดับเอเชีย โชว์ฟอร์มได้ยอดเยี่ยม โค่นมือวาง 1 ของรายการ เกวน เอมิลี่ เคอร์เนียวัน จากอินโดนีเซีย ซึ่งเป็นมืออันดับ 27 ของเอเชีย ได้ 2 เซตรวด ด้วยสกอร์ 6-2 และ 7-6 ไทเบรก 7-4 ผ่านเข้ารอบก่อนรองชนะเลิศ ได้เช่นเดียวกับ กนกอินทร์ วงศ์ภูวรักษ์ ที่เข้ารอบด้วยการเอาชนะ ณัฐธิดา แท่นวัฒนกุล มือวาง 7 ของรายการ 2-0 เซต 6-2, 6-1
       ด้านประเภทชายเดี่ยว ณปราธ ละไล นักเทนนิสไทยวัย 12 ปี มือ 462 เอเชีย พบกับ แอนดรูว์ คาวินดา วิเจมานน์ จากศรีลังกา มือวาง 8 และมือ 374 เอเชีย ผลปรากฏว่า เล่นได้ดีทั้งคู่ แต่ ณปราธ ทำได้ดีกว่าในจังหวะสำคัญ ก่อนเป็นฝ่ายชนะ 2-0 เซต 6-4, 6-4 ผ่านเข้ารอบก่อนรองชนะเลิศ ไปพบกับ ตรัย ศรีเสน มือวาง 1 และมือ 87 เอเชีย ที่ชนะ วิลเลียม เอ็ดเวิร์ด แมน เคย์ โจนส์ จากฮ่องกง 2-0 เซต 6-0, 6-0
       ผลการแข่งขันของนักเทนนิสไทยรายอื่น ประเภทชายเดี่ยว รอบสอง พัทธดนย์ ไลอ้อน ชนะ ปริญ อินทรพรหม (วาง 7) 6-0, 6-2 เตชธรรม ศรีเสน ชนะ บูวินดุ จายาวัฒนา (ศรีลังกา) 6-0, 6-0 ภูเบศ วรนุตารักษา ชนะ ทาคุยะ คาเนโกะ (วาง 5-ญี่ปุ่น) 1-6, 6-1 และ 6-0
       ฌาน เลาอมรพาณิช แพ้ เนวาน กันนานการา (วาง 3-ศรีลังกา) 0-2 เซต 5-7, 6-7(4-7) สรวิชญ์ ลิ้มวัฒนายิ่งยง แพ้ คัลลัม ชาร์กี้ (วาง 4-สหราชอาณาจักร) 6-3, 1-6 และ 4-6  วริสโรจน์ เลิศบุญธนวงศ์ แพ้ เคนโซ มาร์คัส โบรเดธ (วาง 6-ฟิลิปปินส์) 5-7, 4-6
       ประเภทหญิงเดี่ยว รอบสอง พลอยเพชร ด้วงเขียว (วาง 4) ชนะ สุรพิชญา คล้อยดี 6-4, 6-3 พลอยทิพย์ ธนศิรินวกุล ชนะ อัญวีณ์ ไพศาลภาณุวงศ์ (วาง8) 6-0, 7-5 อรนิชา ธาดาตั้งสกุล แพ้ จิ่วกวาน นีน่า หวาง (วาง 2-ฮ่องกง) 1-6, 2-6
        ทิพย์ธารา ปัญญาภาพ แพ้ เคทลิน พูน (วาง 5-ฮ่องกง) 3-6, 2-6 พรปวีณ์ ไพศาลภาณุวงศ์ แพ้ นาลา โจเซฟีน มาสกี้ (วาง 6-สหรัฐฯ) 5-7, 0-6 พัทธ์ธีรา ตันพิพัฒน์ แพ้ วาซุนดร้า บี (วาง 3-อินเดีย) 3-6, 1-6
       สำหรับผลการแข่งขันคู่อื่น ๆ ดูรายละเอียดได้ที่ https://atf.tournamentsoftware.com/tournament/b1ca3821-4bfd-4e14-8af2-f2fa6811610b/Matches</code></pre>
<!-- /wp:code -->

<!-- wp:paragraph -->
<p>ข่าว : ฐานทัพ สุขสำราญ<br>ภาพ : กษิดิศ สำเร็จ</p>
<!-- /wp:paragraph -->

<!-- wp:image {"id":39839,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/10/IMG_3637-1024x683.jpeg" alt="" class="wp-image-39839"/></figure>
<!-- /wp:image -->