<!-- wp:paragraph {"align":"center","style":{"typography":{"fontSize":20},"color":{"background":"#d1eaf4"}}} -->
<p class="has-text-align-center has-background" style="background-color:#d1eaf4;font-size:20px"><strong>"ฐานทัพ-พัชรินทร์" ประกาศศักดาผงาดแชมป์เทนนิสไทยแลนด์ฯ ที่สนามศรีชาพันธุ์-ขอนแก่น</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสอาชีพ รายการ "ไทยแลนด์ แชมป์เปี้ยนชิพ" ประจำปี 2568 สนาม 5 ชิงเงินรางวัลรวม 600,000 บาท ที่สนามเทนนิสศรีชาพันธุ์ จ.ขอนแก่น เมื่อวันที่ 8 มิ.ย. 2568 เป็นวันสุดท้าย โดย นายชนะชัย ศรีชาพันธุ์ ผู้ก่อตั้งสถาบันเทนนิสศรีชาพันธุ์ ให้เกียรติเป็นประธานในพิธีมอบรางวัล ประเภทชายเดี่ยว รอบชิงชนะเลิศ "แซค" ฐานทัพ สุขสำราญ นักเทนนิสหนุ่มลพบุรี ซึ่งเป็นมือวางอันดับ 2 ของรายการ ดีกรีแชมป์ชายเดี่ยวสนาม 3 ของปีนี้ พยายามเล่นให้ได้ตามมาตรฐานของตัวเอง ก่อนเอาชนะ "ซีเจ" คงทรัพย์ คงคา นักหวดหนุ่มกรุงเทพฯ ที่พยายามสู้อย่างเต็มที่เช่นกัน โดย ฐานทัพ ชนะ 2-0 เซต ด้วยสกอร์ 6-4 และ 6-3 ฐานทัพ ครองแชมป์ชายเดี่ยว ศึกไทยแลนด์ แชมป์เปี้ยนชิพ สนาม 5 ได้รับเงินรางวัล จำนวน 50,000 บาท และคะแนนสะสมอันดับประเทศไทย จำนวน 220 คะแนน ในขณะที่ คงทรัพย์ ได้รองแชมป์ชายเดี่ยว ได้รับเงินรางวัล จำนวน 25,000 บาท และคะแนน จำนวน 140 คะแนน</p>
<!-- /wp:paragraph -->

<!-- wp:paragraph -->
<p>หลังจบการแข่งขัน นายชนะชัย ศรีชาพันธุ์ ผู้ก่อตั้งสถาบันเทนนิสศรีชาพันธุ์ ได้เป็นประธานมอบรางวัลให้แก่นักกีฬาทั้งประเภทชายเดี่ยวและหญิงเดี่ยว ท่ามกลางบรรยากาศชื่นมื่น โดย นายชนะชัย นั้น เป็นบิดาของ "ซูเปอร์บอล" ภราดร ศรีชาพันธุ์ อดีตนักเทนนิสมือ 9 ของโลก รวมทั้ง "โค้ชเบิ้ม" ดร.ธนากร ศรีชาพันธุ์ กับ "บิ๊ก" นายนราธร ศรีชาพันธุ์ สองอดีตนักเทนนิสทีมชาติไทย ที่ต่างเคยสร้างชื่อเสียงให้กับประเทศไทยมาแล้วหลายครั้ง.</p>
<!-- /wp:paragraph -->

<!-- wp:image {"id":50000,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/06/505037758_1141771071319207_8061419053963395519_n-1024x683.jpg" alt="" class="wp-image-50000"/></figure>
<!-- /wp:image -->