<!-- wp:paragraph {"align":"center","style":{"typography":{"fontSize":20},"color":{"background":"#d2cae4"}}} -->
<p class="has-text-align-center has-background" style="background-color:#d2cae4;font-size:20px"><strong>แรงไม่หยุด"ภพธรรม-คุณานันท์"ทะลุตัดเชือกหวดไอทีเอฟ เอเชีย</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชน รุ่นอายุไม่เกิน 14 ปี ชิงชนะเลิศแห่งเอเชีย รอบไฟนอลส์ รายการ "ไอทีเอฟ เอเชีย โฟร์ทีน แอนด์ อันเดอร์ ดีเวลลอปเมนท์ แชมเปี้ยนชิพส์ 2022, ไฟนอลส์" ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 5 ต.ค. 2565 เป็นการแข่งขันรอบก่อนรองชนะเลิศ หรือ 8 คนสุดท้าย ในประเภทชายเดี่ยว "อังเปา" ภพธรรม ศรีวงษ์ นักเทนนิสทีมชาติไทย มืออันดับ 74 ของเอเชีย ออกแรงหวดกับ กิลห์ดียาล ทานุสช์ จากอินเดีย ถึง 3 เซต ใช้เวลาไปถึง 2 ชั่วโมง 10 นาที ก่อนที่ ภพธรรม จะเป็นฝ่ายเฉือนชนะ 2-1 เซต 6-3, 4-6 และ 6-2 ผ่านเข้ารอบรองชนะเลิศ ไปพบกับ โช มิน ฮุค จากเกาหลีใต้ ที่ชนะ อาร์เซนี่ เตรบูคิน จากคาซัคสถาน 2-1 เซต 3-6, 7-5 และ 6-1</p>
<!-- /wp:paragraph -->

<!-- wp:paragraph -->
<p>ด้าน "พุฒิ" คุณานันท์ พันธราธร นักเทนนิสทีมชาติไทย มืออันดับ 45 ของเอเชีย และมือวาง 7 ของรายการ ยังทำผลงานได้ดี ตีตั๋วสู่รอบรองชนะเลิศได้เช่นกัน หลังจากแข่งขันในรอบก่อนรองชนะเลิศและสามารถเอาชนะ คิม วูนมิน จากเกาหลีใต้ 2-0 เซต 7-6(3) และ 6-3 โดย คุณานันท์ จะตัดเชือกกับ สาฮิตา สามาร์ธ จากอินเดีย ที่ชนะ ซิน ฮัง ถัม จากสิงคโปร์ 2-1 เซต 6-4, 6-7(1-7) และ 6-4 นอกจากนี้ คุณานันท์ และ ภพธรรม ได้ลงแข่งขันในประเภทชายคู่ รอบก่อนรองชนะเลิศ โดยคู่นักหวดไทยเป็นคู่มือวาง 3 ของรายการ ช่วยกันหวดเอาชนะ กิลห์ดียาล ทานุสช์ และ สาฮิตา สามาร์ธ จากอินเดีย 2-0 เซต 6-4 และ 6-3 ได้ผ่านเข้าไปแข่งขันในรอบรองชนะเลิศต่อไป</p>
<!-- /wp:paragraph -->

<!-- wp:paragraph -->
<p>ขณะที่ประเภทหญิงเดี่ยว 2 นักเทนนิสไทย ไม่สามารถผ่านรอบก่อนรองชนะเลิศไปได้ โดย "พิณเพลง" ณัฐรดา สกุลวงศ์ธนา มือวาง 4 ของรายการ แพ้ ลิม ซา รัง มือวาง 7 จากเกาหลีใต้ 3-6, 0-6 ส่วน "อิ๊ก" ธฤตา หงษ์หยก มือวาง 8 ของรายการ แพ้ เฮา ชิง โรซาลิน ชาน จากฮ่องกง 4-6, 2-6 ก่อนที่ทั้งคู่จะช่วยกันทำผลงานในประเภทหญิงคู่ รอบก่อนรองชนะเลิศ โดย ธฤตา และ ณัฐรดา เป็นคู่มือวาง 2 ของรายการ ใช้การเล่นที่เข้าขา ช่วยกันหวดเอาชนะ อารา อาซาล อาซิม (มัลดีฟส์) และ ไซน่า จาเยช ไวดีย่า (สิงคโปร์) คู่นักหวดจากทีมไอทีเอฟ ได้อย่างขาดลอย 2-0 เซต 6-0, 6-1</p>
<!-- /wp:paragraph -->

<!-- wp:image {"id":34075,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/10/310668420_473341508162170_8786442151675152604_n-1-1024x683.jpg" alt="" class="wp-image-34075"/></figure>
<!-- /wp:image -->