<!-- wp:paragraph {"align":"center","style":{"typography":{"fontSize":20},"color":{"background":"#d3e5ec"}}} -->
<p class="has-text-align-center has-background" style="background-color:#d3e5ec;font-size:20px"><strong>สาวไทยสู้สุดใจแซงชนะเกาหลีใต้ 2-1 คู่รักษาโอกาสลุยเพลย์ออฟเวิลด์กรุ๊ปศึกบิลลีจีนคิงคัพฯ</strong></p>
<!-- /wp:paragraph -->

<!-- wp:paragraph -->
<p>ทีมนักหวดสาวไทยรวมพลังสู้สุดใจ ก่อนแซงชนะเกาหลีใต้สุดมัน 2-1 คู่ ในศึกเทนนิสชิงแชมป์โลก ประเภททีมหญิง รายการ "2025 บิลลี จีน คิง คัพ บาย เกนบริดจ์" โซนเอเชีย/โอเชียเนีย กลุ่ม 1 ทำให้ผ่าน 3 เกม ไทยชนะ 2 แพ้ 1 รั้งอันดับ 3 ยังรักษาโอกาสเป็น 1 ใน 2 ทีม ที่จะเข้าไปเล่นในรอบเพลย์ออฟเวิลด์กรุ๊ป เกมต่อไปเย็นวันที่ 11 เม.ย.นี้ สาวไทยจะพบนิวซีแลนด์​ ที่ชนะมา 3 แมทช์รวด และถือเป็นแมทช์สำคัญโดยตรงของไทยในการลุ้นโควตา เพลย์ออฟ เวิลด์กรุ๊ป การแข่งขันเทนนิสชิงแชมป์โลก ประเภททีมหญิง รายการ "2025 บิลลี จีน คิง คัพ บาย เกนบริดจ์" หรือศึก "บีเจเคซี" โซนเอเชีย/โอเชียเนีย กลุ่ม 1 ที่มาลันจ์ เบลวาดี้ สปอร์ต คอมเพล็กซ์ เนชั่นแนล เกมส์ ปาร์ค ที่เมืองปูเน่ รัฐมหาราษฏระ ประเทศอินเดีย ะหว่าง 8–12 เม.ย. 2568 โดยรายการนี้ทีมสาวไทย ชิงชัยกับ อินเดีย (เจ้าภาพ), เกาหลีใต้, นิวซีแลนด์, ไต้หวัน และฮ่องกง ในรูปแบบการแข่งขันแบบพบกันหมด หา 2 ทีมที่มีผลงานดีที่สุด ไปแข่งขันรอบเพลย์ออฟ เพื่อชิงตั๋วขึ้นสู่เวิลด์กรุ๊ปต่อไป ส่วนทีมที่ทำผลงานจบในอันดับ 5 และ 6 ต้องหล่นไปแข่งในกรุ๊ป 2 โซนเอเชีย/โอเชียเนีย</p>
<!-- /wp:paragraph -->

<!-- wp:paragraph -->
<p>ล่าสุด เมื่อคืนวันที่ 10 เม.ย. ที่ผ่านมา ตามเวลาท้องถิ่น ซึ่งช้ากว่าไทย 2 ชม. แข่งขันเป็นวันที่สาม โดยไทย ซึ่งผ่านสองเกมแรก ชนะ 1 แพ้ 1 ลงเล่นแมทช์ที่สาม พบ เกาหลีใต้ ที่ชนะ 1 แพ้ 1 มาเช่นกัน โดยคู่แรก ประเภทเดี่ยวมือ 2 ไทยส่ง “รวงข้าว“ ลัลนา ธาราฤดี มือ 170 ของโลก พบ พัค โซฮยอน มือ 305 ของโลก เซตแรก "รวงข้าว" แพ้ก่อน 4-6 แต่เซตสองกลับมาเอาคืนได้บ้าง 6-1 เซตสาม ลัลนา ซึ่งขึ้นแท่นก่อน 5-4 ได้โอกาสออกมาเสิร์ฟปิดแมทช์ในเกมที่ 10 แต่ทำไม่สำเร็จ เจ้าตัวถูกเบรกเกมนี้ และมาเสียเกมเสิร์ฟในเกมที่ 12 สุดท้ายพ่าย 5-7 ทำให้แพ้หวุดหวิด 1-2 เซต 4-6, 6-1 และ 5-7 ทีมไทยตามหลัง 0-1 คู่ อย่างไรก็ตาม ในประเภทเดี่ยวมือ 1 “ไหม” มนัญชญา สว่างแก้ว มือ 110 ของโลก มาเก็บแต้มตีเสมอให้ไทยได้สำเร็จ ในการลงเล่นกับ แบ็ค ดายอน มือ 299 ของโลก โดยแมทช์นี้เป็น “ไหม” ที่เล่นได้อย่างดุดันและครบเครื่องตลอดทั้งเกม สุดท้ายเป็นฝ่ายหวดเอาชนะไปได้ 2-0 เซต 6-4, 6-2 ทำให้ไทยไล่ตีเสมอเป็น 1-1 คู่ และต้องตัดสินผู้ชนะกันในประเภทหญิงคู่</p>
<!-- /wp:paragraph -->

<!-- wp:paragraph -->
<p>คู่ที่สาม ประเภทหญิงคู่ ไทยส่ง “เอิร์ธ" เพียงธาร ผลิพืช มือคู่ 145 ของโลก และ "อีฟ" พัชรินทร์ ชีพชาญเดช มือคู่ 564 ของโลก ลงดวลกับ คิม ดาบิน มือคู่ 849 ของโลก และ ลี อึนเฮ มือคู่ 485 ของโลก เกมนี้คู่ของไทยเก็บเซตแรกได้ก่อน 6-2 แต่ก็มาพลาดท่าแพ้ในเซตที่สอง 2-6 ต้องตัดสินกันในการเล่นซูเปอร์ไทเบรก ซึ่งปรากฎว่า ทั้ง “อีฟ” และ “เอิร์ธ”​ ที่ผนึกกำลังกัน ช่วยกันหวดเอาชนะไปได้แบบสุดมัน 10-7 ทำให้เอาชนะไป 2-1 เซต 6-2, 2-6 และซูเปอร์ไทเบรก 10-7 พาทีมไทย ชนะ เกาหลีใต้ 2-1 คู่ ด้านผลอีก 2 คู่ที่แข่งขันพร้อมกัน อินเดีย ชนะ ฮ่องกง 2-1 คู่ และ นิวซีแลนด์ ชนะ ไต้หวัน 2-1 คู่ สรุปหลังผ่านการแข่งขัน 3 แมทช์ นิวซีแลนด์​ ยังนำเป็นอันดับ 1 ด้วยผลงานชนะ 3 นัดรวด ส่วนไทย ที่ชนะ 2 แพ้ 1 เท่ากับ อินเดีย อยู่ในอันดับ 3 เนื่องจากผลงานในการพบกันเอง ไทยเป็นรองอินเดีย ด้าน เกาหลีใต้ ชนะ 1 แพ้ 2 อยู่อันดับ 4 ส่วน ฮ่องกง ที่ชนะ 1 แพ้ 2 เช่นกัน อยู่ที่ 5 เนื่องจำนวนจากแมทช์ชนะ-แพ้ที่ลงเล่นเป็นรองเกาหลีใต้ และ ไต้หวัน ที่แพ้รวด 3 เกม อยู่ในอันดับ 6</p>
<!-- /wp:paragraph -->

<!-- wp:paragraph -->
<p>นายภุชงค์ เลาหศิริวงศ์ ผู้จัดการทีมชาติไทย กล่าวว่า 2 คะแนนสุดท้ายในช่วงซูเปอร์ไทเบรก ตนยอมรับว่าตนไม่กล้าดู และต้องออกไปยืนด้านนอกสนาม และใช้การฟังเสียงกองเชียร์แทน ส่วนตัวตื่นเต้นและดีใจที่เราเก็บชัยชนะได้ในเกมนี้ ทำให้ยังมีความหวังพอสมควรที่จะทำได้ตามเป้าหมาย นั่นก็คือผ่านเข้าไปเล่นในรอลเพลย์ออฟเวิลด์กรุ๊ป แมทช์นี้นักกีฬาของเรา ทุกคนทุ่มเทสุดหัวใจ ทั้งโค้ช ทั้งทีมงานทุกคน อยากฝากพ่อแม่พี่น้องชาวไทย ช่วยเชียร์ทีมเทนนิสสาวไทยกันต่อไป "โค้ชเอ็กซ์" พชรพล คำสมาน ผู้ฝึกสอนและกัปตันทีม กล่าวว่า ต้องขอบคุณแรงเชียร์ทั้งที่สนามและที่ไทย รวมถึงน้อง ๆ ในทีมทุกคน แมทช์นี้สนุกมาก เป็นเกมที่ตื่นเต้นเร้าใจ ทุกคนทำหน้าที่ได้เต็มที่ที่สุดของแต่ละคนแล้ว เพื่อทีมชาติไทยของเรา เกมนี้ประเภทคู่ของเราชนะซูเปอร์ไทเบรก 10-7 เซตสุดท้ายเป็นเกมที่สนุกและตื่นเต้นมาก โดยหลังผ่าน 3 แมทช์ เราชนะ 2 แพ้ 1 และยังมีอีก 2 แมทช์ให้เล่น ซึ่งก็ยังประมาทไม่ได้ และต้องให้ดีที่สุดในทุก ๆ เกม โดยช่วงเย็นวันที่ 11 เม.ย. ไทยจะพบกับนิวซีแลนด์ ที่ชนะรวดมาใน 3 แมทช์แรก ถือว่าเป็นงานหนัก อย่างไรก็ตาม ทุกคนพร้อมจะสู้กันอย่างเต็มที่เหมือนทุก ๆ วันเพื่อชัยชนะ</p>
<!-- /wp:paragraph -->

<!-- wp:paragraph -->
<p>ด้าน “อีฟ” พัชรินทร์​ ชีพชาญเดช เปิดใจหลังเกมว่า แมทช์นี้ค่อนข้างกดดัน เพราะคู่แข่งอย่างเกาหลีใต้ มีนักกีฬามือดี ๆ ในทีมหลายคน ถึงแม้จบ 2 แมทช์แรก สกอร์จะอยู่ที่ 1-1 ต้องมาตัดสินประเภทคู่ แต่ตนและพี่เอิร์ธก็พยายามทำอย่างเต็มที่ทุกลูกทุกแต้ม ช่วงเซตสองที่แพ้ไปจนเหมือนโมเมนตัมจะวกกลับไปทางเกาหลีใต้ พยายามคุยกับพี่เอิร์ธให้กำลังใจกัน และรีเซตตัวเองใหม่ ช่วงเซตตัดสินจึงพยายามเล่นไม่ให้เสียเองก่อน หลังจากวันก่อนมีบทเรียนจากการแพ้อินเดียในช่วงซูเปอร์ไทเบรกมาแล้ว ซึ่งแมทช์นั้นพลาดเยอะในช่วงแรก ทำให้เล่นยากและไล่ไม่ทัน ซึ่งอีก 2 แมทช์ที่เหลือพวกเราจะพยายามทำหน้าที่อย่างเต็มที่ และจะเก็บให้ได้ทุกแต้ม เพื่อโอกาสไปเล่นเพลย์ออฟเวิลด์กรุ๊ป.</p>
<!-- /wp:paragraph -->

<!-- wp:image {"id":48751,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/04/490140498_1097939995702315_5979264385560189113_n-1024x683.jpg" alt="" class="wp-image-48751"/></figure>
<!-- /wp:image -->