<p style="text-align: center;"><strong><span style="font-size: 14pt;">"ลักษิกา"กอดคอคู่หูชาวอินเดียทะลุชิงดำศึกเทนนิสเมืองผู้ดี</span></strong></p>
ผ่านเข้ารอบชิงชนะเลิศแล้ว สำหรับ ลักษิกา คำขำ นักหวดมือ 1ของไทย มือ 94 ของโลก กับ ปราถนา ทอมป์แบร์ นักเทนนิสอินเดีย คู่หูในศึกเทนนิสบนสนามหญ้า รายการ "ฟูซิออน 100 แมนเชสเตอร์ โทรฟี่" ชิงเงินรางวัลรวม 100,000 ดอลลาร์สหรัฐ หรือราว 3.2 ล้านบาท ที่เมืองแมนเชสเตอร์ สหราชอาณาจักร หลังจากเมื่อวันที่ 15 มิ.ย.ที่ผ่านมาทั้งคู่ซึ่งเป็นคู่มือวาง 4 ของรายการสามารถเอาชนะนักหวดเจ้าถิ่น แฮร์เรียต ดาร์ต กับ เคธี่ ดันน์ ในรอบรองช<span class="text_exposed_show">นะเลิศได้แบบหืดขึ้นคอ 2-1 เซตด้วยสกอร์ 5-7, 6-3 และซูเปอร์ไทเบรก 15-13</span>

<span class="text_exposed_show">ลักษิกา กับ ปราถนา จะเข้าไปชิงชนะเลิศกับคู่ของ นาโอมิ เบราดี้ จากสหราชอาณาจักร กับ เอเชีย มูฮัมหมัด นักหวดอเมริกัน ซึ่งเป็นคู่มือวาง 1 ของรายการ และในรอบรองชนะเลิศก็ต้องออกแรงหวดสู้กับ เจมี่ โล็บ จากสหรัฐอเมริกาที่คู่กับ แอน โซฟี เมสแทช จากเบลเยียม 7-5, 5-7 และซูเปอร์ไทเบรก 10-8</span>
<div class="text_exposed_show">

(แฟ้มภาพ)

<img class="alignnone size-full wp-image-10486" src="https://www.bucket.cloudaccess9.com/ltatorg/2018/06/35409379_1847909358565357_3080772147270909952_n.jpg" alt="" width="960" height="588" />

</div>