<!-- wp:paragraph {"align":"center","textColor":"vce-bg","style":{"typography":{"fontSize":20},"color":{"background":"#00a39d"}}} -->
<p class="has-text-align-center has-vce-bg-color has-text-color has-background" style="background-color:#00a39d;font-size:20px"><strong>ญี่ปุ่นหวด2เซตดับฝันหนุ่มฝรั่งเศสนัดชิงฯ<br>สอยแชมป์เอทีพี "ไทยแลนด์ เทนนิส ทัวร์"</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสอาชีพชายนานาชาติ เก็บคะแนนโลก เอทีพี ชาลเลนเจอร์ 50 รายการ "ไทยแลนด์ เทนนิส ทัวร์" ชิงเงินรางวัลรวม 40,000 ดอลลาร์สหรัฐ หรือประมาณ 1,320,000 บาท ณ ศูนย์พัฒนากีฬาเทนนิสแห่งชาติ เมืองทองธานี จังหวัดนนทบุรี เมื่อวันที่ 22 ม.ค. 2566 เป็นวันสุดท้าย โดยได้รับเกียรติจาก ดร.ทวีศักดิ์ ศิลกุล อุปนายกสมาคมกีฬาลอนเทนนิสแห่งประเทศไทย ในพระบรมราชูปถัมภ์ เป็นประธานมอบรางวัล
       ประเภทชายเดี่ยว รอบชิงชนะเลิศ โช ชิมาบุคุโระ นักเทนนิสจากญี่ปุ่น อายุ 25 ปี มือ 261 ของโลก พบกับ อาเธอร์ คาโซซ์ นักเทนนิสหนุ่มฝรั่งเศส วัย 20 ปี มือ 265 ของโลก ที่ฝ่าด่านตั้งแต่รอบคัดเลือกจนเข้ามายืนในรอบนี้ และมีดีกรีแชมป์สัปดาห์ที่แล้ว เอทีพี ชาเลนเจอร์ 75 "บางกอก โอเพ่น 2023 (2)" โดยผลการแข่งขัน ปรากฏว่า โช ชิมาบุคุโระ ที่โชว์ฟอร์มการเล่นได้ยอดเยี่ยม ใช้เวลา 1 ชั่วโมง 22 นาที ดับฝันที่จะคว้าแชมป์อีกสัปดาห์ของหนุ่มฝรั่งเศส เอาชนะได้ 2 เซตรวด 6-2 และ 7-5 หนุ่มญี่ปุ่นได้แชมป์ไปครอง
       สำหรับ โช ชิมาบุคุโระ นั้น เดินทางมาร่วมการแข่งขัน เอทีพี ชาเลนเจอร์ ทัวร์ ที่ศูนย์พัฒนากีฬาเทนนิสแห่งชาติ จ.นนทบุรี ตั้งแต่ต้นปี 2566 โดยผลงานสัปดาห์แรก ตกรอบสอง และสัปดาห์ที่สอง ตกรอบแรก แต่มาประสบความสำเร็จในสัปดาห์ที่สาม ซึ่งคว้าแชมป์่รายการใหญ่ดังกล่าว ส่วนผลงานก่อนหน้าของนักหวดญี่ปุ่นรายนี้ ได้แชมป์ไอทีเอฟระดับอาชีพมาแล้ว 3 รายการ ในขณะที่ อาเธอร์ คาโซซ์ กับผลงานในการแข่งขันที่นนทบุรีช่วงต้นปี ได้แชมป์ 1 รายการ และรองแชมป์จากรายการนี้
       หลังการแข่งขัน ดร.ทวีศักดิ์ ศิลกุล อุปนายกสมาคมกีฬาลอนเทนนิสแห่งประเทศไทย ในพระบรมราชูปถัมภ์ ได้มอบโล่รางวัลและป้ายเงินรางวัลให้แก่นักกีฬา โดย โช ชิมาบุคุโระ ในฐานะแชมป์ชายเดี่ยว รับเงินรางวัล 5,500 ดอลลาร์สหรัฐ หรือประมาณ 176,000 บาท และคะแนนอันดับโลก 50 คะแนน ส่วน อาเธอร์ คาโซซ์ รองแชมป์ ได้รับเงินรางวัล 3,260 ดอลลาร์สหรัฐ หรือประมาณ 104,320 บาท และ 30 คะแนน</code></pre>
<!-- /wp:code -->

<!-- wp:image {"id":35717,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/01/867CAE11-BC3E-4EC3-99CB-9D2D8CDBB36E-1024x683.jpeg" alt="" class="wp-image-35717"/></figure>
<!-- /wp:image -->