<!-- wp:paragraph {"align":"center","style":{"typography":{"fontSize":20},"color":{"background":"#d0e5ee"}}} -->
<p class="has-text-align-center has-background" style="background-color:#d0e5ee;font-size:20px"><strong>แชมป์ในบ้าน "คุณานันท์-โชติรินทร์" ผงาดขึ้นแท่นที่ 1 หวดนานาชาติ "จี เอช แบงก์" </strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชนนานาชาติ รายการ G H BANK ITF Juniors World Tennis Tour 2025 (จี เอช แบงก์ ไอทีเอฟ จูเนียร์ส เวิลด์ เทนนิส ทัวร์ 2025) สัปดาห์ที่ 2 ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 16 ส.ค. 2568 เป็นวันสุดท้าย โดย นายธานี แสนยาอุโฆษ กรรมการอำนวยการสมาคมกีฬาลอนเทนนิสแห่งประเทศไทยฯ และฝ่ายพัฒนาเยาวชน เป็นประธานในพิธีมอบรางวัล ประเภทชายเดี่ยว รอบชิงชนะเลิศ นักหวดมือวางของรายการโคจรมาพบกันตามคาด โดย "พุฒิ" คุณานันท์ พันธราธร ดาวรุ่งไทย วัย 17 ปี มือวางอันดับ 1 ของรายการ พกความมั่นใจลงสนามสู้กับ หลี่ หยานฮง ดาวรุ่งจีน วัย 17 ปี มือวางอันดับ 2 ที่มีดีกรีแชมป์สัปดาห์ที่ผ่านมา และผลปรากฏว่า ในแมทช์นี้เป็น คุณานันท์ ที่เล่นได้อย่างครบเครื่อง ก่อนเอาชนะด้วยสกอร์ 6-2 ทั้งสองเซต คุณานันท์ ผงาดแชมป์ชายเดี่ยว ศึกจี เอช แบงก์ ไอทีเอฟ จูเนียร์ส เวิลด์ เทนนิส ทัวร์ 2025 สัปดาห์ที่ 2 ได้รับคะแนนสะสมอันดับเยาวชนโลก จำนวน 30 คะแนน โดยนับเป็นการได้แชมป์ไอทีเอฟ จูเนียร์ส รายการที่ 4 ของดาวรุ่งไทยคนนี้ ซึ่งเป็นแชมป์ที่ 3 ของปีนี้ ในขณะที่ หลี่ หยานฮง ได้รองแชมป์ ได้รับ 18 คะแนน</p>
<!-- /wp:paragraph -->

<!-- wp:paragraph -->
<p>ทางด้านแชมป์ประเภทหญิงเดี่ยวเป็นของ "น้องเบียร์" โชติรินทร์ แก้วก่า นักหวดดาวรุ่งไทย วัย 15 ปี มือวางอันดับ 11 ของรายการ ที่ในสัปดาห์นี้ สามารถทำหน้าที่ของตัวเองได้ดีอย่างต่อเนื่อง และในรอบชิงชนะเลิศ เอาชนะ "น้องอิ๊ก" ธฤตา หงษ์หยก วัย 16 ปี มือวางอันดับ 1 จากไทยเช่นกัน ด้วยสกอร์ 6-3 ทั้งสองเซต โชติรินทร์ ขึ้นแท่นแชมป์หญิงเดี่ยว ได้รับคะแนนสะสมอันดับเยาวชนโลก จำนวน 30 คะแนน ซึ่งเป็นผลงานที่ดีขึ้น จากสัปดาห์แรกที่เข้าถึงรอบรองชนะเลิศ โดยเป็นการได้แชมป์ไอทีเอฟ จูเนียร์ส รายการแรกของดาวรุ่งวัย 15 ปี จากชลบุรี ในขณะที่ ธฤตา ได้รองแชมป์ ได้รับ 18 คะแนน อนึ่ง การแข่งขันเทนนิสเยาวชนนานาชาติ รายการ G H BANK ITF Juniors World Tennis Tour 2025 (จี เอช แบงก์ ไอทีเอฟ จูเนียร์ส เวิลด์ เทนนิส ทัวร์ 2025) สัปดาห์ที่ 1 และ 2 ที่ผ่านมา ณ ศูนย์พัฒนากีฬาเทนนิสแห่งชาติ เมืองทองธานี เป็นความร่วมมือในการจัดระหว่าง สหพันธ์เทนนิสนานาชาติ (ไอทีเอฟ) สมาคมกีฬาลอนเทนนิสแห่งประเทศไทยฯ และ ธนาคารอาคารสงเคราะห์</p>
<!-- /wp:paragraph -->

<!-- wp:image {"id":51349,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/08/535316004_1196788129150834_5253903550442557968_n-1024x731.jpg" alt="" class="wp-image-51349"/></figure>
<!-- /wp:image -->