"ลัก" ลักษิกา คำขำ นักเทนนิสสาวมือ 1 ของไทย และมืออันดับ 124 ของโลก ระเบิดฟอร์มสุดยอดอีกครั้ง เอาชนะเบลินด้า เบนซิช มืออันดับ 78 ของโลกชาวสวิส 6-1, 6-3 ใช้เวลาแข่งขัน 1 ชั่วโมง 18 นาที ในการแข่งขันรอบสอง ศึกแกรนด์สแลม "ออสเตรเลียน โอเพ่น" ที่ประเทศออสเตรเลีย เมื่อวันที่ 17 มกราคม ทั้งที่เบนซิชเพิ่งพลิกชนะวีนัส วิลเลียมส์ อดีตมือ 1 โลกชาวอเมริกันมาก่อนหน้านี้

สำหรับรอบต่อไป ลักษิกาจะพบกับเปตรา มาร์ติช มืออันดับ 81 ของโลกจากโครเอเชีย ซึ่งเอาชนะอิริน่า คาเมเลีย เบกู มืออันดับ 40 ของโลกจากโรมาเนีย มา 6-4, 7-6(3)

ส่วนไฮไลต์การแข่งขันรอบแรกเมื่อวานนี้ บรรดาอดีตนักหวดมือ 1 ของโลกต่างพาเหรดเข้ารอบกันถ้วนหน้า โดยแชมป์เก่าประเภทชายเดี่ยว โรเจอร์ เฟเดอเรอร์ มือ 2 ของโลกชาวสวิส เอาชนะ อาเลียซ เบดีน จากสหราชอาณาจักร 6-3, 6-4, 6-3

ด้านโนวัก โยโควิช ซึ่งเป็นมือวางอันดับ 14 ของรายการ จากเซอร์เบีย คว้าชัยเหนือโดนัลด์ ยัง จากสหรัฐอเมริกา 6-1, 6-2, 6-4

ส่วนมาเรีย ชาราโปว่า อดีตมือ 1 หญิงชาวรัสเซีย ซึ่งกลับมาเล่นเมื่อปีที่แล้วหลังโดนลงโทษแบนเรื่องโด๊ปยานาน 15 เดือน เอาชนะทาเทียน่า มาเล็ก จากเยอรมนี 6-1, 6-4

ผลรอบแรกคู่อื่นๆ ที่น่าสนใจ
ชายเดี่ยว
เอเดรียน มันนาริโน่ (26-ฝรั่งเศส) ชนะ มัตเตโอ แบร์เรตตินี่ (อิตาลี) 6-4, 6-4, 6-4
เฟร์นานโด เบร์ดาสโก้ (สเปน) ชนะ โรเบร์โต้ เบาติสต้า (20-สเปน) 6-1, 7-5, 7-5
แซม เควอร์รี่ (13-สหรัฐ) ชนะ เฟลิเซียโน่ โลเปซ (สเปน) 6-3, 6-4, 6-2
ลูคัส ลัคโก้ (สโลวาเกีย) ชนะ มิลอส ราโอนิค (22-แคนาดา) 6-7(5), 7-5, 6-4, 7-6(5)
สแตน วาวรินก้า (9-สวิตเซอร์แลนด์) ชนะ ริคาร์ดาส เบรันคิส (ลิทัวเนีย) 6-3, 6-4, 2-6, 7-6(2)
อัลเบิร์ต รามอส (21-สเปน) ชนะ จาเร็ด โดนัลด์สัน (สหรัฐ) 6-2, 6-3, 6-4
อเล็กซานเดอร์ ซเวเรฟ (4-เยอรมนี) ชนะ โธมัส ฟับเบียโน่ (อิตาลี) 6-1, 7-6(5), 7-5
ดาวิด โกฟแฟ็ง (7-เบลเยียม) ชนะ มัทเธียส บาชินเกอร์ (เยอรมนี) 6-7(3), 6-3, 6-2, 6-4
ฟาบิโอ ฟอจนินี่ (25-อิตาลี) ชนะ โฮราชิโอ เซบาญอส (อาร์เจนตินา) 6-4, 6-4, 7-5
ชุง ฮยอน (เกาหลีใต้) ชนะ มิชชา ซเวเรฟ (32-เยอรมนี) 6-2, 4-1 (ซเรเวฟถอนตัว)
ริชาร์ด กาสเก้ต์ (29-ฝรั่งเศส) ชนะ บลาซ คาฟซิช (สโลวีเนีย) 6-1, 6-4, 7-5
โทมัส เบอร์ดิช (19-เช็ก) ชนะ อเล็กซ์ เด มิเนาร์ (ออสเตรเลีย) 6-3, 3-6, 6-0, 6-1
โดมินิค เธียม (5-ออสเตรีย) ชนะ กุยโด้ เปญ่า (อาร์เจนตินา) 6-4, 6-4, 6-4
ฮวน มาร์ติน เดล โปโตร (12-อาร์เจนตินา) ชนะ ฟรานเซส ติอาโฟ (สหรัฐ) 6-3, 6-4, 6-3

หญิงเดี่ยว
โจฮันน่า คอนต้า (9-สหราชอาณาจักร) ชนะ เมดิสัน เบรนเกิล (สหรัฐ) 6-3, 6-1
บาร์โบร่า ซาห์ลาโวว่า สตรายโคว่า (20-เช็ก) ชนะ คริสตี้ อาห์น (สหรัฐ) 6-1, 7-5
ลูซี่ ซาฟาโรว่า (29-เช็ก) ชนะ อาเลีย ทอมเลียโนวิช (โครเอเชีย) 7-5, 6-3
คาโรไลน่า ปลิสโคว่า (6-เช็ก) ชนะ เวโรนิก้า เซเปเด้ (ปารากวัย) 6-3, 6-4
อังเกลิค เคอร์เบอร์ (21-เยอรมนี) ชนะ แอนนา เลน่า ฟรีดซัม (เยอรมนี) 6-0, 6-4
คาโรลีน การ์เซีย (8-ฝรั่งเศส) ชนะ คาริน่า วิทโฟต์ (เยอรมนี) 7-5, 6-3
เอเลน่า เวสนิน่า (16-รัสเซีย) ชนะ ออนส์ จาเบอร์ (ตูนิเซีย) 6-3, 6-4
ยูจินี่ บูชาร์ด (แคนาดา) ชนะ โอแซน โดแด็ง (ฝรั่งเศส) 6-3, 7-6(5)
เมดิสัน คีย์ส (17-สหรัฐ) ชนะ เฉียง หวัง (จีน) 6-1, 7-5
ซิโมน่า ฮาเล็ป (1-โรมาเนีย) ชนะ เดสเทนี่ อาเวียว่า (ออสเตรเลีย) 7-6(5), 6-1
อนาสตาเซีย เซวาสโตว่า (14-ลัตเวีย) ชนะ วาร์วาร่า เลปเชนโก้ (สหรัฐ) 3-6, 6-3, 6-2
แอนเดรีย เพ็ตโควิช (เยอรมนี) ชนะ เปตรา ควิโตว่า (27-เช็ก) 6-3, 4-6, 10-8
การ์บิเญ่ มูกูรูซ่า (3-สเปน) ชนะ เจสสิก้า พอนเชต์ (ฝรั่งเศส) 6-4, 6-3
อักนีสก้า รัดวานสก้า (26-โปแลนด์) ชนะ คริสติน่า ปลิสโคว่า (เช็ก) 2-6, 6-3, 6-2
แอชลีห์ บาร์ตี้ (18-ออสเตรเลีย) ชนะ อารีน่า ซาบาเลนก้า (เบลารุส) 6-7(2), 6-4, 6-4

ภาพจาก <a href="https://l.facebook.com/l.php?u=http%3A%2F%2Fausopen.com%2F&amp;h=ATO63ogVIhOspedszokJsMFVxSzv8LRsz7rddWB1vmnii5N_ES-TYRVKPwYbcPQb7e_Ttc9STOUyBSw9bPXIA_4-mZwG6Zw_zMMuituxMDab8AmiLh6sCV4W9sh2PvDSpvxkfHieQJxO97BMDy7yGf4nEwqhboYYwYxNhX7hKgD1dL0Zsl_ZVZ-CIu0fvoj0fR0RkCldMf7M9YxQGb6tYFiidcVuW96hmoOydrkUfDq07YbH_L3olgsjMy3zB1o5_lST-1408iicYMs-npY-FPDyU8BBYwfLAxs5jj9jAi24ZgHeTz8" target="_blank" rel="noopener nofollow" data-ft="{&quot;tn&quot;:&quot;-U&quot;}" data-lynx-mode="async">ausopen.com</a>

<img class="aligncenter size-full wp-image-4756" src="https://www.bucket.cloudaccess9.com/ltatorg/2018/01/26904590_1676227992400162_923033695313029749_n.jpg" alt="" width="960" height="540" />

<img class="aligncenter size-full wp-image-4757" src="https://www.bucket.cloudaccess9.com/ltatorg/2018/01/26907028_1676227945733500_491879300152200373_n.jpg" alt="" width="720" height="960" />

<img class="aligncenter size-full wp-image-4752" src="https://www.bucket.cloudaccess9.com/ltatorg/2018/01/26805469_1675736125782682_8330518796713011109_n.jpg" alt="" width="960" height="366" />