<!-- wp:paragraph {"align":"center","style":{"typography":{"fontSize":20},"color":{"background":"#e3d2f8"}}} -->
<p class="has-text-align-center has-background" style="background-color:#e3d2f8;font-size:20px"><strong>ประธานโอลิมปิคมีนัดให้กำลังใจเทนนิสไทย 15 พ.ค.นี้</strong></p>
<!-- /wp:paragraph -->

<!-- wp:paragraph -->
<p>นายไทยทนุ วรรณสุข เลขาธิการสมาคมกีฬาลอนเทนนิสแห่งประเทศไทย ในพระบรมราชูปถัมภ์ และผู้จัดการทีมเทนนิสซีเกมส์ ครั้งที่ 31 ของไทย กล่าวว่า ในฐานะผู้จัดการทีมและตัวแทนของเทนนิสทีมชาติไทย ได้รับการประสานงานเบื้องต้นจากคณะกรรมการโอลิมปิคแห่งประเทศไทยว่า พลเอกประวิตร วงษ์สุวรรณ รองนายกรัฐมนตรี และประธานคณะกรรมการโอลิมปิคแห่งประเทศไทย จะให้เกียรติเดินทางมาเป็นกำลังใจและเยี่ยมชมการแข่งขันของทีมเทนนิสไทย ที่สนามฮานากา บั๊ก นิงห์ ในวันที่ 15 พ.ค.นี้ เวลา 13.40 น. ซึ่งจะชิงชัยประเภททีม รอบรองชนะเลิศ โดยคาดว่าทีมไทยทั้งชายและหญิงจะทำผลงานผ่านเข้ารอบได้ และในวันเดียวกัน นายสุชัย พรชัยศักดิ์อุดม นายกสมาคมกีฬาลอนเทนนิสแห่งประเทศไทยฯ จะเดินทางมายังเมืองบั๊ก นิงห์ เพื่อรอต้อนรับ พลเอกประวิตร และให้กำลังใจทีมเทนนิสไทยด้วย ทั้งนี้ ในนามสมาคมกีฬาลอนเทนนิสไทยฯ ขอขอบพระคุณ พลเอกประวิตร ที่ให้ความกรุณามาเยี่ยมชมและเป็นกำลังใจให้กับนักเทนนิสทีมชาติไทยชุดซีเกมส์ครั้งนี้<br>นายไทยทนุ กล่าวว่า กีฬาเทนนิสในซีเกมส์ครั้งนี้ มีชิงทั้งหมด 7 เหรียญทอง จากประเภททีมชาย ทีมหญิง ชายเดี่ยว หญิงเดี่ยว ชายคู่ หญิงคู่ และคู่ผสม แข่งขันที่สนามฮานากา บั๊ก นิงห์ โดยจะมีการจัดสายการแข่งขันประเภททีม ในวันที่ 12 พ.ค.นี้ รวมทั้งการประชุมวางตัวผู้เล่นในแต่ละประเภท ซึ่งทีมโค้ชไทยกำลังประเมินคู่แข่งขันเพื่อวางตัวผู้เล่นให้เหมาะสมที่สุดสำหรับประเภททีม ที่จะเริ่มชิงชัยวันที่ 13 พ.ค. เป็นวันแรก และจะชิงชนะเลิศ ทั้งทีมชายและทีมหญิง ในวันที่ 16 พ.ค.<br>"ตอนนี้นักเทนนิสไทยทุกคนมีความสมบูรณ์ร้อยเปอร์เซนต์ทั้งกายและใจ สำหรับประเภททีมที่จะเริ่มแข่งก่อนนั้น ทีมชายไทย มีคู่แข่งขันที่สำคัญคือ เวียดนาม เจ้าภาพ, ฟิลิปปินส์ และอินโดนีเซีย ส่วนทีมหญิง ต้องขับเคี่ยวกับ อินโดนีเซีย และฟิลิปปินส์ อย่างไรก็ตาม ทุกคนจะพยายามสู้เต็มที่และทำหน้าที่ให้ดีที่สุดครับ" ผู้จัดการทีมซีเกมส์ กล่าว&nbsp;</p>
<!-- /wp:paragraph -->

<!-- wp:paragraph -->
<p>ขอบคุณภาพจาก <a rel="noreferrer noopener" href="http://www.sat.or.th/?fbclid=IwAR2BUoRD2sxrpIotPgbKccncvnxxUzsUnnZ7_DfXQxVgiZvmlPnYdrMpM70" target="_blank">www.sat.or.th</a></p>
<!-- /wp:paragraph -->

<!-- wp:image {"id":31954,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/05/280154814_5307031129319812_6901895841248445663_n-1024x683.jpg" alt="" class="wp-image-31954"/></figure>
<!-- /wp:image -->