<!-- wp:paragraph {"align":"center","style":{"typography":{"fontSize":20},"color":{"background":"#d8ebf3"}}} -->
<p class="has-text-align-center has-background" style="background-color:#d8ebf3;font-size:20px"><strong>"ฐานทัพ" ปราบหนุ่มอินเดียลิ่วชนมือวางหนึ่ง"ลีเดียร์" ฟอร์มสดฉลุยหวดไอทีเอฟเวิลด์ทัวร์</strong></p>
<!-- /wp:paragraph -->

<!-- wp:paragraph -->
<p>ศึกเทนนิสนานาชาติ ไอทีเอฟ เวิลด์ เทนนิส ทัวร์ ประจำปี 2024 สัปดาห์ที่ 6 เทนนิสชาย M15 รายการ ITF WORLD TOUR (M6) และเทนนิสหญิง W15 รายการ ITF WORLD TOUR (W4) ชิงเงินรางวัลรวม รายการละ 15,000 ดอลลาร์สหรัฐ หรือประมาณ 531,000 บาท รวม 2 รายการอยู่ที่ 1,062,000 บาท ที่สนามกีฬากลางตุมปัง มหาวิทยาลัยวลัยลักษณ์ จ.นครศรีธรรมราช เมื่อวันที่ 16 ก.ค. 2567 เป็นการแข่งขันรอบเมนดรอว์วันแรก "แซค" ฐานทัพ สุขสำราญ นักเทนนิสหนุ่มลพบุรี วัย 23 ปี มือ 1,168 ของโลก หนึ่งในทีมชายทีมชาติไทยที่คว้าเหรียญทองซีเกมส์ ครั้งที่ 32 ที่ประเทศกัมพูชา เมื่อปีที่แล้ว ลงสนามแข่งขันประเภทชายเดี่ยว รอบแรก (32 คน) พบกับ อาดิล กัลยันปูร์ หนุ่มอินเดีย วัย 24 ปี มือ 1,224 ของโลก และต้องออกแรงหวด 3 เซต นานถึง 2 ชั่วโมง 29 นาที ก่อนที่ ฐานทัพ จะโค่นหนุ่มอินเดียลงได้สำเร็จ ทำให้เป็นฝ่ายเฉือนชนะ 2-1 เซต ด้วยสกอร์ 6-3, 4-6 และ 6-3 ฐานทัพ ผ่านเข้ารอบสองหรือ 16 คนสุดท้าย ไปพบกับ สเตฟานอส ซาเกลลาริดิส จากกรีซ มือวางอันดับ 1 ของรายการ และมือ 469 ของโลก ที่หวดชนะ ชนน พูลสวัสดิ์ ของไทย 2-0 เซต 6-1, 6-4</p>
<!-- /wp:paragraph -->

<!-- wp:paragraph -->
<p>ประเภทหญิงเดี่ยว ลีเดียร์ พอดโกริชานี่ นักเทนนิสดาวรุ่งวัย 17 ปีจากสุราษฎร์ธานี ลูกครึ่งไทย-รัสเซีย ใช้โควตาการเป็นมือท็อปร้อยเยาวชนโลก ซึ่งปัจจุบันเป็นมืออันดับ 87 เยาวชนโลก เข้าร่วมการแข่งขัน ลงหวดรอบแรก (32 คน) กับ ยูกะ โฮโซกิ สาวญี่ปุ่นวัย 25 ปี มือ 1,121 ของโลก และ ลีเดียร์ โชว์ฟอร์มได้ดี เอาชนะได้ 2 เซตรวด 6-3, 6-2 ในเวลา 1 ชั่วโมง 20 นาที ลีเดียร์ตีตั๋วสู่การแข่งขันรอบสอง หรือ 16 คนสุดท้าย ไปรอพบผู้ชนะระหว่าง "ปาล์มมี่" วิจิตราภรณ์ วิมุกตานนท์ นักเทนนิสสาวไทย ที่ผ่านเข้ามาจากรอบคัดเลือก กับ โมนิค แบร์รี่ มือวางอันดับ 4 และมือ 664 ของโลก จากนิวซีแลนด์ ด้านผลงานของนักเทนนิสไทยรายอื่น มีดังนี้ ชายเดี่ยว รอบแรก จิรัฏฐ์ นวสิริสมบูรณ์ ชนะ เชส เฟอร์กูสัน (ออสเตรเลีย) 6-2, 2-6 และ 6-3 ส่วนหญิงเดี่ยว รอบแรก บุณยวีร์ ธรรมไชยวัฒน์ ชนะ อันริ นากาตะ (ญี่ปุ่น) 6-3, 6-4 ไทรา ลิธิบี แพ้ แดง ยี่หมิง (วาง 5-จีน) 2-6, 1-6 วรรษชล สวัสดี แพ้ จอง โบยอง (วาง 7-เกาหลีใต้) 6-7(4-7), 5-7</p>
<!-- /wp:paragraph -->

<!-- wp:paragraph -->
<p>ชายคู่ รอบแรก แม็กซิมัส ภราพล โจนส์-ฟรานซิส เคซีย์ อัลแคนทาร่า (คู่วาง 1 ไทย-ฟิลิปปินส์) ชนะ ริชิ เรดดี้-ทักษิเณศวร สุเรช (อินเดีย) 7-6(4), 6-3 กษิดิศ สำเร็จ-ภวิชญ์ สอนหลักทรัพย์ ชนะ ธนภัทร บุศราวงศ์-ปูนทอง โกมลพิสุทธิ์ 6-3, 6-2 ศิวณัฎฐ์ อุ้ยตยะกุล-มิตสึกิ เหว่ย คัง ลีออง (มาเลเซีย) ชนะ กฤติน โกยกุล-จิรัฏฐ์ นวสิริสมบูรณ์ 4-6, 6-3 และซูเปอร์ไทเบรก 10-5 เครดิต ไชยรินทร์-ณัฏฐญุตม์ นิธิธนนนต์ แพ้ สเตฟานอส ซาเกลลาริดิส-แอนโทนี่ ซูซานโต้ (กรีซ-อินโดนีเซีย) 1-6, 5-7 ฐานทัพ สุขสำราญ-ยามาโตะ ซุเอะโอกะ (ญี่ปุ่น) แพ้ อาดิล กัลยันปูร์-วิษณุ วาร์ธาน (วาง 4-อินเดีย) 1-6, 4-6</p>
<!-- /wp:paragraph -->

<!-- wp:paragraph -->
<p>หญิงคู่ รอบแรก ภาวินี ร่วมรักษ์-อันจา นายาร์ (ไทย-ออสเตรเลีย) ชนะ ปรียันชี บันดาริ-ลาลิทยา คัลลูรี (อินเดีย) 4-6, 6-2 และซูเปอร์ไทเบรก 10-5 พัณณิน โควาพิทักษ์เทศ-จอง โบยอง (วาง 3 ไทย-เกาหลีใต้) ชนะ อมิตตาลัย ประสูตรนาวิน-โยษิตา ศรีพร 6-1, 6-2 พรนภัส หงส์จำรัสศิลป-วิจิตราภรณ์ วิมุกตานนท์ ชนะ วันชิตา ปาทาเนีย-เบลา ทามังการ์ (อินเดีย) 6-4, 6-2 วรรษชล สวัสดี-กมลวรรณ ยอดเพ็ชร แพ้ อันริ นากาตะ-ฮิคารุ ซาโตะ (คู่วาง 1-ญี่ปุ่น) 2-6, 3-6 สลักทิพย์ อุ่นเมือง-ยูกะ โฮโซกิ (คู่วาง 4-ญี่ปุ่น) ชนะ บุณยวีร์ ธรรมไชยวัฒน์-ธนัชพร ยังโหมด 6-4, 0-6 และซูเปอร์ไทเบรก 10-6</p>
<!-- /wp:paragraph -->

<!-- wp:image {"id":44278,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/07/451591219_898490305647286_378968457229618490_n-1024x683.jpg" alt="" class="wp-image-44278"/></figure>
<!-- /wp:image -->