<!-- wp:paragraph {"align":"center","style":{"typography":{"fontSize":20},"color":{"background":"#bdd2db"}}} -->
<p class="has-text-align-center has-background" style="background-color:#bdd2db;font-size:20px"><strong>หวดยู 14 หญิงไทยชน ศรีลังกา นัดแรกคัดเวิลด์จูเนียร์ฯโซนเอเชีย</strong></p>
<!-- /wp:paragraph -->

<!-- wp:paragraph -->
<p>ความเคลื่อนไหวของทีมนักเทนนิสเยาวชนไทย หลังเดินทางไปแข่งขันเทนนิสชิงแชมป์โลก ประเภททีมหญิง รุ่นอายุไม่เกิน 14 ปี รายการ "2025 ไอทีเอฟ เวิลด์ จูเนียร์ เทนนิส" รอบคัดเลือกตัวแทนโซนเอเชีย/โอเชียเนีย ที่เมืองกูชิง รัฐซาราวัก ประเทศมาเลเซีย ซึ่งจะแข่งขันระหว่างวันที่ 2-7 เม.ย. 2568 ล่าสุดเมื่อวันที่ 1 เม.ย.68 ทีมนักหวดเยาวชนไทยได้ลงสนามฝึกซ้อมในช่วงเช้า ประกอบด้วย "น้องไอซ์" ปวีณอร นวลศรี, "น้องบีบี" ปัฐน์ธินันต์ เผือกคำ, "น้องมุกดา" พิมพ์พิศา วงษ์วานิชขจร โดยมี นายศรายุธ ทีปกากร เป็นผู้ฝึกสอน และมีนายภาณุพงศ์ จุลพันธ์ นักวิทยาศาสตร์การกีฬา ร่วมดูแลนักกีฬาอย่างใกล้ชิด จากนั้นในช่วงบ่าย นายศรายุธ ได้เข้าร่วมการประชุมร่วมกับทีมผู้ฝึกสอนทั้ง 16 ประเทศที่เข้าร่วมแข่งในครั้งนี้ และ ร่วมในการจับสลากแบ่งกลุ่มการแข่งขัน</p>
<!-- /wp:paragraph -->

<!-- wp:paragraph -->
<p>สำหรับสายแข่งในครั้งนี้ แบ่งเป็น 4 กลุ่มๆ ละ 4 ทีม โดยทีมไทย ซึ่งเป็นทีมวาง 8 อยู่กลุ่ม ซี ร่วมกับ ไต้หวัน ทีมวาง 3, ฮ่องกง และ ศรีลังกา ส่วนกลุ่มอื่นๆ มีดังนี้ กลุ่ม เอ ทีมวาง 1 จีน, อินโดนีเซีย, เนปาล และ นิวซีแลนด์ ทีมวาง 7, กลุ่ม บี เกาหลีใต้ ทีมวาง 4, อินเดีย, มาเลเซีย และ ญี่ปุ่น ทีมวาง 5, กลุ่ม ดี ออสเตรเลีย ทีมวาง 2, อิหร่าน, อุซเบกิสถาน และ คาซัคสถาน ทีมวาง 6</p>
<!-- /wp:paragraph -->

<!-- wp:paragraph -->
<p>นายศรายุธ กล่าวว่า ค่อนข้างพอใจผลการแบ่งกลุ่มที่ออกมา ถือว่าไม่หนักมาก แต่ก็ประมาททีมคู่แข่งไม่ได้ ทุกแมทช์ถือว่ามีความหมายต่อทีมไทย เพราะเป้าหมายการมาแข่งครั้งนี้เราก็หวังที่จะคว้าโควต้าไปแข่งรอบไฟนั่ลให้ได้ เพราะฉะนั้น ในรอบแบ่งกลุ่มนี้เราจึงต้องพยายามชิงพื้นที่ติดเข้ารอบ 8 ทีมสุดท้ายให้ได้ก่อน โดยต้องเป็นที่ 1 หรือ 2 ของกลุ่มเท่านั้น ด้านความพร้อมของนักกีฬาถือว่าดีมากทุกคนฟิตสมบูรณ์ดี และพร้อมที่จะลงสนามเต็มที่ ซึ่งนัดแรกจะแข่งในวันที่ 2 เม.ย.นี้ ทีมไทย จะเจอกับ ศรีลังกา ฝากแฟนๆเทนนิสไทยส่งใจเชียร์พวกเรากันด้วย</p>
<!-- /wp:paragraph -->

<!-- wp:image {"id":48577,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/04/487825076_1089647463198235_5559009515567320461_n-769x1024.jpg" alt="" class="wp-image-48577"/></figure>
<!-- /wp:image -->