<div id="js_1eo" class="_5pbx userContent _3576" data-testid="post_message" data-ft="{&quot;tn&quot;:&quot;K&quot;}">
<div id="id_5d1d878ef328a0422688419" class="text_exposed_root text_exposed">
<p style="text-align: center;"><strong><span style="font-size: 14pt;">“ศุภาพิชญ์-ภาวินี” ครองแชมป์หญิงคู่ "ลัลนา" ทะยานชิงฯ </span></strong></p>

การแข่งขันเทนนิสเยาวชนนานาชาติ สะสมคะแนนอันดับเยาวชนโลก ไอทีเอฟ เวิลด์ เทนนิส ทัวร์ จูเนียร์ รายการ "พีทีที-ไอทีเอฟ จูเนียร์ เกรด 4" ที่ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 28 มิ.ย. ประเภทคู่ เข้าสู่รอบชิงชนะเลิศ นายธานี แสนยาอุโฆษ กรรมการอำนวยการสมาคม และประธานฝ่ายพัฒนาเยาวชน สมาคมกีฬาเทนนิสฯ เป็นประธานมอบรางวัลแก่นักกีฬา ซึ่งผลหญิงคู่ รอบชิงชนะเลิศ "แอนนา" ศุภาพิชญ์ เกือรัมย์ และ “บอลลูน” ภาวินี ร่วมร<span class="text_exposed_show">ักษ์ สองนักเทนนิสไทย คู่มือวาง 6 ของรายการ เล่นกันได้เข้าขาช่วยกันหวดเอาชนะ ตัง อี้หมิง จากจีน และ ชิน่า เจด มาสึดะ คาร์ราสช์ จากฮ่องกง คู่มือวาง 2 ได้ 2-0 เซต 7-6(4), 6-4 คว้าแชมป์มาครอง</span>
<div class="text_exposed_show">

ด้านชายคู่ รอบชิงชนะเลิศ “โอม” พีระภัทร เด็ดทองหลาง และ “ต้นไม้” ธนภัทร นิรันดร สองนักเทนนิสไทย คู่มือวาง 7 พบกับ โคโคโระ อิโสะมุระ และ ไทโยะ ยามานากะ นักหวดญี่ปุ่น คู่มือวาง 1 โดยคู่นี้พบกันมาแล้วในรอบชิงชนะเลิศ รายการ "แอลทีเอที-ไอทีเอฟ จูเนียร์ เกรด 4" เมื่อสัปดาห์ที่ผ่านมาและครั้งนั้นคู่ไทยเป็นฝ่ายได้แชมป์ ส่วนครั้งนี้เป็นคู่หวดจากญี่ปุ่นที่โชว์ฟอร์มการเล่นได้ดีกว่า เอาชนะไป 2-0 เซต 6-3, 6-3 ได้แชมป์ไปครอง ส่วนคู่ไทยได้รองแชมป์

ขณะที่ หญิงเดี่ยว รอบรองชนะเลิศ "แอนนา" ศุภาพิชญ์ เกือรัมย์ นักหวดไทย มือวาง 2 และมือ 183 เยาวชนโลก พบ “รวงข้าว” ลัลนา ธาราฤดี จากไทยเช่นกัน มือวาง 4 และมือ 343 เยาวชนโลก ปรากฏว่า ลัลนา ที่แพ้ไปก่อนในเซตแรก พลิกกลับมาเอาชนะ 2-1 เซต 3-6, 6-2 และ 7-6(4) ลัลนา ผ่านเข้าชิงชนะเลิศกับ คู ยอน วู จากเกาหลีใต้ มือวาง 1 และมือ 105 เยาวชนโลก ที่ตัดเชือกชนะ เนเวน่า คาร์ตัน จากสหรัฐอเมริกา มือวาง 11 และมือ 441 เยาวชนโลก 2-0 เซต 6-4, 6-1

ส่วนชายเดี่ยว รอบรองชนะเลิศ ไทโยะ ยามานากะ (มือวาง1-ญี่ปุ่น) ชนะ ทิม โธมัส กอนต์เล็ตต์ (มือวาง9-ฮ่องกง) 7-6(5), 6-3 ผ่านเข้าชิงชนะเลิศกับ เซบาสเตียน นอธฮาฟต์ (มือวาง8-ฮ่องกง) ที่ชนะ เทพ จาเวีย (มือวาง2-อินเดีย) 7-5, 5-7 และ 6-3

</div>
</div>
</div>
<div class="_3x-2" data-ft="{&quot;tn&quot;:&quot;H&quot;}">
<div data-ft="{&quot;tn&quot;:&quot;H&quot;}">
<div class="mtm">
<div class="_2a2q _65sr"></div>
</div>
</div>
</div>
สามารถติดตามภาพการแข่งขันเพิ่มเติมได้ที่: http://www.ltat.org/photos/ และ Facebook<a class="_64-f" href="https://www.facebook.com/%E0%B8%AA%E0%B8%A1%E0%B8%B2%E0%B8%84%E0%B8%A1%E0%B8%81%E0%B8%B5%E0%B8%AC%E0%B8%B2%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA-%E0%B8%A5%E0%B8%AD%E0%B8%99%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA%E0%B8%AA%E0%B8%A1%E0%B8%B2%E0%B8%84%E0%B8%A1%E0%B9%81%E0%B8%AB%E0%B9%88%E0%B8%87%E0%B8%9B%E0%B8%A3%E0%B8%B0%E0%B9%80%E0%B8%97%E0%B8%A8%E0%B9%84%E0%B8%97%E0%B8%A2-%E0%B9%83%E0%B8%99%E0%B8%9E%E0%B8%A3%E0%B8%B0%E0%B8%9A%E0%B8%A3%E0%B8%A1%E0%B8%A3%E0%B8%B2%E0%B8%8A%E0%B8%B9%E0%B8%9B%E0%B8%96%E0%B8%B1%E0%B8%A1%E0%B8%A0%E0%B9%8C-LTAT-1088862107803423/">สมาคมกีฬาเทนนิส ลอนเทนนิสสมาคมแห่งประเทศไทย ในพระบรมราชูปถัมภ์ - LTAT</a>