<img class="size-full wp-image-901 aligncenter" src="https://www.bucket.cloudaccess9.com/ltatorg/2017/10/1-14.jpg" alt="" width="960" height="640" />          "จูเนียร์" วิชยา ตรงเจริญชัยกุล นักหวดหนุ่มไทย ทะยานเข้าชิงชนะเลิศได้ทั้งประเภทเดี่ยวและคู่ ศึกเทนนิสอาชีพชาย "พีทีที-ไอทีเอฟ เมนส์ โปร เซอร์กิต 4" ชิงเงินรางวัลรวม 15,000 ดอลลาร์สหรัฐ (ประมาณ 495,000 บาท) ที่ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 6 ต.ค. โดยประเภทชายเดี่ยว รอบรองชนะเลิศ วิชยา วัย 22 ปี มือ 579 ของโลก พบกับ ยูตะ ชิมิซู ดาวรุ่งวัย 18 ปี มือ 1,29<span class="text_exposed_show">8 ของโลก จากญี่ปุ่น</span>
<div class="text_exposed_show">

          เซตแรก ต่างงัดฟอร์มของตัวเองออกมาสู้กันได้อย่างสนุก ก่อน "จูเนียร์" จะเบรกได้สำเร็จในเกม 5 ขึ้นนำ 3-2 และเอาชนะไป 6-4 เซตสอง "จูเนียร์" เบรกเกมแรก นำ 1-0 หนุ่มญี่ปุ่นเบรกคืนเกม 6 เสมอ 3-3 วิชยาฉวยจังหวะสวนกลับและกดดันคู่ต่อสู้ จนเบรกเกม 9 ขึ้นนำ 5-4 และออกมาเสิร์ฟปิดเซตเอาชนะไป 6-4 สรุป วิชยา ซึ่งแมทช์นี้เสิร์ฟเอซไป 11 ลูก เอาชนะได้ 2 เซตรวด 6-4, 6-4 ใช้เวลาแข่งขันทั้งหมด 1 ชั่วโมง 21 นาที ผ่านเข้าชิงชนะเลิศกับ นิโคลาส ฮู จากสหรัฐอเมริกา ที่ตัดเชือกชนะ ริคคาร์โด้ บาลเซรานี่ จากอิตาลี 2-1 เซต 6-1, 6-7(5-7), 7-6 (7-3)<img class="size-full wp-image-902 aligncenter" src="https://www.bucket.cloudaccess9.com/ltatorg/2017/10/3-9.jpg" alt="" width="960" height="640" />           จากนั้นประเภทชายคู่ รอบรองฯ วิชยา และ อิสเซอิ โอกามูระ จากญี่ปุ่น ผนึกกำลังเอาชนะ คงทรัพย์ คงคา และ กิตติพงษ์ วชิรมโนวงศ์ 2-0 เซต 6-3, 7-6 (7-5) เข้าไปชิงฯ กับ ฮิโรยาสุ เอฮาร่า และ ชุนโรอุ ทาเคชิม่า จากญี่ปุ่น ที่ชนะ หวัง ชูฮาน และ เยือง ปัก หลง จากฮ่องกง 2-1 เซต 4-6, 6-1, 10-8

ด้านศึกเทนนิสอาชีพหญิง "พีทีที-ไอทีเอฟ วีเมนส์ โปร เซอร์กิต 4" ชิงเงินรางวัลรวม 15,000 ดอลลาร์สหรัฐ ที่ศูนย์พัฒนากีฬาเทนนิสแห่งชาติ เมืองทองธานี ในวันเดียวกัน ประเภทหญิงเดี่ยว รอบรองชนะเลิศ "อีฟ" พัชรินทร์ ชีพชาญเดช มือวางอันดับ 5 จากไทย พ่ายให้แก่ ลูลู่ ซัน จากสวิตเซอร์แลนด์ 0-2 เซต 0-6, 4-6 ทำให้ ลูลู่ ซัน เข้าชิงฯ กับ ชอย จี ฮี เต็ง 8 จากเกาหลีใต้ ที่ตัดเชือกชนะ ชาน ชิน เหว่ย จากไต้หวัน 2-0 เซต 7-5, 6-3<img class="size-full wp-image-903 aligncenter" src="https://www.bucket.cloudaccess9.com/ltatorg/2017/10/2-10.jpg" alt="" width="960" height="640" />

<img class="size-full wp-image-904 aligncenter" src="https://www.bucket.cloudaccess9.com/ltatorg/2017/10/4-11.jpg" alt="" width="960" height="640" />

ส่วนประเภทหญิงคู่ รอบก่อนรองชนะเลิศ กมลวรรณ บัวแย้ม /พัชรินทร์ ชีพชาญเดช แพ้ เอเลน เจโนเวเซ่ (มอลตา)/โอโอนา ออร์พานา (ฟินแลนด์) 0-6, 2-6

รอบรองชนะเลิศ ณัฐนิดา หลวงแนม และ วรัญญา วงค์เทียนชัย คู่มือวางอันดับ 2 จากไทย หวดเอาชนะ โช ไอ ซวน และ โช อี้ เซิน จากไต้หวัน 2-0 เซต 6-3, 6-4 ใช้เวลาแข่งขัน 1 ชั่วโมง 21 นาที ผ่านเข้าชิงชนะเลิศได้สำเร็จ

ณัฐนิดา และ วรัญญา จะชิงชนะเลิศกับ เอเลน เจโนเวเซ่ (มอลตา) และ โอโอนา ออร์พานา (ฟินแลนด์) ที่ตัดเชือกเอาชนะ ลูลู่ ซัน (สวิตเซอร์แลนด์) และ เมียร์ยัม บียอร์กลุนด์ (สวีเดน) 2-0 เซต 7-6 (7-3), 6-4

</div>