<!-- wp:paragraph {"align":"center","style":{"typography":{"fontSize":20},"color":{"background":"#c6e5c9"}}} -->
<p class="has-text-align-center has-background" style="background-color:#c6e5c9;font-size:20px"><strong>กรุงเทพฯ ครองเจ้าคอร์ต เทนนิส "ศรีสะเกษเกมส์"</strong></p>
<!-- /wp:paragraph -->

<!-- wp:paragraph -->
<p>ทีมเทนนิสกรุงเทพมหานคร ครองเจ้าคอร์ตในกีฬาเทนนิส "ศรีสะเกษเกมส์" หลังคว้า 6 เหรียญทอง จาก 7 ประเภทที่จัดชิงชัย ที่สนามเทนนิส มหาวิทยาลัยกีฬาแห่งชาติ วิทยาเขตศรีสะเกษ เมื่อวันที่ 21 มี.ค. 65 มีชิง 3 เหรียญทองในวันสุดท้ายของกีฬาเทนนิส</p>
<!-- /wp:paragraph -->

<!-- wp:paragraph -->
<p>ในรอบชิงชนะเลิศ ประเภทหญิงเดี่ยว "แพตตี้" พิมพ์รดา จัตวาพรวนิช นักหวดสาวดาวรุ่งวัย 18 ปี ดีกรีทีมชาติไทยชุดซีเกมส์ที่เวียดนาม จากกรุงเทพมหานคร ชนะ ธมจันทร์ มอมขุนทด รุ่นพี่อดีตทีมชาติ จากทีมนครราชสีมา 2-1 เซต สกอร์ 4-6, 7-6 ไทเบรก 7-2 และ 6-4 "แพตตี้" คว้าเหรียญทองไปครอง และเป็นเหรียญทองที่ 3 ของเจ้าตัวในครั้งนี้ ต่อจาก ประเภททีมหญิง และ ประเภทหญิงคู่</p>
<!-- /wp:paragraph -->

<!-- wp:paragraph -->
<p>ด้าน รอบชิงชนะเลิศ ชายเดี่ยว "บูม" กษิดิศ สำเร็จ นักหวดทีมชาติไทย จากกรุงเทพฯ ชนะ ธนเพชร ฉันทะ จาก สุพรรณบุรี 2-0 เซต 6-4, 6-2 คว้าเหรียญทองไปครอง โดยเหรียญทองนี้ เป็นเหรียญทองที่ 2 ของกษิดิศ ใน "ศรีสะเกษเกมส์" ต่อจากประเภทชายคู่ ขณะเดียวกันเจ้าตัวยังได้อีก 1 เหรียญทองแดงจาก ประเภททีมชาย</p>
<!-- /wp:paragraph -->

<!-- wp:paragraph -->
<p>นอกจากนี้ ทีมเทนนิสกรุงเทพฯ ยังได้อีก 1 เหรียญทอง ในประเภทคู่ผสม จาก วรรษชล สวัสดี และ ชญานนท์ แก้วสุทอ ที่ในรอบชิงฯ ช่วยกันหวดเอาชนะ พัชรพล กาวิน และ ธมจันทร์ มอมขุนทด จาก ทีมนครราชสีมา ไปได้ 2-1 เซต 5-7, 6-2 และ ซูเปอร์ไทเบรก 12-10 ทำให้ทีมเทนนิสกรุงเทพฯ ครองตำแหน่งเจ้าคอร์ตในกีฬาเทนนิส จากผลงาน 6 เหรียญทอง 1 เหรียญทองแดง โดยได้ 6 เหรียญทองจาก ประเภททีมหญิง, ชายคู่, หญิงคู่, ชายเดี่ยว, หญิงเดี่ยว และคู่ผสม ส่วน 1 ทองแดง ได้จากประเภททีมชาย</p>
<!-- /wp:paragraph -->

<!-- wp:image {"id":31357,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/03/277139537_5169903776365882_3144347779858310010_n-1024x992.jpg" alt="" class="wp-image-31357"/></figure>
<!-- /wp:image -->