<!-- wp:paragraph {"align":"center","backgroundColor":"vce-acc","textColor":"vce-bg","style":{"typography":{"fontSize":22}}} -->
<p class="has-text-align-center has-vce-bg-color has-vce-acc-background-color has-text-color has-background" style="font-size:22px"><strong>"ฐานทัพ-พัชรินทร์" หวดสบายมือ<br>ทะลุก่อนรองฯ เทนนิสไทยแลนด์ฯ</strong></p>
<!-- /wp:paragraph -->

<!-- wp:code -->
<pre class="wp-block-code"><code>  การแข่งขันเทนนิสอาชีพ รายการ "ไทยแลนด์ แชมป์เปี้ยนชิพ" ประจำปี 2567 สนามที่ 2 ชิงเงินรางวัลรวม 600,000 บาท ที่ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 21 มี.ค. 2567 นักหวดเต็งหนึ่งของรายการทั้งชายและหญิงผ่านเข้ารอบได้ตามคาด
  ประเภทชายเดี่ยว รอบสี่ (16 คน) "แซค" ฐานทัพ สุขสำราญ นักหวดหนุ่มลพบุรี มือ 7 ของไทย โชว์ฟอร์มเต็งหนึ่งของรายการ พ่วงด้วยดีกรี 2 แชมป์ ชายเดี่ยวและชายคู่จากศึกไทยแลนด์ฯ สนามแรก ใช้การหวดที่เฉียบคม เอาชนะ ภูมิพัฒน์ สุขโข นักหวดดาวรุ่งจากกรุงเทพฯ ที่เคยติดทีมชาติไทยในระดับเยาวชนมาแล้ว ได้อย่างขาดลอย 2-0 เซต 6-1 และ 6-1 ฐานทัพ ผ่านเข้ารอบก่อนรองชนะเลิศ ไปพบกับ เลิศชัย รณรงค์ จากภูเก็ต มือ 31 ของไทย และมือวางอันดับ 8 ของรายการ ที่เข้ารอบด้วยการหวดชนะ พาร์ จันทรโคลิกา จากกรุงเทพฯ 2-0 เซต 6-3 และ 6-1
  ด้าน "เมฆ" จิรัฏฐ์ นวสิริสมบูรณ์ นักหวดหนุ่มกรุงเทพฯ มือ 58 ของไทย ที่ผ่านเวทีทีมชาติชุดใหญ่มาแล้วหลายสมัย ใช้ประสบการณ์และชั้นเชิงการหวดที่เฉียบขาดปราบ อนพัช ทิมางกูร อดีตเยาวชนทีมชาติ มือ 26 ของไทย และมือวาง 7 ของรายการ จากกรุงเทพฯ เช่นกัน ได้ภายใน 2 เซต 6-2, 6-1 จิรัฏฐ์ ผ่านเข้ารอบก่อนรองชนะเลิศ ไปพบกับ กฤติน โกยกุล เต็ง 3 จากพังงา มือ 12 ของไทย ที่ชนะ แทนตะวัน ทัดเดโอ มายอลิ แม็คจิโอลิ นักหวดลูกครึ่งไทย-อิตาลี จากกรุงเทพฯ 2-0 เซต 6-2, 6-3
  ประเภทหญิงเดี่ยว รอบสาม (16 คน) "อีฟ" พัชรินทร์ ชีพชาญเดช นักหวดสาวขอนแก่น มือ 5 ของไทย ผ่านเข้ารอบได้ตามคาด หลังจากโชว์ฟอร์มการหวดที่ยอดเยี่ยม สมราคาเต็งหนึ่งของรายการ และเจ้าของ 2 แชมป์ หญิงเดี่ยวและหญิงคู่ ศึกไทยแลนด์ฯ สนามแรก เอาชนะ ชนัสนันท์ ศิริวิโรจน์สกุล นักหวดสาวกรุงเทพฯ มือ 30 ของไทย ได้ 2-0 เซต 6-1, 6-0 พัชรินทร์ ผ่านเข้ารอบก่อนรองชนะเลิศ ไปพบกับ ศรร์วิศา กุลพิศาลรัศม์ จากกรุงเทพฯ ที่ชนะ คาโรลินา คอสติอูโควา จากยูเครน 2-0 เซต 6-3, 6-2
  ในส่วนผลการแข่งขันคู่อื่น ๆ มีดังนี้ ประเภทชายเดี่ยว รอบสี่ (16 คน) อกนิษฐ์ พุ่มจิตร (เพชรบุรี) ชนะ เยฟเจนี โดโรคอฟ (ชลบุรี) 6-0, 6-1 ณัฐสิทธิ์ กุลสุวรรณ์ (กาญจนบุรี) ชนะ พัทธดนย์ ไลอ้อน (ชุมพร) 6-3, 6-0 ชญานนท์ แก้วสุทอ (สระบุรี) ชนะ ณัฐพัฒน์ ขุนทอง (เพชรบูรณ์) 6-2, 7-6(4) คงทรัพย์ คงคา (กทม.) ชนะ แม็กซิม โคโลโมเอตส์ 6-1, 6-2
  หญิงเดี่ยว รอบสาม (16 คน) ตปณีย์ บุญวัฒน์ (นนทบุรี) ชนะ วราภรณ์ เมืองโพธิ์ (สุพรรณบุรี) 6-4, 6-2 นาตาชา แสงพระจันทร์ (ชัยภูมิ) ชนะ พิมพ์มาดา ลิม (กทม.) 6-1, 6-0 วรรษชล สวัสดี (พิษณุโลก)  ชนะ สิริน พงศ์ทองเมือง (กทม.) 6-0, 6-2 สลักทิพย์ อุ่นเมือง (นนทบุรี) ชนะ พิมพ์ลภัส ลิม (กทม.) 6-0, 6-0 ภาวินี ร่วมรักษ์ (กทม.) ชนะ กัญจน์ชญา จูงวัฒนา (กทม.) 6-2, 6-4 ไทรา ลิธิบี (กทม.) ชนะ ธนัชพร ยังโหมด (ชลบุรี) 7-5, 2-6 และ 6-2
  สำหรับผลการแข่งขันคู่อื่น ๆ ดูรายละเอียดได้ที่ https://www.tour.ltat.org/tournaments-factsheet-acceptance-MTQ3Mg==.html</code></pre>
<!-- /wp:code -->

<!-- wp:image {"id":42043,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/03/IMG_4220-1024x683.jpeg" alt="" class="wp-image-42043"/></figure>
<!-- /wp:image -->