<!-- wp:paragraph {"align":"center","backgroundColor":"vce-acc","textColor":"vce-bg","style":{"typography":{"fontSize":22}}} -->
<p class="has-text-align-center has-vce-bg-color has-vce-acc-background-color has-text-color has-background" style="font-size:22px"><strong>"แม็กซิมัส-ลัลนา" ฟอร์มฮอต<br>ทะลุรอบชิงฯ เทนนิสไอทีเอฟ<br>"ฐานทัพ" ขึ้นแท่นแชมป์ชายคู่</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสนานาชาติ ไทยแลนด์-ไอทีเอฟ เวิลด์ เทนนิส ทัวร์ 2023 สัปดาห์ที่ 6 เทนนิสชาย "ไทยแลนด์ - ไอทีเอฟ เมนส์ เทนนิส ทัวร์" และเทนนิสหญิง "ไทยแลนด์ - ไอทีเอฟ วีเมนส์ เทนนิส ทัวร์" ชิงเงินรางวัลรวม รายการละ 15,000 ดอลลาร์สหรัฐ หรือประมาณ 543,150 บาท รวม 2 รายการอยู่ที่ 1,086,300 บาท ที่สนามเทนนิส ภายในสนามกีฬากลางตุมปัง มหาวิทยาลัยวลัยลักษณ์ จังหวัดนครศรีธรรมราช เมื่อวันที่ 22 ก.ค.2566 ในช่วงเช้าเป็นการแข่งขันประเภทเดี่ยว
       รอบรองชนะเลิศ ประเภทชายเดี่ยว "แม็กซิ" แม็กซิมัส ภราพล โจนส์ นักเทนนิสจากไทย ลูกครึ่งไทย-ออสเตรเลีย วัย 18 ปี มือ 1011 ของโลก ที่เพิ่งคว้าแชมป์ชายเดี่ยวศึกไอทีเอฟครั้งแรก ที่ ม.วลัยลักษณ์ เมื่อต้นเดือน ก.ค.ที่ผ่านมา ลงสนามพบกับ ยูตะ คาวาฮาชิ นักเทนนิสชาวญี่ปุ่น วัย 25 ปี มือ 763 ของโลก และมือวาง 7 ของรายการ ที่เคยได้แชมป์ไอทีเอฟมาแล้ว 2 ครั้ง
       ผลการแข่งขัน ปรากฏว่า แม็กซิมัส ที่เป็นรองด้วยอันดับโลก สามารถสู้ได้อย่างสนุก สูสีตลอดเกม และเก็บแต้มในจังหวะสำคัญได้สำเร็จ ทำให้เป็นฝ่ายชนะ 2-0 เซต 6-4, 6-4 ในเวลา 1 ชั่วโมง 26 นาที แม็กซิมัส เข้าไปชิงชนะเลิศกับ อาร์เธอร์ เวเบอร์ หนุ่มฝรั่งเศส เต็ง 1 และมือ 473 ของโลก ที่ตัดเชือกชนะ พลภูมิ โควาพิทักษ์เทศ ด้วยสกอร์ 4-6, 7-6 ไทเบรก 7-5 Ret. (รีไทร์) เนื่องจาก พลภูมิ เจ็บสะโพกซ้าย โดย พลภูมิ ที่ตกรอบรองชนะเลิศ ยังได้รับเงินรางวัลปลอบใจ 753 ดอลลาร์สหรัฐ หรือประมาณ 27,266 บาท และคะแนน 4 แต้ม
       ด้านหญิงเดี่ยว รอบรองชนะเลิศ "รวงข้าว" ลัลนา ธาราฤดี นักเทนนิสไทย วัย 19 ปี มือ 366 โลก ที่เคยคว้าแชมป์ไอทีเอฟมาแล้ว 2 ครั้ง โชว์ฟอร์มเต็ง 1 ของรายการ หวดเก็บชัยจาก "แน็ต" พัณณิน โควาพิทักษ์เทศ นักเทนนิสไทย วัย 20 ปี มือ 531 โลก และเต็ง 4 ของรายการ ได้ 2 เซตรวด ด้วยสกอร์ 6-2, 6-4 ลัลนา ทะลุสู่รอบชิงชนะเลิศ ไปพบกับ แบค ดาย็อน สาวเกาหลีใต้ เต็ง 3 และมือ 529 โลก ที่ตัดเชือกชนะ "อีฟ" พัชรินทร์ ชีพชาญเดช 2-0 เซต 6-2, 6-0
       จากนั้นเป็นการแข่งขันรอบชิงชนะเลิศในประเภทคู่ โดย รองศาสตราจารย์ ดร.วรวุฒิ สมศักดิ์ รักษาการแทนรองอธิการบดี ม.วลัยลักษณ์ ให้เกียรติเป็นประธานในพิธีมอบรางวัล ร่วมด้วย ดร.มงคล ธีระนานนท์ รักษาการแทนผู้ช่วยอธิการบดี ม.วลัยลักษณ์ และมี ผู้ช่วยศาสตราจารย์ ดร.มาริสา ภูมิภาค ณ หนองคาย รักษาการแทนผู้อำนวยการศูนย์ส่งเสริมวัฒนธรรมและการกีฬา ร่วมในพิธีด้วย
       ประเภทชายคู่ รอบชิงชนะเลิศ "แซค" ฐานทัพ สุขสำราญ นักเทนนิสไทย กับ ฮัน ซอน ยอง จากเกาหลีใต้ ผนึกกำลังช่วยกันหวดโค่น "คู่เต็ง 1" จอง ยองซอค กับ อี แจมุน จากเกาหลีใต้ เอาชนะได้ 2 เซตรวด 6-4, 6-4 คู่ของ ฐานทัพ ได้แชมป์ไปครอง พร้อมรับเงินรางวัลร่วมกัน 930 ดอลลาร์สหรัฐ หรือประมาณ 33,675 บาท และคะแนน คนละ 15 แต้ม ส่วนคู่รองแชมป์ รับเงินรางวัลร่วมกัน 540 ดอลลาร์สหรัฐ หรือประมาณ 19,553 บาท และคะแนน คนละ 8 แต้ม
       ขณะที่ประเภทหญิงคู่ รอบชิงชนะเลิศ "แก้ม" ญาตาวี ฉิมฉ่ำ และ "ฟีฟ่า" ลัลดา กำหอม คู่นักหวดสาวไทย พ่ายซูเปอร์ไทเบรกให้แก่ อันริ นากาตะ และ คิสะ โยชิโอกะ คู่เต็ง 4 จากญี่ปุ่น ทำให้ปราชัย 1-2 เซต 6-4, 2-6 และซูเปอร์ไทเบรก 6-10 ได้รองแชมป์ รับเงินรางวัลร่วมกัน 515 ดอลลาร์สหรัฐ หรือประมาณ 18,648 บาท และคะแนน คนละ 6 แต้ม ส่วนคู่สาวญี่ปุ่นได้แชมป์หญิงคู่ รับเงินรางวัลไปแบ่งกัน 955 ดอลลาร์สหรัฐ หรือประมาณ 34,580 บาท และคะแนน คนละ 10 แต้ม</code></pre>
<!-- /wp:code -->

<!-- wp:image {"id":38247,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/07/363069B8-5FD8-41CC-8B63-B3AE6142E661-1024x683.jpeg" alt="" class="wp-image-38247"/></figure>
<!-- /wp:image -->