<!-- wp:paragraph {"align":"center","style":{"typography":{"fontSize":20},"color":{"background":"#aac6d1"}}} -->
<p class="has-text-align-center has-background" style="background-color:#aac6d1;font-size:20px"><strong>"กมลวรรณ" ปราบเกาหลีใต้ 2 เซตเข้าชิงฯ หวด "แอลทีเอที-ไอทีเอฟ"</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชนนานาชาติ ไอทีเอฟ เวิลด์ เทนนิส ทัวร์ จูเนียร์ส เจ30 นนทบุรี รายการ LTAT - ITF JUNIORS J30 (แอลทีเอที - ไอทีเอฟ จูเนียร์ส เจ30) ครั้งที่ 2 ที่ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 18 ส.ค. 2566 ไฮไลท์ของกองเชียร์ไทย อยู่ที่การแข่งขันประเภทหญิงเดี่ยว รอบรองชนะเลิศ "บัว" กมลวรรณ ยอดเพ็ชร นักเทนนิสไทย วัย 15 ปี ดีกรีเยาวชนทีมชาติชุดปัจจุบัน มืออันดับ 262 เยาวชนโลก เพียงหนึ่งเดียวของไทยที่ผ่านเข้ามาถึงรอบตัดเชือก และยังคงโชว์ฟอร์มดาวรุ่ง รวมทั้งการเป็นเต็งหนึ่งของรายการ เก็บชัยชนะจาก อี ซู บีน นักเทนนิสเกาหลีใต้ มือวาง 4 และมือ 1,008 เยาวชนโลก ได้ 2 เซตรวด 6-3, 6-3 ส่งผลให้ กมลวรรณ ผ่านเข้าไปชิงชนะเลิศกับ คาอิลิ เดมิ เทโสะ มือวาง 2 และมือ 564 เยาวชนโลก จากญี่ปุ่น ที่ตัดเชือกชนะ อันจาลี คิรานา จูนาร์โต้ มือวาง 5 และมือ 1,051 เยาวชนโลก จากอินโดนีเซีย 2-0 เซต 6-4, 6-2 ด้านชายเดี่ยว รอบรองชนะเลิศ โคชิ อิชิบาชิ นักเทนนิสญี่ปุ่น มือวาง 3 และมือ 798 เยาวชนโลก ออกแรงหวดถึง 3 เซต ในการดวลกับนักเทนนิสร่วมชาติ นากามิตสึ คุโรดะ มือวาง 13 และมือ 1,516 เยาวชนโลก ก่อนที่ โคชิ จะพลิกจากที่แพ้เซตแรก กลับมาเป็นฝ่ายเฉือนชนะ 2-1 เซต 1-6, 6-1 และ 6-1 ได้ผ่านเข้าไปชิงชนะเลิศกับ ฮวัง จูชาน เกาหลีใต้ มือ 3,204 เยาวชนโลก ที่โชว์ฟอร์มยอดเยี่ยม ตัดเชือกชนะ ลุค โคห์ จากสิงคโปร์ มือ 1,640 เยาวชนโลก 2-0 เซต 6-3, 6-2 วันเดียวกันมีการแข่งขันประเภทหญิงคู่ รอบชิงชนะเลิศ โดยได้รับเกียรติจาก พันเอกวัฒนา จันทร์ไพจิตต์ กรรมการอำนวยการสมาคมกีฬาลอนเทนนิสแห่งประเทศไทย ในพระบรมราชูปถัมภ์ เป็นประธานมอบรางวัล สำหรับแชมป์ประเภทหญิงคู่ เป็นของ อันจาลี คิรานา จูนาร์โต้-ชินาร์ ซุงโกโร่ สองนักหวดจากอินโดนีเซีย คู่มือวาง 4 ของรายการ ที่ผนึกกำลังช่วยกันหวดเอาชนะ คาอิลิ เดมิ เทโสะ กับ โนเอะลานิ ซาระ เทโสะ สองนักหวดชาวญี่ปุ่น คู่มือวาง 3 ของรายการ ได้ 2-0 เซต 6-3 และ 6-2 โดยคู่แชมป์ ได้รับคะแนนสะสมอันดับเยาวชนโลก คนละ 6.25 แต้ม ส่วนคู่รองแชมป์ได้รับคนละ 3.25 แต้ม</p>
<!-- /wp:paragraph -->

<!-- wp:image {"id":38691,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/08/368234446_687916570037995_8809769591040567766_n-1024x683.jpg" alt="" class="wp-image-38691"/></figure>
<!-- /wp:image -->