<!-- wp:paragraph {"align":"center","textColor":"vce-bg","style":{"color":{"background":"#26a300"},"typography":{"fontSize":22}}} -->
<p class="has-text-align-center has-vce-bg-color has-text-color has-background" style="background-color:#26a300;font-size:22px"><strong>เทนนิส "ไทยแลนด์ เวิลด์ฯ" หวดสนุก<br>"แอ๊ตต้า-เปน" ดวล3เซตทะลุตัดเชือก</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสเยาวชนนานาชาติ ไอทีเอฟ เวิลด์ เทนนิส ทัวร์ จูเนียร์ส เจ60 นนทบุรี รายการ "ไทยแลนด์ เวิลด์ จูเนียร์ส เจ60" เก็บคะแนนเยาวชนโลก ที่ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 26 ต.ค. 2566 เป็นการแข่งขันรอบก่อนรองชนะเลิศ
       ประเภทหญิงเดี่ยว "แอ๊ตต้า" พิมพ์มาดา ทองคำ นักเทนนิสดาวรุ่งไทย วัย 17 ปี มือวาง 4 และมือ 631 เยาวชนโลก ที่เคยคว้ารองแชมป์หญิงเดี่ยวศึกไอทีเอฟ "เจ4 โฮจิมินห์ ซิตี้ 2022" ที่เวียดนาม มาแล้ว พลาดท่าพ่ายเซตแรกให้แก่ ศรีนิธิ ภาลาจี นักหวดอินเดีย วัย 17 ปี มือวาง 5 และมือ 867 เยาวชนโลก ก่อนรวบรวมสมาธิตั้งหลักสู้ใหม่และพยายามหวดให้ได้ตามมาตรฐานของตัวเอง ทำให้ พิมพ์มาดา เก็บชัยใน 2 เซตถัดมาอย่างไม่ยาก แซงเอาชนะไป 2-1 เซต 5-7, 6-1 และ 6-0
       พิมพ์มาดา ผ่านเข้ารอบรองชนะเลิศ ไปพบกับ มาหยา บุญญาอรุณเนตร มือวาง 7 และมือ 1,006 เยาวชนโลก ที่ระเบิดฟอร์มเก่งปราบ "เต็ง 2" ไซ ยู่ หนิง ดาวรุ่งไต้หวัน มือ 545 เยาวชนโลก ลงได้ 2 เซตรวด 6-4, 6-1
       ด้านชายเดี่ยว รอบก่อนรองชนะเลิศ "เปนเน่" เปน จารุศร นักเทนนิสเยาวชนทีมชาติไทย วัย 15 ปี มือวาง 3 และมือ 564 เยาวชนโลก พบกับ ธิราช เรดดี้ เวนนะปุสา นักหวดอินเดีย วัย 16 ปี มือวาง 9 และมือ 1,053 เยาวชนโลก ผลปรากฏว่า ต้องดวลแร็กเกตกันถึง 3 เซตเพื่อหาผู้ชนะ และเป็นนักเทนนิสไทยที่ทำได้ดีกว่าในเซตสุดท้าย จึงเป็นฝ่ายเฉือนชนะ 2-1 เซต 6-3, 6-7 ไทเบรก 1-7 และ 6-3
       เปน ผ่านเข้ารอบรองชนะเลิศ ไปพบกับ "พุฒิ" คุณานันท์ พันธราธร มือวาง 12 และมือ 1,328 เยาวชนโลก ที่ชนะ ภูมิพัฒน์ สุขโข มือวาง 15 และมือ 1,841 เยาวชนโลก ได้ 2-0 เซต 6-3, 7-5
       ในส่วนผลการแข่งขันคู่อื่น ๆ มีดังนี้ ชายเดี่ยว รอบก่อนรองชนะเลิศ ริว โกฏิกุล ชนะ เวด เชตตี (วาง 7-อินเดีย) 6-4, 6-2 มาการ์ คริวอชเชคอฟ (วาง 1) ชนะ โนอาห์ การ์มา (วาง 5-สวิตเซอร์แลนด์) 6-4, 6-1
       หญิงเดี่ยว รอบก่อนรองชนะเลิศ กมลวรรณ ยอดเพ็ชร (วาง 1) ชนะ อิซาเบลลา หว่อง (วาง 8-สหราชอาณาจักร) 6-4, 2-6 และ 6-4 จอร์เจีย แคมป์เบลล์ (วาง 12-ออสเตรเลีย) ชนะ โซฮินี ซานเจย์ โมฮันตี (วาง 3-อินเดีย) 6-4, 6-3
       ชายคู่ รอบรองชนะเลิศ ปังยะ ผลพิรุฬห์-กานต์ธัช สุรฤทธิ์โยธิน ชนะ พีรวัชร สุขใจ-อิวาน ติโมเฟเยฟ (คู่วาง 6) 6-2, 6-4 ส่วน "คู่วาง 8" เปน จารุศร-ปวรปรัชญ์ งั่นบุญศรี ชนะ ภูมิพัฒน์ สุขโข-พชร สุขเลี่ยน 7-5, 6-7(6-8) และซูเปอร์ไทเบรก 11-9
        หญิงคู่ รอบรองชนะเลิศ "คู่วาง 2" กมรวรรณ ก้อนศิลา-ไซ ยู่ หนิง (ไต้หวัน) ชนะ "คู่วาง 7" สเตฟี่ มาริเธ่ อลูโด (ฟิลิปปินส์)-ยูซุฮะ เนะงิชิ (ญี่ปุ่น) 2-6, 6-4 และซูเปอร์ไทเบรก 10-6 เพอร์ลีน จิ๋วพัฒนกุล-กมลวรรณ ยอดเพ็ชร แพ้ "คู่วาง 1" ศรีนิธิ ภาลาจี-โซฮินี ซานเจย์ โมฮันตี (อินเดีย) 6-1, 4-6 และซูเปอร์ไทเบรก 2-10</code></pre>
<!-- /wp:code -->

<!-- wp:image {"id":39964,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/10/IMG_3676-1024x682.jpeg" alt="" class="wp-image-39964"/></figure>
<!-- /wp:image -->