<!-- wp:paragraph {"align":"center","style":{"typography":{"fontSize":20},"color":{"background":"#c0d7e0"}}} -->
<p class="has-text-align-center has-background" style="background-color:#c0d7e0;font-size:20px"><strong>พัณณิน เฉือน พัชรินทร์ ผงาดแชมป์ไอทีเอฟหนุ่มโสมขึ้นแท่นฝ่ายชายที่ มก. กำแพงแสน </strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสอาชีพนานาชาติ ไอทีเอฟ เวิลด์ เทนนิส ทัวร์ 2025 สัปดาห์ที่ 3 ณ มหาวิทยาลัยเกษตรศาสตร์ วิทยาเขตกำแพงแสน จ.นครปฐม เมื่อวันที่ 3 ส.ค. 2568 เป็นวันสุดท้าย โดย ผศ.ดร.พจมาน พูลมี ผู้ช่วยอธิการบดีฝ่ายการศึกษาและการเรียนรู้ตลอดชีวิต วิทยาเขตกำแพงแสน ให้เกียรติเป็นประธานมอบรางวัลให้แก่นักกีฬา เทนนิสหญิง ดับเบิ้ลยู 35 รายการ ITF World Tennis Tour Presented by SAT (4) ชิงเงินรางวัลรวม 30,000 ดอลลาร์สหรัฐ หรือประมาณ 971,700 บาท ประเภทหญิงเดี่ยว รอบชิงชนะเลิศ นักหวดไทยโคจรมาพบกันเอง "อีฟ" พัชรินทร์ ชีพชาญเดช สาวขอนแก่น วัย 30 ปี มือ 688 ของโลก พบกับ "แน็ต" พัณณิน โควาพิทักษ์เทศ สาวฉะเชิงเทรา พัณณิน มือ 653 ของโลก วัย 22 ปี ตลอดการแข่งขัน ทั้งคู่สู้กันอย่างเต็มที่ ซึ่งพัชรินทร์ได้เซตแรกไปก่อน พัณณินไม่ถอดใจ วางแผนแก้เกมมาสู้ใหม่ในเซตที่สอง ซึ่งยื้อกันถึงไทเบรกและเป็น พัณณิน ที่ทำสำเร็จ ส่งผลให้เสมอกัน 1-1 เซต ต้องตัดสินด้วยเซตสาม และเป็น พัณณิน ที่ยังทำหน้าที่ของตัวเองได้อย่างดี เป็นฝ่ายเฉือนชนะไป 2-1 เซต 3-6, 7-6 ไทเบรก 7-4 และ 6-1 ในเวลา 2 ชั่วโมง 34 นาที</p>
<!-- /wp:paragraph -->

<!-- wp:paragraph -->
<p>พัณณิน ผงาดขึ้นแท่นครองแชมป์ประเภทหญิงเดี่ยว ศึกไอทีเอฟ เวิลด์ เทนนิส ทัวร์ ที่นครปฐม ได้รับเงินรางวัล 4,860 ดอลลาร์สหรัฐ หรือประมาณ 157,415 บาท พร้อมคะแนนสะสมอันดับโลก 35 คะแนน โดยนับเป็นแชมป์ไอทีเอฟอาชีพรายการที่ 2 ของพัณณิน ในขณะที่ พัชรินทร์ ได้รองแชมป์หญิงเดี่ยว ได้รับ 2,637 ดอลลาร์สหรัฐ หรือประมาณ 85,412 บาท และ 23 คะแนน อย่างไรก็ตาม จากการแข่งขันที่นครปฐมทั้ง 3 สัปดาห์ พัชรินทร์ มีผลงานที่ยอดเยี่ยม โดยคว้าแชมป์หญิงเดี่ยวได้ถึง 2 สัปดาห์ และรองแชมป์ 1 สัปดาห์ ทางด้านศึกเทนนิสชาย เอ็ม 15 รายการ ITF Men's World Tennis Tour (6) ชิงเงินรางวัลรวม 15,000 ดอลลาร์สหรัฐ หรือประมาณ 485,850 บาท ในประเภทชายเดี่ยว รอบชิงชนะเลิศ ควอน ซุนวู นักหวดหนุ่มเกาหลีใต้ วัย 27 ปี มือวางอันดับ 3 พบกับ ไคจิ อุจิดะ นักหวดหนุ่มญี่ปุ่น วัย 30 ปี มือวางอันดับ 4 ตลอดการแข่งขัน ควอน ซุนวู ซึ่งเคยขึ้นไปอยู่อันดับ 52 ของโลกมาแล้ว เล่นได้อย่างยอดเยี่ยม ทั้งลูกเสิร์ฟและการวางบอลวินเนอร์ที่แม่นยำ ก่อนเอาชนะ ไคจิ อุจิดะ ซึ่งเคยเป็นมือ 147 ของโลก ด้วยสอร์ 6-2 ทั้งสองเซต ในเวลา 70 นาที</p>
<!-- /wp:paragraph -->

<!-- wp:paragraph -->
<p>ควอน ซุนวู ได้ครองแชมป์ประเภทชายเดี่ยว ศึกไอทีเอฟ เวิลด์ ทัวร์ ที่ จ.นครปฐม พร้อมรับเงินรางวัล จำนวน 2,160 ดอลลาร์สหรัฐ หรือประมาณ 69,962 บาท และคะแนนสะสมอันดับโลก 15 คะแนน ส่วน ไคจิ อุจิดะ รองแชมป์ ได้รับ 1,272 ดอลลาร์สหรัฐ หรือประมาณ 41,200 บาท และ 8 คะแนน สำหรับการแข่งขันเทนนิสอาชีพชายและหญิงนานาชาติ ไอทีเอฟ เวิลด์ เทนนิส ทัวร์ 2025 ณ ม.เกษตรศาสตร์ วิทยาเขตกำแพงแสน ยังมีการแข่งขันอีก 6 ครั้ง ซึ่งจะใช้ชื่อรายการว่า G H BANK ITF World Tennis Tour 2025 โดยจะจัดระหว่างวันที่ 17 ส.ค. - 7 ก.ย. 2568</p>
<!-- /wp:paragraph -->

<!-- wp:image {"id":51122,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/08/527840839_1186154903547490_3584237071065800606_n-1024x683.jpg" alt="" class="wp-image-51122"/></figure>
<!-- /wp:image -->