<!-- wp:paragraph {"align":"center","textColor":"vce-bg","style":{"typography":{"fontSize":20},"color":{"background":"#00a35f"}}} -->
<p class="has-text-align-center has-vce-bg-color has-text-color has-background" style="background-color:#00a35f;font-size:20px"><strong>เปิดศึก "บางกอก โอเพ่น ชาเลนเจอร์"<br>นักเทนนิสโลกควงแร็กเกตร่วมลุ้นแชมป์</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสอาชีพชายระดับนานาชาติ เอทีพี ชาเลนเจอร์ ทัวร์ 2022 เก็บคะแนนสะสมอันดับโลก รายการ "บางกอก โอเพ่น ชาเลนเจอร์" สนามที่ 1 (ชาเลนเจอร์ 50) ชิงเงินรางวัลรวม 37,520 ดอลลาร์สหรัฐ หรือประมาณ 1,313,200 บาท ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี ได้เปิดฉากวันแรก เมื่อวันที่ 21 ส.ค. 2565 โดยมีนักเทนนิสจากทั่วโลกให้ความสนใจเข้าร่วม อาทิ อลาสแตร์ เกรย์ เต็งหนึ่งของรายการและมือ 255 ของโลก กับ อูจิยามะ ยาสึทากะ อดีตมือ 78 ของโลก เต็งสองของรายการ และมือ 260 ของโลก
       เปิดฉากวันแรกในประเภทชายเดี่ยว เป็นการแข่งขันคัดเลือกรอบแรก "ณัฐ" ปรัชญา อิสโร นักเทนนิสจากสงขลา วัย 26 ปี มือ 1492 ของโลก ที่ได้ไวลด์การ์ดหรือสิทธิพิเศษเข้าร่วมการแข่งขัน พบกับ เกจ ไบรเมอร์ นักหวดจากสหรัฐฯ วัย 27 ปี มือ 457 ของโลก และเป็นมือวาง 10 ของรอบคัดเลือก ปรากฏว่า ปรัชญา พยายามสู้อย่างเต็มที่ โดยเฉพาะในเซตสองที่ดวลกันถึงไทเบรก แต่สุดท้ายก็พ่ายความแข็งแกร่งของคู่แข่งขัน ทำให้ ปรัชญา ปราชัยไป 0-2 เซต 3-6 และ 6-7 ไทเบรก 5-7 ส่งผลให้ เกจ ไบรเมอร์ ผ่านเข้าสู่การคัดเลือกรอบสุดท้ายไปพบกับ ติโม เลอกูต์ จากฝรั่งเศส ที่เข้ารอบด้วยการชนะ ชาร์ลส์ บรูม จากสหราชอาณาจักร 3-6, 6-1 และ 6-4
       ด้าน "ก็อต" กฤติน โกยกุล นักหวดวัย 27 ปี จากพังงา มือ 1535 ของโลก ที่ได้ไวลด์การ์ดเช่นกัน สุดต้านการหวดที่เฉียบคมของคู่แข่งขันอย่าง ตริสตัน สคูลเกท จากออสเตรเลีย วัย 21 ปี มือวาง 2 ของรอบคัดเลือก มือ 237 ของโลก พ่ายไป 0-2 เซต 3-6 และ 1-6 กฤติน ตกรอบไปตามระเบียบ ในขณะที่ ตริสตัน สคูลเกท ผ่านเข้าสู่การคัดเลือกรอบสุดท้าย ไปพบกับ ฮอง ซอง ชาน จากเกาหลีใต้ ที่คว้าชัยได้จาก สจ๊วร์ต ปาร์กเกอร์ จากสหราชอาณาจักร 6-3, 1-6 และ 6-3
       ในส่วนผลการแข่งขันคู่อื่น ชายเดี่ยว คัดเลือกรอบแรก พล วัฒนกูล (ไวลด์การ์ด) แพ้ โดมินิก พาแลน (สาธารณรัฐเช็ก) 2-6, 6-3 และ 3-6 เดย์น เคลลีย์ (ออสเตรเลีย) ชนะ เดนิส อิสโตมิน (อุซเบกิสถาน) 6-3, 6-0 เจมส์ แม็คคาเบ (ออสเตรเลีย) ชนะ สิดหาร์ธ ราวัต (อินเดีย) 6-3, 6-7(4) และ 7-6(4) วาเลนติน วาเชอร็อต (มองโกเลีย) ชนะ นัม จีซุง (เกาหลีใต้) 3-0Retd. (ปวดคอ) 
      ในส่วนผลการแข่งขันคู่อื่น ๆ ดูรายละเอียดได้ที่ https://www.atptour.com/en/scores/current-challenger/nonthaburi/2791/results</code></pre>
<!-- /wp:code -->

<!-- wp:image {"id":33457,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/08/3C9367C1-31BE-4DEF-8021-7D185BF60F9C-1024x683.jpeg" alt="" class="wp-image-33457"/></figure>
<!-- /wp:image -->