<!-- wp:paragraph {"align":"center","style":{"color":{"background":"#ccead1"}}} -->
<p class="has-text-align-center has-background" style="background-color:#ccead1"><strong>"ศิวณัฎฐ์-ศุภวัฒน์"แกร่ง!คว้าแชมป์ชายคู่"ไนซ์-ปาล์มมี่"ครองฝ่ายหญิงหวดไอทีเอฟ</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชนนานาชาติ เก็บคะแนนสะสมอันดับเยาวชนโลก ไอทีเอฟ เวิลด์ เทนนิส ทัวร์ จูเนียร์ เกรด 4 รายการ "พีทีที-ไอทีเอฟ จูเนียร์ เจโฟร์" ณ ศูนย์พัฒนากีฬาเทนนิสแห่งชาติ เมืองทองธานี จัดภายใต้มาตรการป้องกันการแพร่ระบาดของโรคโควิด-19 เมื่อวันที่ 22 ต.ค.2564 เป็นรอบชิงชนะเลิศ ประเภทคู่ โดย นายธานี แสนยาอุโฆษ กรรมการอำนวยการสมาคมกีฬาลอนเทนนิสฯ และฝ่ายพัฒนาเยาวชน เป็นประธานมอบรางวัล</p>
<!-- /wp:paragraph -->

<!-- wp:paragraph -->
<p>ประเภทชายคู่ รอบชิงชนะเลิศ "ปันปัน" ศิวณัฎฐ์ อุ้ยตยะกุล และ "น็อต" ศุภวัฒน์ แซ่อุ้ย สองนักหวดไทยโชว์ฟอร์มในฐานะคู่มือวาง 1 ของรายการ ช่วยกันหวดเอาชนะ แทนตะวัน ทัดเดโอ มายอลิ แม็คจิโอลิ นักหวดลูกครึ่งไทย-อิตาลี และ ศุภเศรษฐ์ สินเจริญวัฒนา คู่มือวาง 2 ได้ 2-0 เซต 6-2, 6-4 คว้าแชมป์ไปครอง</p>
<!-- /wp:paragraph -->

<!-- wp:paragraph -->
<p>ด้านหญิงคู่ แชมป์เป็นของ "ไนซ์" ตปณีย์ บุญวัฒน์ และ "ปาล์มมี่" วิจิตราภรณ์ วิมุกตานนท์ คู่มือวาง 1 ที่เฉือนชนะ พิมพ์มาดา ทองคำ และ กมลวรรณ ยอดเพ็ชร คู่มือวาง 2 ได้ 2-1 เซต 6-3, 3-6 และซูเปอร์ไทเบรก 10-8 โดยแชมป์และรองแชมป์ทั้งชายคู่และหญิงคู่ ได้รับคะแนนสะสมอันดับเยาวชนโลก จำนวน 45 คะแนน และ 27 คะแนนตามลำดับ</p>
<!-- /wp:paragraph -->

<!-- wp:paragraph -->
<p>ประเภทเดี่ยวเป็นนัดตัดเชือก โดยชายเดี่ยว รอบรองชนะเลิศ แทนตะวัน ทัดเดโอ มายอลิ แม็คจิโอลิ มือ 467 เยาวชนโลก และมือวาง 2 พบ "ปันปัน" ศิวณัฎฐ์ อุ้ยตยะกุล มือ 530 เยาวชนโลก และมือวาง 3 ปรากฏว่า เซตแรกเกมเป็นไปอย่างสูสี ต้องตัดสินด้วยไทเบรกและเป็น ศิวณัฎฐ์ ที่คว้าชัย อีกทั้งยังเล่นดีต่อเนื่องในเซตสอง ศิวณัฎฐ์ชนะ 2-0 เซต 7-6(5), 6-3 ผ่านเข้าชิงชนะเลิศกับ "ปูน" ปูนทอง โกมลพิสุทธิ์ มือ 2053 เยาวชนโลก ที่ระเบิดฟอร์มเอาชนะ "เต็ง 4" ทาคูมิ วาตานาเบ้ จากญี่ปุ่น มือ 908 เยาวชนโลก 2-0 เซต 7-6(1), 6-1</p>
<!-- /wp:paragraph -->

<!-- wp:paragraph -->
<p>ขณะที่หญิงเดี่ยว รอบรองชนะเลิศ "รวงข้าว" ลัลนา ธาราฤดี ดีกรีทีมชาติไทยชุดใหญ่ มือ 241 เยาวชนโลก โชว์ความแข็งแกร่งในฐานะผู้เล่นมือวางอันดับ 1 ของรายการ บวกกับประสบการณ์ ไล่หวดเอาชนะ "บัว" กมลวรรณ ยอดเพ็ชร เยาวชนทีมชาติไทย มือ 1201 เยาวชนโลก และมือวาง 6 ได้ 2 เซตรวด 6-1, 6-0 ลัลนา เข้าชิงชนะเลิศกับ "หมิว" สลักทิพย์ อุ่นเมือง เยาวชนทีมชาติไทย มือ 406 เยาวชนโลก และมือวาง 2 ที่ตัดเชือกชนะ วิจิตราภรณ์ วิมุกตานนท์ มือ 521 เยาวชนโลก และมือวาง 3 ได้ 2-0 เซต 6-1, 6-4 </p>
<!-- /wp:paragraph -->

<!-- wp:paragraph -->
<p>สามารถชมภาพบรรยากาศการแข่งขันอย่างคมชัดได้ที่ลิงก์นี้ <a rel="noreferrer noopener" href="https://www.ltat.org/photos/?fbclid=IwAR2pRXnzxN8836P-y0517ocW-sBG-QOsZY1i0JX5w9GzoXpx4OM5f66MNCA" target="_blank">https://www.ltat.org/photos/</a></p>
<!-- /wp:paragraph -->

<!-- wp:image {"id":29222,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2021/10/247563265_4663754370314161_2098622337121270726_n-1024x819.jpg" alt="" class="wp-image-29222"/></figure>
<!-- /wp:image -->