<!-- wp:paragraph {"align":"center","style":{"typography":{"fontSize":20},"color":{"background":"#c6dae2"}}} -->
<p class="has-text-align-center has-background" style="background-color:#c6dae2;font-size:20px"><strong>นักหวดไทยปราบมือวางเข้ารอบ 16 คนเทนนิสเยาวชนนานาชาติที่เมืองทองธานี </strong></p>
<!-- /wp:paragraph -->

<!-- wp:paragraph -->
<p>สหพันธ์เทนนิสนานาชาติ (ไอทีเอฟ) ร่วมกับ สมาคมกีฬาลอนเทนนิสแห่งประเทศไทย ในพระบรมราชูปถัมภ์ จัดการแข่งขันเทนนิสเยาวชนนานาชาติ เก็บคะแนนเยาวชนโลก ไอทีเอฟ เวิลด์ เทนนิส ทัวร์ จูเนียร์ เจ60 นนทบุรี รายการ ITF Juniors World Tennis Tour J60 (1) ที่ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 24 มิ.ย. 2568 เป็นการแข่งขันรอบเมนดรอว์วันที่สอง ประเภทหญิงเดี่ยว รอบสอง (32 คน) ปารมี ทัดแก้ว เยาวชนทีมชาติไทย วัย 16 ปี มือ 1302 เยาวชนโลก เล่นได้ดี เอาชนะนักเทนนิสที่มีอันดับโลกสูงกว่าอย่าง หวง อี้นัว มือวาง 13 จากจีน และมือ 808 เยาวชนโลก ด้วยการเฉือนชนะ 2-1 เซต 6-1, 4-6 และ 6-4 ปารมี เข้ารอบสาม (16 คน) พบกับ ริโตะ อาริมะ มือวาง 4 จากญี่ปุ่น และมือ 457 เยาวชนโลก ที่ชนะ มะลิ อ่องลออ 2-1 เซต 1-6, 6-0 และ 6-4 ด้าน ธฤตา หงษ์หยก นักเทนนิสไทย มือวาง 14 และมือ 819 เยาวชนโลก ผ่านเข้ารอบด้วยการเอาชนะ กาธิกา ปัทมกุมาร์ จากอินเดีย มือ 1680 เยาวชนโลก 2-0 เซต 6-1, 6-4 และในการแข่งขันรอบสามนั้น ธฤตา จะแข่งขันกับ หลาน ซีหราน มือวาง 2 จากจีน มือ 339 เยาวชนโลก ที่ชนะ ณัฐรดา ผลเจริญ มือ 3530 เยาวชนโลก 2-0 เซต 6-4, 7-5</p>
<!-- /wp:paragraph -->

<!-- wp:paragraph -->
<p>ขณะที่ประเภทชายเดี่ยว รอบสอง ริว โกฏิกุล นักเทนนิสไทย มือ 1059 เยาวชนโลก ก็ทำผลงานได้ดีเช่นกัน ปราบมือวางของรายการลงได้สำเร็จ โดยเอาชนะ มาโอะ ทาซูรุ มือวาง 13 จากญี่ปุ่น และมือ 657 เยาวชนโลก 2-0 เซต 6-2, 6-2 ริว ผ่านเข้ารอบสาม (16 คน) พบกับ คุณานันท์ พันธราธร ดาวรุ่งไทย มือวาง 3 และมือ 237 เยาวชนโลก ที่ชนะ โยสุเกะ ฮิโนะ จากญี่ปุ่น มือ 3461 เยาวชนโลก 2-0 เซต 7-6 ไทเบรก 7-3 และ 6-1 ในส่วนผลการแข่งขันของนักเทนนิสเยาวชนไทย มีดังนี้ หญิงเดี่ยว รอบสอง ศรร์วิศา กุลพิศาลรัศม์ ชนะ โจว ซิหยู (6-จีน) 6-2, 7-5 โชติรินทร์ แก้วก่า ชนะ ฮาร์ชา กาธิกา โอรูกันติ (16-อินเดีย) 2-6, 6-3 และ 6-1 พิมพ์ลภัส ลิม แพ้ เฉิน ชิง หยิง (10-ไต้หวัน) 3-6, 4-6 อัญญา โล แพ้ จาง ป๋อเจีย (จีน) 1-6, 0-6 พรนภัส หงส์จำรัสศิลป์ แพ้ ไซโลวา ซูเลย์ก้า ฮุกมาซาบิยา (15-อินโดนีเซีย) 0-6, 1-6 พลอยทิพย์ ธนศิรินวกุล แพ้ มิชก้า ซินแคลร์ โกเอนาดี (5-อินโดนีเซีย) 2-6, 0-6 ชายเดี่ยว รอบสอง กานต์ธัช สุรฤทธิ์โยธิน ชนะ ปราติก นาวิน (12-ออสเตรเลีย) 6-3, 6-4 ธรรม์ พันธราธร (11) ชนะ ยูตะ อามาโนะ (ญี่ปุ่น) 7-6(3), 6-2 ปวรปรัชญ์ งั่นบุญศรี ชนะ เซิง จื่อหยวน (15-ไต้หวัน) 7-6(4), 6-3 วีรวิชญ์ กำพุฒ แพ้ โช เซฮยอก (5-เกาหลีใต้) 4-6, 3-6 และ เปน จารุศร ชนะ แบรนดอน ดวน (สหรัฐฯ) 6-2, 6-7(3) และ 6-2 หญิงคู่ รอบแรก พิชญาภัค ศรีมุกข์-รูริ คาวาชิมะ (ญี่ปุ่น) ชนะ โชติรินทร์ แก้วก่า-จิณห์นิภา ตราชูวณิช 6-1, 6-2 พรนภัส หงส์จำรัสศิลป์-พิมพ์ลภัส ลิม ชนะ ตง เจียลี่-ยูจิ กูยุน (จีน) 6-4, 6-4 ปวีณอร นวลศรี-ปารมี ทัดแก้ว ชนะ ริโนะ ชินเด็น (ญี่ปุ่น)-นภัสวรรณ วัชระมงคล 6-2, 6-3 ณัฐลียา ชาลินสกี้-จิตตานันท์ วิมุกตานนท์ ชนะ ดินารา เด ซิลวา (ศรีลังกา)-อาราธยา เวอร์มา (อินเดีย) 6-4, 6-0 </p>
<!-- /wp:paragraph -->

<!-- wp:paragraph -->
<p>สำหรับผลการแข่งขันคู่อื่น ๆ ดูรายละเอียดได้ที่ <a rel="noreferrer noopener" href="https://l.facebook.com/l.php?u=https%3A%2F%2Fwww.itftennis.com%2Fen%2Ftournament%2Fj60-nonthaburi%2Ftha%2F2025%2Fj-j60-tha-2025-001%2Forder-of-play%2F%3Ffbclid%3DIwZXh0bgNhZW0CMTAAYnJpZBExNHFodmVxeERuWG9TWFV0UgEeh6TeasFS62KYgQ8jxyimbdUHaSqMk0W4e700gm013HmAxbl6Cq1D5jqDsWY_aem_0-k-ZW7nBc79evf-0ezKkQ&amp;h=AT3bRqFl-cOeFh5sdr0dFpvIt099PNHF3HiFhoj9zGl_TouxMtG_zLWVmZR6G28-iaL9mdYbeF1SzdqdBqpTe_XIHob_V5AEE2L_dyl0bVbC4_BIIliYxRZYImc4TP4FlzCECKVLl5gTcqwSdElDNQ&amp;__tn__=-UK-R&amp;c[0]=AT2PrTSCSlYrbzkRaXEZXg5-njRt9bMZUN9KJMvCHwlhSBmK-gRrLN7wckFRciRWkHGu2HydJynjVwGheBGrD92ot8g-HFWFBTbtFIBMG23XZrPLcQIGNV6NuHZdLeKZ6KxqIwzXWszu4mhBxL5GGFigosJcIFiFXqggtG53emmmXzJKokonFHJk6Aq9oCD_qzGW5hvMcScMA4dqnJJU4jTjf0RD" target="_blank">https://www.itftennis.com/.../j-j60-tha.../order-of-play/</a></p>
<!-- /wp:paragraph -->

<!-- wp:image {"id":50345,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/06/510972312_1154279853401662_1980666423404582350_n-1024x683.jpg" alt="" class="wp-image-50345"/></figure>
<!-- /wp:image -->