<!-- wp:paragraph {"align":"center","textColor":"vce-bg","style":{"color":{"background":"#0075a3"}}} -->
<p class="has-text-align-center has-vce-bg-color has-text-color has-background" style="background-color:#0075a3"><strong>"กมลวรรณ" หวดเต็มที่ก่อนจอดป้าย<br>รอบก่อนรองฯ "ไทยแลนด์-ไอทีเอฟ"</strong></p>
<!-- /wp:paragraph -->

<!-- wp:code -->
<pre class="wp-block-code"><code>  การแข่งขันเทนนิสเยาวชนนานาชาติ ไอทีเอฟ เวิลด์ เทนนิส ทัวร์ จูเนียร์ส รายการใหญ่ THAILAND - ITF JUNIORS B1 (ไทยแลนด์ - ไอทีเอฟ จูเนียร์ส บี1) เก็บคะแนนเยาวชนโลก ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 9 พ.ค. 2567 เป็นการแข่งขันรอบเมนดรอว์วันที่สี่
  ประเภทหญิงเดี่ยว รอบก่อนรองชนะเลิศ "บัว" กมลวรรณ ยอดเพ็ชร นักเทนนิสไทย มือ 101 เยาวชนโลก และมือวาง 4 ของรายการ พยายามสู้เต็มที่ ก่อนปราชัยให้แก่ ชิโฮะ สึจิโอกะ นักเทนนิสญี่ปุ่น มือ 120 เยาวชนโลก และมือวาง 7 ของรายการ 1-2 เซต 4-6, 6-1 และ 2-6 หยุดผลงานไว้ที่รอบก่อนรองชนะเลิศ ได้คะแนนสะสมอันดับเยาวชนโลก จำนวน 100 คะแนน ในขณะที่ ชิโฮะ ผ่านเข้ารอบรองชนะเลิศ ไปพบกับ ลิลลี่ เทย์เลอร์ มือวาง 10 จากออสเตรเลีย ที่ชนะ ฮินาตะ ฟุรุทานิ มือวาง 14 จากญี่ปุ่น 6-4, 6-2
  จากนั้น กมลวรรณ และ ซู หยาน ตัน จากสิงคโปร์ คู่มือวาง 5 ของรายการ ลงแข่งขันประเภทหญิงคู่ รอบก่อนรองชนะเลิศ พบกับ เว่ย จางเฉียน และ เย่ ชิหยู คู่นักหวดจากจีน คู่มือวาง 2 ของรายการ ผลปรากฏว่า คู่ของ กมลวรรณ พ่ายไปอย่างน่าเสียดาย 1-2 เซต 7-5, 1-6 และซูเปอร์ไทเบรก 7-10 กมลวรรณ และ ซู หยาน ตัน ตกรอบก่อนรองชนะเลิศ ได้รับคะแนนสะสมอันดับเยาวชนโลก คนละ 18.75 คะแนน ส่วน  เว่ย จางเฉียน และ เย่ ชิหยู ผ่านเข้ารอบรองชนะเลิศต่อไป
  ขณะที่ "เปนเน่" เปน จารุศร นักเทนนิสไทย ลงแข่งขันประเภทชายคู่ โดยจับคู่กับ ดามีร์ อับดุลซามาดอฟ จากอุซเบกิสถาน ลงสนามหวดรอบก่อนรองชนะเลิศ และไม่สามารถเอาชนะคู่มือวาง 3 ของรายการ เฉิน ควนโชว และ ฮุง เค โหว จากไต้หวัน พ่ายไป 0-2 เซต 2-6 และ 2-6 ตกรอบก่อนรองชนะเลิศ โดย เปน กับ ดามีร์ ได้รับคะแนนสะสมอันดับเยาวชนโลก คนละ 18.75 คะแนน ด้านคู่นักหวดจากไต้หวันได้ผ่านเข้ารอบรองชนะเลิศต่อไป
  ในส่วนผลการแข่งขันคู่อื่น ๆ มีดังนี้ หญิงเดี่ยว รอบก่อนรองชนะเลิศ ชิโฮมิ หลี่ ซวน ลีออง (วาง 12-มาเลเซีย) ชนะ เซริ นายูกิ (วาง 15-ญี่ปุ่น) 1-6, 6-0 และ 6-2 ไรนะ โกโตะ (วาง 1-ญี่ปุ่น) ชนะ กริชชา มาเฮนดราน (วาง 11-อินเดีย) 6-0, 6-2
  ชายเดี่ยว รอบก่อนรองชนะเลิศ คิม จางจุน (วาง 2-เกาหลีใต้) ชนะ คิม มูบีน (เกาหลีใต้) 6-1, 6-7(4-7) และ 6-4 ไท โฮสต์ (วาง 9-ออสเตรเลีย) ชนะ ไค มิลเบิร์น (วาง 14-นิวซีแลนด์) 7-6(5), 6-1 เฮย์เดน โจนส์ (วาง 1-ออสเตรเลีย) ชนะ ยูตะ โทมิดะ (วาง 5-ญี่ปุ่น) 7-6(4), 6-2 เรียว ทาบาตะ (ญี่ปุ่น) ชนะ ฮิโรมาสะ โคยามะ (ญี่ปุ่น) 7-5, 6-4</code></pre>
<!-- /wp:code -->

<!-- wp:image {"id":42897,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/05/IMG_4416-1024x683.jpeg" alt="" class="wp-image-42897"/></figure>
<!-- /wp:image -->