<p style="text-align: center;"><strong><span style="font-size: 14pt;">“ภาธร” ทะลุชิงชายเดี่ยวที่เสิ่นเจิ้น</span></strong>
<strong><span style="font-size: 14pt;">“แพ็ตตี้”จับคู่สาวโสมรองแชมป์หญิงคู่</span></strong></p>
ภาธร หาญชัยกุล ผ่านเข้ารอบชิงชนะเลิศชายเดี่ยว ส่วน “แพ็ตตี้” พิมพ์รดา จัตวาพรวนิช จับคู่กับแบ๊ค ดายอน นักหวดเกาหลีใต้ คว้ารองแชมป์หญิงคู่ การแข่งขันเทนนิสไอทีเอฟ จูเนียร์ เกรด 4 “ไชน่า จูเนียร์ 1” ที่นครเสิ่นเจิ้น ประเทศจีน เมื่อ 5 ม.ค.62
<div class="text_exposed_show">

ผลงานของภาธร รอบแรก ชนะ หยาง เซี๊ยะหยิน จากจีน 6-0, 6-1 รอบ 2 ชนะ จุน ฮา ฮยอน จากเกาหลีใต้ 6-0, 6-4 เข้ารอบ 3 ชนะ ริคุโตะ ยามากูชิ จากญี่ปุ่น 6-2, 6-3 รอบก่อนรองชนะเลิศ ชนะผ่าน ไซ่ ชาง หลิน มือวาง 1 ของรายการจากไต้หวัน เข้ารอบรองชนะเลิศพบกับจาง ยุนซ็อก มือวาง 7 ของรายการจากเกาหลีใต้ ภาธรเอาชนะไปได้3-6, 6-1, 6-3 ผ่านเข้ารอบชิงชนะเลิศไปพบกับไค่ ไหวยู่ จากฮ่องกง

หญิงคู่ รอบแรก พิมพ์รดา - แบ๊ค ดายอน ในฐานะคู่มือวาง 1 ได้บาย เข้ารอบ 2 ชนะ หาน เจียถง - หลี่ ยู่ซวน จากจีน 6-1, 6-1 เข้ารอบก่อนรองชนะเลิศ ชนะ เคา หย่าจิง - เหว่ย เจียหลิน คู่เจ้าถิ่น 5-7, 6-4, 10-7 รอบรองชนะเลิศ ชนะ เฉอ ยู่เจียว - หน่า ตง คู่มือวาง 4 จากจีน 6-2, 7-6(6) และมาชิงดำกับลี กวน อี้(ไต้หวัน) - เทียน ฟั่งหราน(จีน) และเป็นคู่สาวหมวยเล็กกับหมวยใหญ่ชนะไป 6-1, 6-4 พิมพ์รดา - แบ๊ค ดายอน คว้ารองแชมป์

</div>
*สามารถเข้าชมภาพเพิ่มเติมได้ที่ https://www.ltat.org/photos/