<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#00a329"}}} -->
<p class="has-text-align-center has-vce-bg-color has-text-color has-background" style="background-color:#00a329;font-size:22px"><strong>"ธรรม์-ปวีณอร" คว้าชัยเทนนิสเยาวชนที่สลังงอร์ </strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชนนานาชาติ รายการ "เอทีเอฟ เอเชียน อายุไม่เกิน 14 ปี ซีรีส์ เกรด A 2023" ที่เมืองสลังงอร์ ประเทศมาเลเซีย มีนักเทนนิสเยาวชนไทยเข้าร่วมแข่งขันหลายราย "น้องไพน์" ธรรม์ พันธราธร อายุ 12 ปี นักเทนนิสทีมชาติไทยรุ่นอายุ 14 ปี ลงแข่งขันประเภทชายเดี่ยว รอบแรกเอาชนะจาชาน นิคิล ราวี จากมาเลเซีย 6-0, 6-1 รอบสองหรือรอบ 16 คนสุดท้าย เอาชนะปาร์ก อึน โฮ จากเกาหลีใต้ 6-1, 6-4 ส่วนประเภทชายคู่ ธรรม์จับคู่กับอาคิล อาดิบี ราฮีมาน จากมาเลเซีย เป็นคู่มือวางอันดับ 4 ในรอบแรกเอาชนะคู่ของอัลเบอร์ตัส เซบาสเตียน เฮนดราวาน จากอินโดนีเซีย และอารี ชูโซ ฮิลตัน สมิธ จากมาเลเซีย 6-0, 6-1 ขณะที่ในการแข่งขันรอบสอง หรือรอบก่อนรองชนะเลิศ คู่ของธรรม์นำคู่จากอินเดีย ปราณีต เรดดี้ ชิตเตปู โดราการี กับอนุรักษ์ ชุรยา กัลลัมเบลลา 6-1 แต่ต้องเลื่อนการแข่งขันเนื่องจากฝนตก ด้านประเภทหญิงเดี่ยว รอบแรก "น้องไอซ์" ปวีณอร นวลศรี มือวางอันดับ 7 ของรายการ เอาชนะเมย์ล่า มาโนจ จากออสเตรเลีย 6-1, 6-0 รอบสองชนะแคทเธอรีน อีวา เหลียว จากมาเลเซีย 6-0, 6-0 ส่วน “น้องจีนนี่” จิณห์นิภา ตราชูวณิช พ่ายให้เกว็น เอมิลี่ กุรเนียวาน มือวาง 8 จากอินโดนีเซีย 6-7(5), 2-6 ในการแข่งขันรอบแรก ขณะที่ "น้องแบมแบม" ณัฐธิดา แท่นวัฒนกุล พ่ายซูอี้ มาร์ก จากมาเลเซีย 0-6, 3-6 และ “น้องเอน่า” กฤษณา รอดประเสริฐ พ่ายโซเฟีย เกรซ ซานโตซ่า จากอินโดนีเซีย 2-6, 1-6 ขณะที่ประเภทหญิงคู่ รอบแรก ปวีณอรจับคู่กับเกว็น เอมิลี่ กุรเนียวาน จากอินโดนีเซีย เป็นคู่มือวางอันดับ 4 เอาชนะคู่ของอัสซีฟา กันสา ปุตรี รากา จากอินโดนีเซีย และเทวีนา ซาราวานาน จากมาเลเซีย 6-2, 6-2 รอบสองหรือรอบก่อนรองชนะเลิศ นำคู่มาเลเซีย อแมนด้า เหวิน เอ็น เต็ง และออเดรย์ เหวิน ซิ เต็ง 6-0 แต่ฝนตกต้องเลื่อนการแข่งขัน ส่วนประเภทหญิงคู่ รอบแรก คู่อื่นๆ ณัฐธิดาจับคู่กับจิณห์นิภา พ่ายให้คู่ของซูอี้ มาร์ก (มาเลเซีย) และเคย์ลี ทานด์จุง (อินโดนีเซีย) 6-4, 5-7, 7-10 ส่วนกฤษณาจับคู่กับคิม เซบอม จากเกาหลีใต้ พ่ายให้คู่ของอแมนด้า เหวิน เอ็น เต็ง และออเดรย์ เหวิน ซิ เต็ง จากมาเลเซีย 0-6, 2-6 ในรอบแรก</p>
<!-- /wp:paragraph -->

<!-- wp:image {"id":38666,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/08/365799064_687360310093621_4903746622111490184_n-576x1024.jpg" alt="" class="wp-image-38666"/></figure>
<!-- /wp:image -->