นักหวดไทยผ่านเข้ารอบตัดเชือก ในศึกเทนนิสเยาวชนนานาชาติ "พีทีที-ไอทีเอฟ จูเนียร์ เกรด 4" ที่ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 27 ต.ค. ซึ่งเป็นการชิงชัยในรอบก่อนรองชนะเลิศ ประเภทชายเดี่ยว ยุทธนา เจริญผล นักหวดไทย วัย 17 ปี มือวางอันดับ 13 ของรายการ และมืออันดับ 317 เยาวชนโลก ต้องออกแรงหวดถึงสามเซต ก่อนจะเฉือนเอาชนะ ฐานทัพ สุขสำราญ วัย 16 ปี มืออันดับ<span class="text_exposed_show"> 1802 เยาวชนโลก จากไทยเช่นกัน ที่ 2-1 เซต 6-2, 4-6, 6-4 ทำให้ยุทธนาผ่านเข้ารอบรองชนะเลิศ พบกับ เฮอร์มาน โฮอีราล (นอร์เวย์) ที่ชนะ เคนโฮ ชิน (เกาหลีใต้) 6-4, 6-0</span>

<img class="aligncenter size-full wp-image-1818" src="https://www.bucket.cloudaccess9.com/ltatorg/2017/11/22814302_1586507058038923_5056937195325121243_n.jpg" alt="" width="960" height="640" />ด้าน นพดล น้อยกอ วัย 17 ปี มืออันดับ 655 เยาวชนโลก หนุ่มไทยอีกราย ก็โชว์ฟอร์มล้ม "เต็ง 5" ต้นกล้า มุละดา อายุ 17 ปี มืออันดับ 309 เยาวชนโลก เอาชนะได้ 2 เซตรวด 7-5, 6-2 เข้ารอบรองชนะเลิศ พบกับ เหวียน วาน เฟือง (8-เวียดนาม) ที่ชนะ เมก พาร์เกิฟ พาเทล (2-อินเดีย) 7-5, 1-6, 6-3
<div class="text_exposed_show">

ขณะที่หญิงเดี่ยว รอบก่อนรองชนะเลิศ ภัท วสุรัตน์ นักหวดสาวไทยสุดต้าน หวัง เจียฉี มือวางอันดับ 1 ของรายการจากจีน พ่าย 0-2 เซต 3-6, 4-6 ทำให้ หวัง เจียฉี เข้าตัดเชือกกับ ลี แคโรล ยงซู (3-นอร์ทเธิร์น มาเรียน่า) ที่ชนะ ฮาน เจียงซื่อ (5-จีน) ด้าน นาตาช่า แสงพระจันทร์ (แคนาดา) ชนะ ชริวัลลี่ รัศมีกา พามิดิปาติ (อินเดีย) 7-5, 6-0 เข้าตัดเชือกกับ อนาสตาสสิย่า อัสทาโคว่า (4-คาซัคสถาน) ที่ชนะผ่าน โคฮารุ นิอิมิ (12-ญี่ปุ่น)

นอกจากนี้ยังมีนักหวดไทยผ่านเข้าชิงชนะเลิศในประเภทหญิงคู่ โดยในรอบรองฯ ศุภาพิชญ์ เกือรัมย์ /ฉาง ถิง เพ่ย (ไต้หวัน) เป็นคู่มือวาง 4 ของรายการ เอาชนะ ฮาน เจียงซื่อ /หวัง เจียฉี คู่มือวาง 1 จากน 6-4, 6-3 ผ่านเข้าชิงฯ กับ หู เซียะเหว่ย /เซียะ เจิ้ง หัว (3-จีน) ต่อไป
<img class="aligncenter size-full wp-image-1817" src="https://www.bucket.cloudaccess9.com/ltatorg/2017/11/22813952_1586507744705521_3674361133278984139_n.jpg" alt="" width="960" height="640" />

</div>