<!-- wp:paragraph {"align":"center","style":{"typography":{"fontSize":22},"color":{"background":"#ccefcd"}}} -->
<p class="has-text-align-center has-background" style="background-color:#ccefcd;font-size:22px"><strong>เทนนิสไทยพร้อมลั่นกลองรบศึกซีเกมส์<br>ย้ำเป้า2ทอง"บิ๊กสุชัย"ยันอัดฉีดเงินล้าน</strong></p>
<!-- /wp:paragraph -->

<!-- wp:code -->
<pre class="wp-block-code"><code>       วันที่ 5 พฤษภาคม 2565 นายไทยทนุ วรรณสุข เลขาธิการสมาคมกีฬาลอนเทนนิสแห่งประเทศไทย ในพระบรมราชูปถัมภ์ ในฐานะผู้จัดการทีมซีเกมส์ ครั้งที่ 31 ได้นำคณะนักเทนนิสทีมชาติไทยลงสนามฝึกซ้อม ที่ศูนย์พัฒนากีฬาเทนนิสแห่งชาติ เมืองทองธานี เพื่อเตรียมความพร้อมช่วงโค้งสุดท้ายก่อนออกเดินทางไปแข่งขันกีฬาซีเกมส์ ครั้งที่ 31 ระหว่างวันที่ 12-23 พฤษภาคม 2565 ที่สาธารณรัฐสังคมนิยมเวียดนาม
       นายไทยทนุ เปิดเผยว่า ก่อนหน้านี้นักเทนนิสทีมชาติชุดซีเกมส์มีโอกาสได้แข่งขันเทนนิสอาชีพที่จังหวัดเชียงราย ได้แข่งขันกับนักเทนนิสจากชาติต่างๆ เป็นการเตรียมความพร้อมไปด้วย ทำให้ทุกคนมีความพร้อมสำหรับการแข่งขันที่เวียดนามแล้ว ตนมั่นใจในศักยภาพของนักกีฬาและเชื่อว่าทุกคนจะทำหน้าที่ของตัวเองให้ดีที่สุด
       สมาคมกีฬาลอนเทนนิสฯ ตั้งเป้าไว้ที่ 2 เหรียญทอง ซึ่งคาดหวังจาก 4 ประเภทคือ หญิงเดี่ยว ชายเดี่ยว ทีมหญิง และทีมชาย นอกจากนี้ยังอาจได้ลุ้นเหรียญเพิ่มจากประเภทอื่นด้วย โดยเทนนิสซีเกมส์ครั้งนี้ มีการชิงชัยทั้งสิ้น 7 เหรียญทอง จากชายเดี่ยว หญิงเดี่ยว ชายคู่ หญิงคู่ คู่ผสม ทีมชายและทีมหญิง
       ในส่วนนักกีฬานั้น ได้มีการปรับเปลี่ยนเพื่อให้ทีมมีความสมบูรณ์มากที่สุด โดยทีมชาย ประกอบด้วย "บูม" กษิดิศ สำเร็จ, "จูเนียร์" วิชยา ตรงเจริญชัยกุล, "สอง" ยุทธนา เจริญผล, "แซค" ฐานทัพ สุขสำราญ และ "ณัฐ" ปรัชญา อิสโร ซึ่งมาแทน พลภูมิ โควาพิทักษ์เทศ ที่เพิ่งหายจากอาการบาดเจ็บที่สะโพกขวาและอยู่ระหว่างพักฟื้นทำร่างกาย โดยมี ดร.ธนากร ศรีชาพันธุ์ เป็นผู้ฝึกสอนทีมชาย
       ทางด้านทีมหญิง ได้แก่ "ลัก" ลักษิกา คำขำ, "ออมสิน" อัญชิสา ฉันทะ, "แพตตี้" พิมพ์รดา จัตวาพรวนิช, "อีฟ" พัชรินทร์ ชีพชาญเดช และ "รวงข้าว" ลัลนา ธาราฤดี โดย ลักษิกา มาแทน มนัญชญา สว่างแก้ว ที่ติดภารกิจการแข่งขันกีฬาของมหาวิทยาลัยที่ประเทศสหรัฐอเมริกา โดยมี นายพชรพล คำสมาน เป็นผู้ฝึกสอนทีมหญิง และยังมีทีมงานที่พร้อมดูแลทั้งทีมชายและทีมหญิงร่วมเดินทางไปด้วย ได้แก่ พันตรี วิทยา สำเร็จ ผู้ช่วยผู้ฝึกสอน, สิบตำรวจตรี วีรภัทร สิริจริยาพร นักวิทยาศาสตร์การกีฬา, น.ส.นวลพรรณ จั่นทิม นักกายภาพบำบัด และ นายบุญมี โพธิ์ไพจิตร เจ้าหน้าที่นวด
       "นักกีฬาทุกคนมีขวัญและกำลังใจที่ดีมาก ต้องขอบคุณท่านสุชัย พรชัยศักดิ์อุดม นายกสมาคมกีฬาลอนเทนนิสแห่งประเทศไทยฯ ที่มอบนโยบายและสนับสนุนการเตรียมนักกีฬาอย่างเต็มที่ในทุกๆ ด้าน และท่านสุชัยยังได้ยืนยันว่า หากสามารถคว้าเหรียญทองซีเกมส์มาได้ จะมอบให้ประเภทละ 1,000,000 บาท" ผู้จัดการทีมเทนนิสซีเกมส์ ครั้งที่ 31 กล่าวทิ้งท้าย
       อนึ่ง นายไทยทนุ วรรณสุข ผู้จัดการทีมเทนนิสซีเกมส์ ครั้งที่ 31 จะนำคณะเทนนิส สมทบกับทัพนักกีฬาไทย ออกเดินทางจากท่าอากาศยานสุวรรณภูมิ มุ่งหน้าไปยังสาธารณรัฐสังคมนิยมเวียดนาม ในวันที่ 11 พฤษภาคมนี้ ด้วยสายการบิน ไทยสมายล์แอร์เวย์ เที่ยวบิน WE560 เวลา 07.45 น.</code></pre>
<!-- /wp:code -->

<!-- wp:image {"id":31875,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/05/C138085F-EB68-4AB3-9EBB-9AC9FDC41886-1024x683.jpeg" alt="" class="wp-image-31875"/></figure>
<!-- /wp:image -->