<!-- wp:paragraph {"align":"center","gradient":"very-light-gray-to-cyan-bluish-gray","fontSize":"large"} -->
<p class="has-text-align-center has-very-light-gray-to-cyan-bluish-gray-gradient-background has-background has-large-font-size"><strong>"มนัญชญา" ต้านไม่ไหวแพ้ เอ็มมา ราดูคานู อดีตมือ 10 ของโลกจากสหราชอาณาจักร 0-2 เซต กองเชียร์ปลื้ม"ไหม"ยกมือไหว้ขอบคุณรอบสนามก่อนลาศึกออสเตรเลียน โอเพ่น 2026</strong></p>
<!-- /wp:paragraph -->

<!-- wp:paragraph -->
<p><a></a> การแข่งขันเทนนิสแกรนด์สแลม "ออสเตรเลียน โอเพ่น 2026" ชิงเงินรางวัลรวม 75 ล้านดอลลาร์สหรัฐ หรือราว 2,359,912,500 บาท ที่เมลเบิร์นปาร์ค ประเทศออสเตรเลีย เริ่มแข่งเมนดรอว์ วันแรก เมื่อวันที่ 18 ม.ค.69 โดยนักเทนนิสไทย "ไหม" มนัญชญา สว่างแก้ว" มือ 195 ของโลก ลงสนามแข่งประเภทหญิงเดี่ยว พบกับ เอ็มมา ราดูคานู นักหวดสาวมืออันดับ 29 ของโลก จากสหราชอาณาจักร อดีตมือ 10 ของโลก และเจ้าของแชมป์หญิงเดี่ยว ยูเอส โอเพ่น 2021 เป็นคู่สุดท้ายของ มากาเร็ต คอร์ท</p>
<!-- /wp:paragraph -->

<!-- wp:paragraph -->
<p>มนัญชญา แม้จะเป็นรองทั้งรูปร่าง และ ประสบการณ์ในเวทีแข่งระดับแกรนด์สแลม แต่ในช่วงต้นเซตแรกสามารถเปิดฟอร์มหวดได้อย่างเฉียบขาด มีเกมบุกที่ดุดันจนทำให้เบรกเกมเสิร์ฟของคู่แข่งนำ 2-1 มนัญชญา รักษาเกมเสิร์ฟถัดมาสกอร์ขยับนำ 3-1 ราดูคานู พยายามใช้ลูกเสิร์ฟที่หนักไล่ตามเป็น 2-3 เกมถัดมา มนัญชญา พยายามสลับขึ้นมาเล่นหน้าเนตบ้างรักษาเกมเสิร์ฟได้อีกนำ 4-2 ทว่า ราดูคานู ก็ไม่ปล่อยให้นักหวดไทยนำห่างไปอีก พยายามดึงฟอร์มเก่งของตัวเองออกมา ทั้ง ลูกเสิร์ฟที่หนัก และ เกมยิงสโตรกที่แม่นยำ พลิกสถานการณ์กลับมาคุมเกมได้บ้าง ขณะที่ มนัญชญา เปลี่ยนจังหวะวางบอลให้ลึก แต่ก็ยังกดดันคู่แข่งไม่ได้ทำให้ถูกเบรกไปในเกม 8 สกอร์เสมอ 4-4 สาวผู้ดี เร่งเครื่องเต็มที่ยิงสโตรกทั้งโฟร์แฮนด์ และ แบ็คแฮนด์ได้อย่างเยี่ยมยอด จน มนัญชญา ต้านไม่ไหวถูกเบรกไปอีกครั้งในเกม 10 และแพ้ในเซตแรก 4-6</p>
<!-- /wp:paragraph -->

<!-- wp:paragraph -->
<p>เซตสอง ราดูคานู ยังคงโชว์ฟอร์มได้สมราคาอดีตมือ 10 ของโลก ทั้งเกมรับและเกมรุกได้ดุดัน คุมเกมของ มนัญชญา ได้หมดจนสามารถปิดแมทช์ด้วยการชนะในเซตนี้อย่างง่ายดาย 6-1 ส่งผลให้ มนัญชญา ต้องหยุดเส้นทางการแข่งขันในแกรนด์สแลมแรกของตนเองไว้ที่รอบแรก หลังปราชัย 0-2 เซต ด้วยสกอร์ 4-6 และ 1-6 ใช้เวลาแข่งรวม 1 ชั่วโมง 11 นาที</p>
<!-- /wp:paragraph -->

<!-- wp:paragraph -->
<p>อย่างไรก็ตาม ด้วยฟอร์มการเล่นและความเป็นนักหวดที่สู้เต็มที่แม้จะเป็นรองคู่แข่งอยู่เยอะ มนัญชญา สว่างแก้ว ก็ได้รับเสียงปรบมือและกำลังใจจากกองเชียร์เทนนิสในสนามอย่างกึกก้อง โดยนักหวดไทยได้ยกมือไหว้ขอบคุณแฟนๆเทนนิสในสนามสร้างความประทับใจให้กองเชียร์เป็นอย่างมาก</p>
<!-- /wp:paragraph -->

<!-- wp:image {"id":54103,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2026/01/618087867_1321969736632672_5306796895969287330_n-1024x546.jpg" alt="" class="wp-image-54103"/></figure>
<!-- /wp:image -->