<!-- wp:paragraph {"align":"center","gradient":"very-light-gray-to-cyan-bluish-gray","fontSize":"large"} -->
<p class="has-text-align-center has-very-light-gray-to-cyan-bluish-gray-gradient-background has-background has-large-font-size"><strong>"ลัลนา" ฮึดเฉือนชนะเจ้าถิ่นหวิวลิ่วตัดเชือกศึก W100 ที่ญี่ปุ่น</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสอาชีพหญิงนานาชาติ ไอทีเอฟ วีเมนส์ เวิลด์ เทนนิส ทัวร์ ระดับ W100 รายการ "ทาคาซากิ อินเตอร์เนชั่นแนล โอเพ่น 2025" ชิงเงินรางวัลรวม 100,000 ดอลลาร์สหรัฐ หรือประมาณ 3,240,000 บาท ที่เมืองทาคาซากิ จังหวัดกุมมะ ประเทศญี่ปุ่น เมื่อวันที่ 21 พ.ย.68 ประเภทหญิงเดี่ยว รอบก่อนรองชนะเลิศ หรือ รอบ 8 คนสุดท้าย "รวงข้าว" ลัลนา ธาราฤดี นักเทนนิสไทย วัย 21 ปี มือ 142 ของโลก มือวาง 2 ของรายการ ลงสนามพบกับ รินะ ซาอิโกะ นักเทนนิสญี่ปุ่น วัย 25 ปี มือ 329 ของโลก คู่แข่งที่ ลัลนา เคยแพ้มาในการแข่งขันประเภทหญิงเดี่ยว รอบสอง รายการ "W80 กิฟุ" ที่ญี่ปุ่น เมื่อปี 2023 ด้วยสกอร์ 4-6 และ 2-6<br>สำหรับการดวลแร็คเกตกันวันนี้ ทั้งคู่ต่างงัดฟอร์มเก่งออกมาสู้กันเต็มที่ ทำให้เกมค่อนข้างสูสี จนต้องมีตัดสินแพ้-ชนะกันในเซตสาม หลังเสมอกัน 1-1 เซต โดยเซตตัดสินเกมของทั้งคู่ยังผลัดกันเบรกเกมเสิร์ฟไปมาตลอดตั้งแต่เกม 2 ถึงเกม 6 โดย ลัลนา นำ 4-2 สาวไทยฮึดกลับมารักษาเกมที่ 7 ไว้ได้สกอร์ขึ้นแท่นนำ 5-2 และปล่อยให้ ซาอิโกะ รักษาเกมเสิร์ฟถัดมา จากนั้น ลัลนา ก็ออกมาปิดแมทช์ด้วยการรักษาเสิร์ฟในเกมที่ 9 ได้สำเร็จ<br>ลัลนา เฉือนชนะ รินะ ซาอิโกะ 2-1 เซต ด้วยสกอร์ 6-3, 3-6 และ 6-3 ใช้เวลาแข่งทั้งสิ้น 2 ชั่วโมง 19 นาที ทะลุเข้าสู่รอบรองชนะเลิศ ไปพบกับมือวาง 3 ของรายการ ฮิเมะโนะ ซาคัตสึมิ นักเทนนิสญี่ปุ่น วัย 24 ปีมือ 181 ของโลกต่อไป</p>
<!-- /wp:paragraph -->

<!-- wp:image {"id":53322,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/11/586131155_1278897760939870_5247335950577132321_n-722x1024.jpg" alt="" class="wp-image-53322"/></figure>
<!-- /wp:image -->