<!-- wp:paragraph {"align":"center","textColor":"vce-bg","style":{"typography":{"fontSize":20},"color":{"background":"#05648d"}}} -->
<p class="has-text-align-center has-vce-bg-color has-text-color has-background" style="background-color:#05648d;font-size:20px"><strong>"คุณานันท์" สู้เต็มที่-พ่ายเต็ง 2 หวิว<br>หวด "ยัง แชมเปี้ยน คัพ" ที่เบลเยียม</strong></p>
<!-- /wp:paragraph -->

<!-- wp:code -->
<pre class="wp-block-code"><code>       ศึกเทนนิส ยุโรป จูเนียร์ ทัวร์ รุ่นอายุไม่เกิน 14 ปี รายการ "ยัง แชมเปี้ยน คัพ" แข่งขันคอร์ตดิน ที่ฮาสเซลต์ ประเทศเบลเยียม เมื่อคืนวันที่ 3 ส.ค. 2565 ในประเภทชายเดี่ยว "น้องพุฒิ" คุณานันท์ พันธราธร นักเทนนิสเยาวชนชายทีมชาติไทย วัย 14 ปี ที่ฝ่าด่านมาตั้งแต่เมนดรอว์ รอบแรก สาย 64 คน จนมาถึงรอบ 16 คนสุดท้าย ซึ่งในรอบนี้ คุณานันท์ พบกับ ซาฟว่า ริบกิ้น มือวางอันดับ 2 ของรายการ
       ผลการแข่งขัน ปรากฏว่า สู้กันถึง 3 เซต ก่อนที่ คุณานันท์ ของไทย จะพ่ายไปอย่างน่าเสียดาย 1-2 เซต 6-7(5-7), 7-6(7-5) และ 4-6 ต้องหยุดผลงานไว้เพียงเท่านี้ แต่ก็เป็นผลงานที่ดีสำหรับนักเทนนิสเยาวชนไทยหนึ่งเดียวที่ได้เข้าร่วมการแข่งขัน
       อนึ่ง "น้องพุฒิ" คุณานันท์ พันธราธร เป็นนักเทนนิสเยาวชนไทยที่ได้รับทุนจาก สหพันธ์เทนนิสนานาชาติ (ไอทีเอฟ) สหพันธ์เทนนิสเอเชีย (เอทีเอฟ) และกองทุนเพื่อการพัฒนาสู่แกรนด์สแลม ให้เข้าร่วมโครงการ "จีเอสพีดีพี/ไอทีเอฟ/เอทีเอฟ โฟร์ทีน แอนด์ อันเดอร์ ทีม ทู ยุโรป 2022" ในการฝึกซ้อมและแข่งขันรายการต่าง ๆ ที่ยุโรป รวมถึง "ยัง แชมเปี้ยน คัพ" ดังกล่าวข้างต้นด้วย
       และในครั้งนี้ยังมี "โค้ชเอม" ดร.ไพรินทร์ ปัญจศิลป ผู้ฝึกสอนเทนนิสชาวไทย ซึ่งเป็นผู้ฝึกสอนประจำทีมไอทีเอฟ และคณะให้การดูแล คุณานันท์กับนักกีฬาจากประเทศต่างๆ ที่ได้ร่วมโครงการ ระหว่างวันที่ 1 ก.ค. - 7 ส.ค. 2565 ณ ประเทศฝรั่งเศส ประเทศเยอรมนี และประเทศเบลเยียม ด้วย</code></pre>
<!-- /wp:code -->

<!-- wp:paragraph -->
<p>แฟ้มภาพ<br>หมายเหตุ : ในเว็บผลการแข่งขันไม่ได้ระบุประเทศของนักกีฬา มือวางอับดับ 2 ของรายการ</p>
<!-- /wp:paragraph -->

<!-- wp:image {"id":33189,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/08/9620F6DA-639D-4C0D-A07A-6BE7998FCB76-768x1024.jpeg" alt="" class="wp-image-33189"/></figure>
<!-- /wp:image -->