<!-- wp:paragraph {"align":"center","backgroundColor":"luminous-vivid-amber","fontSize":"medium"} -->
<p style="text-align:center" class="has-background has-medium-font-size has-luminous-vivid-amber-background-color"><strong> ความรู้สึกต่อโอลิมปิกเกมส์ของนักเทนนิสมือ 1 </strong></p>
<!-- /wp:paragraph -->

<!-- wp:paragraph -->
<p>ความรู้สึกต่อโอลิมปิกเกมส์ของนักเทนนิสมือ 1 โลกการแข่งขันกีฬาโอลิมปิกเกมส์เป็นฝันของนักกีฬาเกือบทั้งโลกใบนี้ แต่การเป็นมือ 1 ของโลก ไม่ได้การันตีว่าจะได้เหรียญรางวัลในมหกรรมกีฬาแห่งมวลมนุษยชาติเทนนิสก็เป็นอีกกีฬาที่มีแฟนๆ ให้ความสนใจเป็นจำนวนมาก ถึงแม้ว่าโอลิมปิกเกมส์ 2020 ที่กรุงโตเกียว ประเทศญี่ปุ่น จะเลื่อนออกไปอีก 1 ปี แต่นักหวดระดับหัวกะทิก็รอคอยที่จะไปแข่งขันในปีหน้าโนวัก โยโควิช มือ 1 ของโลกฝ่ายชาย ชาวเซอร์เบีย กล่าวว่า การได้ไปแข่งขันในโอลิมปิกเหมือนฝันที่เป็นจริง การได้เหรียญทองแดงในโอลิมปิกเกมส์ 2008 ที่กรุงปักกิ่ง ประเทศจีน ไม่ได้เป็นเรื่องน่าเสียใจเลย เพราะเหรียญรางวัลในโอลิมปิกมันเป็นความยิ่งใหญ่ทั้งนั้น ส่วนโอลิมปิกเกมส์ 2012 ที่กรุงลอนดอน ประเทศอังกฤษ แพ้ในรอบรองชนะเลิศ ขณะที่ในโอลิมปิกเกมส์ 2016 ที่นครรีโอ เด จาเนโร ประเทศบราซิล แพ้ฮวน มาร์ติน เดล โปโตร ตกรอบแรกไปอย่างไรก็ตามตลอดประวัติศาสตร์เทนนิสในโอลิมปิกเกมส์ มีนักเทนนิสที่รั้งมือ 1 ของโลกและไปคว้าเหรียญทองในโอลิมปิกเกมส์มีเพียง 2 คนเท่านั้น คือ สเตฟฟี่ กราฟ นักหวดเยอรมนีที่เป็นมือ 1 ของโลก และได้เหรียญทองในโอลิมปิกเกมส์ 1988 ที่กรุงโซล ประเทศเกาหลีใต้ ที่สำคัญปีนั้น กราฟ ได้โกลเด้นสแลม คือ ได้แชมป์ทั้ง 4 สแลม บวกกับเหรียญทองโอลิมปิกเกมส์ด้วย อีกคน คือ ฌุชติน เอแน็ง นักเทนนิสเบลเยียม คว้าแชมป์โอลิมปิกเกมส์ 2004 ที่กรุงเอเธนส์ ประเทศกรีซ ในวันที่เป็นมือ 1 ของโลก“การได้อยู่ท่ามกลางนักกีฬาระดับโลกมากมายและได้ดูการแข่งขันในระดับนี้ถือเป็นเกียรติของชีวิตแล้ว และหวังว่าจะเรียกความแข็งแกร่งให้กับตัวเองจากจุดนี้ เพื่อนำไปสร้างพลังในการลุ้นเหรียญรางวัลในการแข่งขันของตัวเองได้” โยโควิชกล่าวขณะที่แอชลีห์ บาร์ตี้ มือ 1 ของโลกปัจจุบันฝ่ายหญิงชาวออสเตรเลีย กล่าวว่า อยากจะลงแข่งขันในโอลิมปิกเกมส์มากๆ มันไม่มีความรู้สึกไหนจะมาเทียบกับการเป็นตัวแทนทีมชาติในการไปแข่งโอลิมปิกได้อีกแล้ว และโตเกียว 2020 ถือเป็นโอลิมปิกครั้งแรกในชีวิตอีกด้วย นอกจากการไปแข่งขันแล้ว บาร์ตี้ในฐานะคนรักกีฬา บอกว่าจะไปตามเชียร์นักกีฬาคนบ้านเดียวกันให้ได้มากที่สุด </p>
<!-- /wp:paragraph -->

<!-- wp:paragraph -->
<p>           สามารถติดตามข้อมูลเพิ่มเติมได้ที่: Facebook<a href="https://www.facebook.com/%E0%B8%AA%E0%B8%A1%E0%B8%B2%E0%B8%84%E0%B8%A1%E0%B8%81%E0%B8%B5%E0%B8%AC%E0%B8%B2%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA-%E0%B8%A5%E0%B8%AD%E0%B8%99%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA%E0%B8%AA%E0%B8%A1%E0%B8%B2%E0%B8%84%E0%B8%A1%E0%B9%81%E0%B8%AB%E0%B9%88%E0%B8%87%E0%B8%9B%E0%B8%A3%E0%B8%B0%E0%B9%80%E0%B8%97%E0%B8%A8%E0%B9%84%E0%B8%97%E0%B8%A2-%E0%B9%83%E0%B8%99%E0%B8%9E%E0%B8%A3%E0%B8%B0%E0%B8%9A%E0%B8%A3%E0%B8%A1%E0%B8%A3%E0%B8%B2%E0%B8%8A%E0%B8%B9%E0%B8%9B%E0%B8%96%E0%B8%B1%E0%B8%A1%E0%B8%A0%E0%B9%8C-LTAT-1088862107803423/">สมาคมกีฬาเทนนิส ลอนเทนนิสสมาคมแห่งประเทศไทย ในพระบรมราชูปถัมภ์ – LTAT</a></p>
<!-- /wp:paragraph -->

<!-- wp:image {"id":25622} -->
<figure class="wp-block-image"><img src="https://www.bucket.cloudaccess9.com/ltatorg/2020/07/116707586_3344136438942634_3264190916418367464_n.jpg" alt="" class="wp-image-25622"/></figure>
<!-- /wp:image -->