<!-- wp:paragraph {"align":"center","style":{"typography":{"fontSize":20},"color":{"background":"#d6d1ae"}}} -->
<p class="has-text-align-center has-background" style="background-color:#d6d1ae;font-size:20px"><strong>ฟอร์มฮอต! "แม็กซิมัส" ทะลุเมนดรอว์เอทีพี ชาลเลนเจอร์ "บางกอก โอเพ่น 1"</strong></p>
<!-- /wp:paragraph -->

<!-- wp:paragraph -->
<p>สมาพันธ์นักเทนนิสชาย (เอทีพี) ร่วมกับ สมาคมกีฬาลอนเทนนิสแห่งประเทศไทย ในพระบรมราชูปถัมภ์ จัดการแข่งขันเทนนิสชาย เอทีพี ชาลเลนเจอร์ ทัวร์ รายการ Bangkok Open 1 (บางกอก โอเพ่น 1) ระดับ ชาลเลนเจอร์ 75 ชิงเงินรางวัลรวม 100,000 ดอลลาร์สหรัฐ หรือประมาณ 3,425,000 บาท ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 30 ธ.ค. 2567 เป็นการแข่งขันวันที่่สอง ไฮไลท์ประเภทชายเดี่ยว รอบคัดเลือก รอบสุดท้าย ซึ่งผู้ชนะจะได้สิทธิ์เข้ารอบเมนดรอว์ เป็นการพบกันระหว่าง "แม็กซิ" แม็กซิมัส ภราพล โจนส์ นักเทนนิสไทย วัย 20 ปี ลูกครึ่งไทย-ออสเตรเลีย มืออันดับ 757 ของโลก พบกับ ซเดเน็ก โคลาร์ นักเทนนิสจากเช็ก วัย 28 ปี มืออันดับ 410 ของโลก ซึ่งเป็นมือวางอันดับ 6 ของรอบคัดเลือก</p>
<!-- /wp:paragraph -->

<!-- wp:paragraph -->
<p>ผลการแข่งขัน ปรากฏว่า คู่นี้ต้องออกแรงหวดถึง 3 เซต หลังจาก แม็กซิมัส คว้าชัยในเซตแรกได้ แต่มาพลาดท่าพ่ายการดวลไทเบรกในเซตที่สอง ส่งผลให้เสมอกัน 1-1 เซต จากนั้น แม็กซิมัส พยายามรวบรวมสมาธิและเล่นในเกมของตัวเอง จนสามารถเป็นฝ่ายเอาชนะได้สำเร็จ 2-1 เซต ด้วยสกอร์ 6-2, 6-7 ไทเบรก 5-7 และ 6-3 ในเวลา 2 ชั่วโมง 42 นาที แม็กซิมัส คว้าสิทธิ์เข้าสู่รอบเมนดรอว์ทันที โดย แม็กซิมัส จะแข่งขันเมนดรอว์ รอบแรก กับ มาร์โก ทรังเกลลิตี จากอาร์เจนตินา มืออันดับ 143 ของโลก ซึ่งเป็นมือวางอันดับ 1 ของรายการ ด้านชายเดี่ยว เมนดรอว์ รอบแรก "จูเนียร์" วิชยา ตรงเจริญชัยกุล นักเทนนิสไทย วัย 29 ปี มืออันดับ 671 ของโลก พยายามสู้อย่างเต็มที่กับ ติตูอวน ดร็อกเก็ต นักเทนนิสจากฝรั่งเศส มือวางอันดับ 4 ของรายการ และมืออันดับ 182 ของโลก ก่อนปราชัย 0-2 เซต 6-7 ไทเบรก 3-7 และ 2-6 ตกรอบแรก รับเงินรางวัลปลอบใจ จำนวน 1,045 ดอลลาร์สหรัฐ หรือประมาณ 35,791 บาท</p>
<!-- /wp:paragraph -->

<!-- wp:paragraph -->
<p>สำหรับผลการแข่งขันคู่อื่น ๆ มีดังนี้ ชายเดี่ยว เมนดรอว์ รอบแรก เคลเมนท์ ชิเดค (วาง 5-ฝรั่งเศส) ชนะ โอเล็ก ปริฮอดโก (ยูเครน) 6-3, 6-2 เบนจามิน ฮัสซัน (วาง 8-เลบานอน) ชนะ เจลลี่ เซลส์ (เนเธอร์แลนด์) 6-3, 7-5 ส่วนผลชายเดี่ยว รอบคัดเลือก รอบสุดท้าย มารัต ชาริปอฟ ชนะ ฮิคารุ ชิราอิชิ (ญี่ปุ่น) 4-6, 6-2 และ 6-2 เคลเมนท์ ตาบูร์ (ฝรั่งเศส) ชนะ โคโคโระ อิโซมูระ (ญี่ปุ่น) 6-2, 6-1 ฮิโรกิ โมริยะ (ญี่ปุ่น) ชนะ ชิน วูบิน (เกาหลีใต้) 6-0, 6-3 คิมเมอร์ คอปเปยันส์ (เบลเยียม) ชนะ เรย์ โฮ (ไต้หวัน) 6-4, 7-5 เรอิ ซากาโมโตะ (ญี่ปุ่น) ชนะ มิตสึกิ เหว่ย คัง ลีออง (มาเลเซีย) 6-2, 6-3</p>
<!-- /wp:paragraph -->

<!-- wp:image {"id":47155,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/12/471854233_1019434826886166_1342936608386047623_n-1024x683.jpg" alt="" class="wp-image-47155"/></figure>
<!-- /wp:image -->