<!-- wp:paragraph {"align":"center","gradient":"very-light-gray-to-cyan-bluish-gray","fontSize":"large"} -->
<p class="has-text-align-center has-very-light-gray-to-cyan-bluish-gray-gradient-background has-background has-large-font-size"><strong>ทีมชาติไทยรุ่น 14 ปีชายเฉือนอินโดฯ 2-1 <br>ดวลรอบ 8 ทีมกับเกาหลี หวดไอทีเอฟ เวิลด์ฯ</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชนชิงแชมป์โลก ประเภททีมชาย รุ่นอายุไม่เกิน 14 ปี รอบคัดเลือกตัวแทนโซนเอเชีย/โอเชียเนีย รายการ "2026 ไอทีเอฟ เวิลด์ จูเนียร์ เทนนิส, เอเชีย/โอเชียเนีย ไฟนอลส์ ควอลิฟายอิ้ง อีเวนท์" ณ เมืองกูชิง รัฐซาราวัก ประเทศมาเลเซีย เมื่อวันที่ 30 เม.ย. 2569 ในรอบแบ่งกลุ่ม พบกันหมด แมทช์สุดท้าย ของกลุ่ม บี</p>
<!-- /wp:paragraph -->

<!-- wp:paragraph -->
<p>ทีมนักหวดชายทีมชาติไทย รุ่นอายุไม่เกิน 14 ปี ทีมวางอันดับ 6 พบกับ ทีมชาติอินโดนีเซีย ทีมวางอันดับ 3 โดยทั้งสองทีมมีผลงานรวมชนะ 2 แมทช์เท่ากัน สำหรับทีมไทยมี "โค้ชเอ็กซ์" นายพชรพล คำสมาน เป็นผู้ฝึกสอน และนายพันธุ์ทิวา ชาวอุทัย เทรนเนอร์</p>
<!-- /wp:paragraph -->

<!-- wp:paragraph -->
<p>เปิดฉากคู่แรกด้วยประเภทเดี่ยวมือสอง “น้องอันปัน” ปัณณพรรธน์ นิ่มนวลกุล พลิกสถานการณ์จากที่แพ้ขาดในเซตแรกให้แก่ โกมัง บากัส วาห์ยู ปุรุตามะ กลับมาเป็นฝ่ายเอาชนะในสองเซตถัดมา ส่งผลให้ ปัณณพรรธน์ ชนะด้วยสกอร์ 0-6, 6-4 และ 6-3 พาทีมไทยขึ้นนำ 1-0 คู่</p>
<!-- /wp:paragraph -->

<!-- wp:paragraph -->
<p>จากนั้น เดี่ยวมือหนึ่ง “น้องเเทน” วริษฐ์ เลิศสินธพานนท์ พบกับ อีธาน เจค ฟรานส์ ปรากฏว่า เซตแรก วริษฐ์ พ่าย 5-7 ก่อนจะเล่นได้ดีในเซตสอง และเอาชนะได้แบบขาดลอย 6-1 จึงเสมอกัน 1-1 เซต และในเซตตัดสิน เกมเป็นไปอย่างสูสี ก่อนที่ วริษฐ์ จะพ่ายไปอย่างน่าเสียดาย สรุป วริษฐ์ แพ้ 1-2 เซต ด้วยสกอร์ 5-7, 6-1 และ 4-6 ส่งผลให้ ไทยกับ อินโดนีเซีย เสมอกัน 1-1 คู่</p>
<!-- /wp:paragraph -->

<!-- wp:paragraph -->
<p>และประเภทคู่ ซึ่งเป็นแมทช์ตัดสิน “น้องเดนิส” เดนิส เขียวรักษา จับคู่กับ ปัณณพรรธน์ ดวลแร็กเกตกับ อาหมัด ซุลฟาน ซาเดวา ดวี และ โกมัง บากัส วาห์ยู ปุรุตามะ ผลปรากฏว่า คู่นักหวดไทยผนึกกำลังช่วยกันสู้ จนเอาชนะได้ 2 เซตรวด ด้วยสกอร์ 6-2 และ 6-4 เก็บคะแนนให้ทีมไทยเฉือนชนะอินโดนีเซีย 2-1 คู่</p>
<!-- /wp:paragraph -->

<!-- wp:paragraph -->
<p>ฉะนั้น หลังจบรอบแบ่งกลุ่มพบกันหมด ทีมไทย จึงเป็นอันดับ 1 ของตาราง ตามมาด้วยอันดับ 2 อินโดนีเซีย ซึ่งได้เข้ารอบก่อนรองชนะเลิศ หรือ 8 ทีมสุดท้ายทั้ง 2 ทีม โดยทีมไทยจะเล่นรอบก่อนรองชนะเลิศกับทีมเกาหลีใต้</p>
<!-- /wp:paragraph -->

<!-- wp:image {"id":56157,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2026/05/687032303_1406288751534103_6908085782747679453_n-1024x768.jpg" alt="" class="wp-image-56157"/></figure>
<!-- /wp:image -->