<!-- wp:paragraph {"align":"center","style":{"typography":{"fontSize":20},"color":{"background":"#e9ebec"}}} -->
<p class="has-text-align-center has-background" style="background-color:#e9ebec;font-size:20px"><em><strong>"ธฤตา" ผงาดแชมป์หญิงเดี่ยว - "แดนไทย" คว้าแชมป์ชายคู่ ศึก J30 ที่มัลดีฟส์ </strong></em></p>
<!-- /wp:paragraph -->

<!-- wp:paragraph -->
<p>ธฤตา หงษ์หยก นักเทนนิสเยาวชนไทย มือ 755 เยาวชนโลก โชว์ฟอร์มยอดเยี่ยมต่อเนื่อง คว้าแชมป์หญิงเดี่ยว ในการแข่งขันเทนนิสเยาวชนนานาชาติ ไอทีเอฟ เวิลด์ เทนนิส ทัวร์ จูเนียร์ส ระดับ J30 รายการ "ไอทีเอฟ มัลดีฟส์ จูเนียร์ โอเพ่น 2025" ที่มัลดีฟส์ หลังจาก ธฤตา ซึ่งเป็นมือวาง 2 ของรายการ เอาชนะ โช ซึงฮยอน มือ 2,306 เยาวชนโลกชาวเกาหลีใต้ ในรอบชิงชนะเลิศ 2-0 เซต 6-1, 6-4 เมื่อวันที่ 23 ส.ค.68 ตามเวลาท้องถิ่น พร้อมรับคะแนนสะสม 30 คะแนน นับเป็นการกวาดแชมป์ของ ธฤตา หลังจาก 1 วันก่อนหน้านี้ เพิ่งจับคู่กับ อารา อาซาล อาซิม นักเทนนิสเจ้าถิ่น มือ 2,296 เยาวชนโลก คว้าแชมป์ประเภทหญิงคู่ไปครอง ด้านการแข่งขันประเภทชายคู่ รอบชิงชนะเลิศ แดนไทย ตาก้อง มือ 2,079 เยาวชนโลก จับคู่กับ ชาร์ลี บาซิล มือ 1,321 เยาวชนโลก จากสวิตเซอร์แลนด์ เป็นคู่มือวาง 3 เอาชนะ คู่มือวาง 1 ไดสุเกะ ฮาชิโมโตะ มือ 895 เยาวชนโลกจากญี่ปุ่น และ อาเหม็ด อิบราฮิม มือ 1,357 เยาวชนโลกจากอียิปต์ 2-0 เซต 6-0, 6-4 คว้าแชมป์ไปครองพร้อมคะแนนสะสม 6.25 คะแนน</p>
<!-- /wp:paragraph -->

<!-- wp:image {"id":51521,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/08/536276563_1202837641879216_3781385998899709869_n-633x1024.jpg" alt="" class="wp-image-51521"/></figure>
<!-- /wp:image -->