<!-- wp:paragraph {"align":"center","gradient":"very-light-gray-to-cyan-bluish-gray","fontSize":"large"} -->
<p class="has-text-align-center has-very-light-gray-to-cyan-bluish-gray-gradient-background has-background has-large-font-size"><strong>เปิดตัวเยาวชนทีมชาติไทย 2568<br>"ความพยายามที่ไม่หยุด"<br>ทำให้มีวันนี้ของ "จูเนียร์" วีรวิชญ์ กำพุฒ</strong></p>
<!-- /wp:paragraph -->

<!-- wp:paragraph -->
<p>สัปดาห์นี้ ขอแนะนำให้รู้จักกับนักหวดลูกสักหลาดเยาวชนทีมชาติไทย ประจำปี 2568 "วีรวิชญ์ กำพุฒ" ตัวแทนประเภทชายเดี่ยว ในรุ่นอายุไม่เกิน 16 ปี ซึ่งหากใครรู้จักน้องอยู่แล้ว ก็จะคุ้นเคยกับภาพของผู้ติดตามอย่าง คุณตาประพันธ์ ใต้ชัยภูมิ ที่พาหลานชายมาที่สนามเทนนิส ศูนย์พัฒนากีฬาเทนนิสแห่งชาติ สมาคมกีฬาลอนเทนนิสแห่งประเทศไทยฯ เมืองทองธานี เป็นประจำ</p>
<!-- /wp:paragraph -->

<!-- wp:paragraph -->
<p>วีรวิชญ์ กำพุฒ หรือที่คนในครอบครัวและเพื่อนเรียกว่า "จูเนียร์" เกิดวันที่ 25 เม.ย. 2552 ปัจจุบันอายุ 16 ปี เป็นชาวเมืองหลวง กรุงเทพมหานคร และกำลังศึกษาอยู่ที่ โรงเรียนกีฬาจังหวัดสุพรรณบุรี ซึ่งให้การสนับสนุนด้านกีฬาอย่างเต็มที่</p>
<!-- /wp:paragraph -->

<!-- wp:paragraph -->
<p>"ตอนเด็ก ๆ ผมป่วยบ่อย คุณแม่เล่าว่า ป่วยตั้งแต่แรกเกิดจนถึง 3 ขวบ เดี๋ยวเป็นไข้หวัด ไอหนัก และอาการภูมิแพ้ต่าง ๆ ทางคุณตา คุณยาย คุณพ่อ และคุณแม่ จึงปรึกษากัน และเห็นตรงกันว่า อยากให้ผมเล่นกีฬาเพื่อสร้างภูมิคุ้มกัน"</p>
<!-- /wp:paragraph -->

<!-- wp:paragraph -->
<p>"คุณตาท่านชอบกีฬาเทนนิสมาก อยากให้ผมเรียนและเป็นนักเทนนิส ท่านสอนผมจับไม้เทนนิสตั้งแต่ 3 ขวบ พอมีเวลาว่างก็จะไปตีออกกำลังกายกันตามประสาครอบครัว เล่นไปเล่นมา ผมรู้สึกหลงรักกีฬาเทนนิสขึ้นมา"</p>
<!-- /wp:paragraph -->

<!-- wp:paragraph -->
<p>"จากนั้นทางครอบครัวจึงได้ติดต่อครูใกล้บ้าน ซึ่งคือ ครูต๊อบ พฤทธิ์ เวทย์สุภาสุข (โค้ชคนแรก) ผมเล่นตั้งแต่ 4 ขวบจนถึงปัจจุบัน ตอนนี้ผมมีโค้ชหยก นันทภพ วสุวัต เป็นผู้ดูแลการฝึกซ้อมครับ"</p>
<!-- /wp:paragraph -->

<!-- wp:paragraph -->
<p>จากการใช้กีฬาเทนนิสเป็นใบเบิกทางสู่การมีร่างกายที่แข็งแรง ทำให้ วีรวิชญ์ ขยับเข้าสู่การแข่งขันรายการต่าง ๆ มีผลงานเป็นที่ประจักษ์ แต่ที่โดดเด่นที่สุด ซึ่งถือเป็นความภาคภูมิใจของ วีรวิชญ์ และครอบครัว นั่นคือการได้เป็นตัวแทนเยาวชนทีมชาติไทย</p>
<!-- /wp:paragraph -->

<!-- wp:paragraph -->
<p>"ผมเข้าร่วมการแข่งขันคัดเลือกเยาวชนทีมชาติไทยมาหลายปี แต่ไม่เคยทำได้เลยครับ ถามว่าท้อไหม ก็มีบ้าง แต่ผมมีกำลังใจที่ดีจากครอบครัวที่ให้การสนับสนุนมาตลอด ทำให้ผมฮึดสู้"</p>
<!-- /wp:paragraph -->

<!-- wp:paragraph -->
<p>"และปีนี้เป็นปีสุดท้ายที่ผมจะลงแข่งได้ ผมก็พยายามเต็มที่ในทุก ๆ แมทช์ที่ลงสนาม ในที่สุด ผมก็ทำได้ ผมติดทีมชาติไทยครั้งแรก ในรุ่นอายุไม่เกิน 16 ปี โดยคัดเข้ามาเป็นอันดับ 2 ของปี 2568 ผมขอขอบคุณทุกคนในครอบครัวที่คอยให้กำลังใจผมมาตลอด"</p>
<!-- /wp:paragraph -->

<!-- wp:paragraph -->
<p>ในส่วนผลงานนอกเหนือจากนี้ ซึ่งครอบครัวของ วีรวิชญ์ กำพุฒ ต่างภูมิใจเป็นอย่างมาก อาทิ รองชนะเลิศ รายการ เยาวชนเพื่อความชนะเลิศแห่งประเทศไทย ครั้งที่ 63 ประจำปี 2568 ชิงถ้วยพระราชทานฯ ประเภทเยาวชนชายเดี่ยว รุ่นอายุไม่เกิน 16 ปี และ รองชนะเลิศ ประเภทเยาวชนชายคู่ รุ่นอายุไม่เกิน 16 ปี</p>
<!-- /wp:paragraph -->

<!-- wp:paragraph -->
<p>รวมทั้งการร่วมทีมเยาวชนทีมชาติไทย ทำผลงานได้อันดับ 9 เอเชีย ในการแข่งขันเทนนิสชิงแชมป์โลก ประเภททีมชาย รุ่นอายุไม่เกิน 16 ปี รายการ 2025 เดวิสคัพ จูเนียร์ส รอบคัดโซนเอเชีย/โอเชียเนีย แข่งขันคอร์ทดิน ณ เมืองเชิมเกนต์ ประเทศคาซัคสถาน</p>
<!-- /wp:paragraph -->

<!-- wp:paragraph -->
<p>"ผมมี คาร์ลอส อัลคาราซ เป็นไอดอลครับ เขามีความโดดเด่น มีความอดทน แข็งแรง มีการเล่นเกมที่ดุดัน ผสมผสานทักษะการโจมตี และป้องกันได้อย่างยอดเยี่ยม ไม่ว่าจะเป็นการเล่นท้ายคอร์ทหรือการอาศัยหาจังหวะขึ้นหน้าเน็ต มีการเคลื่อนไหวที่ยอดเยี่ยมมากครับ ผมอยากเก่งเหมือนเขาครับ"</p>
<!-- /wp:paragraph -->

<!-- wp:paragraph -->
<p>ขณะที่เป้าหมายต่อไปนั้น "น้องจูเนียร์" ได้วาดฝันอยากเป็นนักกีฬาเทนนิส "ทีมชาติไทยชุดใหญ่ และพาทีมชาติไทยเป็นแชมป์เดวิสคัพ" ซึ่งเป็นฝันใหญ่ที่นักเทนนิสทุกคนนึกถึงเช่นกัน</p>
<!-- /wp:paragraph -->

<!-- wp:paragraph -->
<p>นั่นคือเรื่องราวของ วีรวิชญ์ กำพุฒ เจ้าของ IG : kamput_veerawit_ และ FB : Juniorxq Ichigyouxqwz ที่ใช้ "กีฬาเทนนิส" เป็นกุญแจไขสู่ความสำเร็จในด้านต่าง ๆ ไม่ว่าจะเป็น เรื่องของสุขภาพร่างกาย การสร้างความสุข และสร้างชื่อเสียงให้ตัวเองและครอบครัว</p>
<!-- /wp:paragraph -->

<!-- wp:paragraph -->
<p>แต่สิ่งหนึ่งที่สะท้อนจากเรื่องราวของ วีรวิชญ์ กำพุฒ หรือ "น้องจูเนียร์" คือความพยายามที่ไม่มีวันสิ้นสุด เขาล้มหลายครั้งและเขาก็ลุกขึ้นสู้หลายครั้งเช่นกัน จนกระทั่งได้พบกับความสำเร็จในที่สุด!</p>
<!-- /wp:paragraph -->

<!-- wp:paragraph -->
<p>** ขอปรบมือให้นะคะ **</p>
<!-- /wp:paragraph -->

<!-- wp:image {"id":53455,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/11/591439539_1283410090488637_1998951067889892408_n-1024x683.jpg" alt="" class="wp-image-53455"/></figure>
<!-- /wp:image -->