<!-- wp:paragraph {"align":"center","textColor":"vce-bg","style":{"typography":{"fontSize":20},"color":{"background":"#0037a3"}}} -->
<p class="has-text-align-center has-vce-bg-color has-text-color has-background" style="background-color:#0037a3;font-size:20px"><strong>สุดยอดนักหวดเยาวชนจากทั่วประเทศ<br>ร่วมศึกใหญ่ PTT-NSDF ลอนฯ รอบมาสเตอร์</strong></p>
<!-- /wp:paragraph -->

<!-- wp:code -->
<pre class="wp-block-code"><code>  นายสุชัย พรชัยศักดิ์อุดม นายกสมาคมกีฬาลอนเทนนิสแห่งประเทศไทย ในพระบรมราชูปถัมภ์ เปิดเผยว่า ในปี 2565 สมาคมฯ ได้จัดการแข่งขันเทนนิสหลายรายการ ทั้งรายการเพื่อความเป็นเลิศ อาชีพ นานาชาติ และภายในประเทศ เพื่อเป็นเวทีให้นักเทนนิสทุกรุ่นอายุได้มีโอกาสพัฒนาฝีมือ ซึ่งเห็นได้จากผลงานของนักเทนนิสไทยหลายคนที่ได้รางวัล โดยเฉพาะในรายการนานาชาติ และหลายคนยังมีผลงานที่ดีขึ้นด้วย
  นายกเทนนิสไทย กล่าวว่า หนึ่งในหลายรายการที่จัด มีรายการสำคัญอย่างการแข่งขันเทนนิสระดับเยาวชนที่เปิดโอกาสให้นักเทนนิสทั่วประเทศได้พัฒนาฝีมือ ในรายการ PTT - NSDF ลอนเทนนิสพัฒนาฝีมือ ประจำปี 2565 รวมอยู่ด้วย เป็นการเก็บคะแนนสะสมตลอดทั้งปี ในรุ่นอายุ 8-18 ปี ชายและหญิง จัดขึ้นทั้งหมด 4 ภาคคือ ภาคกลาง, ภาคอีสาน, ภาคเหนือ และ ภาคใต้ รวมจำนวน 8 ครั้ง ซึ่งครั้งสุดท้าย จบไปเมื่อเดือนพฤศจิกายนที่ผ่านมา
  หลังจากแข่งขันครบ 8 ครั้ง ตอนนี้ได้นักเทนนิสที่มีคะแนนที่ดีที่สุด รวม 6 ครั้ง ผ่านเข้าสู่การแข่งขัน PTT - NSDF ลอนเทนนิสพัฒนาฝีมือ รอบมาสเตอร์ ประจำปี 2565 เป็นที่เรียบร้อยแล้ว โดยรุ่น 8 ปี จะคัดเอาอันดับ 1-12 ส่วนรุ่น 10-18 ปี จะคัดเอาอันดับ 1-16 เข้าสู่รอบมาสเตอร์ โดยแข่งขันกันที่ศูนย์พัฒนากีฬาเทนนิสแห่งชาติ เมืองทองธานี ระหว่างวันที่ 17-22 ธ.ค. 2565 ถือเป็นรายการส่งท้ายปีของนักเทนนิสเยาวชนไทย
  "รายการ PTT - NSDF ลอนเทนนิสพัฒนาฝีมือ ถือเป็นรายการสำคัญ เพราะเป็นรากฐานของการพัฒนากีฬาเทนนิสของประเทศไทย และเป็นรายการแจ้งเกิดของดาวรุ่งหลายคน แฟนกีฬาเทนนิสที่สนใจ สามารถเดินทางมาร่วมชมการแข่งขันได้ครับ" นายสุชัย กล่าวทิ้งท้าย</code></pre>
<!-- /wp:code -->

<!-- wp:image {"id":35372,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/12/67AF67B4-73A4-4BF8-8439-BE8BFDBB3359-1024x786.jpeg" alt="" class="wp-image-35372"/></figure>
<!-- /wp:image -->