<!-- wp:paragraph {"align":"center","textColor":"vce-bg","style":{"color":{"background":"#00a37e"},"typography":{"fontSize":22}}} -->
<p class="has-text-align-center has-vce-bg-color has-text-color has-background" style="background-color:#00a37e;font-size:22px"><strong>"พัชรินทร์" สุดแกร่งลิ่วชิงเดี่ยวชน "หมิว"<br>แถมควง "พัณณิน" ขึ้นแท่นแชมป์หญิงคู่</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสอาชีพหญิง ไอทีเอฟ วีเมนส์ เวิลด์ เทนนิส ทัวร์ ดับเบิลยู15 หัวหิน รายการ "แคล-คอมพ์ แอนด์ ซีซีเอยู อินดัสตรี 4.0 โอเพ่น ไอทีเอฟ เวิลด์ เทนนิส ทัวร์ 2023" ชิงเงินรางวัลรวม 15,000 ดอลลาร์สหรัฐ หรือประมาณ 550,000 บาท ที่สนามเทนนิส อารีน่า หัวหิน จ.ประจวบคีรีขันธ์ เมื่อวันที่ 14 ตุลาคม 2566 ในช่วงสายของวันเป็นการแข่งขันประเภทหญิงเดี่ยว รอบรองชนะเลิศ 
       เปิดฉากแข่งขันพร้อมกัน 2 คู่ ตั้งแต่เวลา 11.30 น. ทว่าคู่ที่จบก่อนเป็นการแข่งขันระหว่าง "หมิว" สลักทิพย์ อุ่นเมือง นักหวดสาวไทย มือวาง 4 และมือ 937 ของโลก พบกับ ลอร่า ชิเลโควา มือวาง 7 จากสโลวาเกีย และมือ 1135 ของโลก โดยผลคู่นี้ เป็น สลักทิพย์ ของไทย ที่ยังโชว์ฟอร์มได้ดี เอาชนะได้ 2-0 เซต 6-3 และ 6-1 ในเวลา 1 ชั่วโมง 25 นาที ผ่านเข้ารอบชิงชนะเลิศเป็นคนแรก
        ส่วนอีกคู่ "อีฟ" พัชรินทร์ ชีพชาญเดช นักเทนนิสสาวไทย มือวาง 1 ของรายการ และมือ 574 ของโลก พบกับ ชริวาลี ราชมิกา ภมิปาตี นักเทนนิสอินเดีย มือวาง 3 และมือ 751 ของโลก ซึ่งผลปรากฏว่า พัชรินทร์ พลาดท่าพ่ายในเซตแรก แต่ไม่ถอดใจง่าย ๆ ฮึดสู้ จนแซงเอาชนะได้ 2-1 เซต ซึ่งเซตแรกแพ้ 6-7 ไทเบรก 5-7 ส่วนเซตสอง ชนะ 7-6 ไทเบรก 7-5 และเซตสาม ชนะ 6-2 ในเวลา 2 ชั่วโมง 46 นาที ส่งผลให้ พัชรินทร์ เข้าไปชิงชนะเลิศกับ สลักทิพย์ ต่อไป
        หลังจากนั้นเวลา 16.30 น. พัชรินทร์ ควง "แน็ต" พัณณิน โควาพิทักษ์เทศ ซึ่งเป็นคู่มือวาง 2 ของรายการ ลงแข่งขันประเภทหญิงคู่ รอบชิงชนะเลิศ ช่วยกันหวดเอาชนะ ซุน ยี่ฟาน กับ จาง จิน จากจีน ได้ 2 เซตรวด ด้วยสกอร์เซตแรก 7-6 ไทเบรก 7-2 และเซตสอง 7-5 ในเวลา 1 ชั่วโมง 42 นาที พัชรินทร์ กับ พัณณิน ได้ครองแชมป์หญิงคู่ในบ้าน รับเงินรางวัลร่วมกัน 955 ดอลลาร์สหรัฐ หรือประมาณ 33,425 บาท พร้อมคะแนนสะสมอันดับโลก คนละ 10 แต้ม</code></pre>
<!-- /wp:code -->

<!-- wp:image {"id":39803,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/10/IMG_3628-1024x683.jpeg" alt="" class="wp-image-39803"/></figure>
<!-- /wp:image -->