<p style="text-align: center;"><strong><span style="font-size: 14pt;">"สนฉัตร-สรรค์ชัย"ประดิมชัยรับปีใหม่ที่ฮ่องกง</span></strong></p>
"ต้น-ต้อง" สนฉัตร กับ สรรค์ชัย รติวัฒน์ คู่นักเทนนิสมือ 1 ของไทย ประเดิมสนามหวดรายการแรกของปีได้อย่างเยี่ยมยอดด้วยการเก็บชัยชนะเหนือคู่นักเทนนิสจีน ไบ๋ หยาน กับ เซี๊ยะ เจ้า 2-0 เซตด้วยสกอร์ 6-1 และ 6-3 ผ่านเข้ารอบก่อนรองชนะเลิศ ชายคู่ศึกเทนนิสอาชีพชาย ไอทีเอฟ เมนส์ ฟิวเจอร์ รายการ "คิดส์แลนด์ เมนส์ แอนด์ วีเมนส์ 25K ทัวร์นาเมนท์" ที่ฮ่องกง เมื่อวันที่ 1 ม.ค.62
ด้าน "จูเนียร์" วิชยา ตรงเจริญชัยกุล นักหวดมือ 1 ชายเดี<span class="text_exposed_show">่ยวของไทย จับคู่กับ เหอ ยี่ กง จากจีน แพ้ให้กับ ซู ยู่ เซียว จากไต้หวัน กับ ชินทาโร่ อิมาอิ จากญี่ปุ่น คู่มือวาง 3 ของรายการ 0-2 เซตด้วยสกอร์ 2-6 และ 6-7(4)
ส่วนการแข่งขันรอบคัดเลือก ชายเดี่ยว รอบสุดท้าย 2 นักหวดดาวรุ่งไทย คงทรัพย์ คงคา มือ 1296 ของโลก กับ ณัฐสิทธิ์ กุลสุวรรณ์ ไม่สามารถผ่านด่านเข้าสู่รอบเมนดรอว์ได้ หลังปราชัยให้คู่แข่ง โดย คงทรัพย์ แพ้ อกัสติน เวลอตติ จากอาร์เจนติน่า มือ 562 ของโลก 2-6, 2-6 ขณะที่ ณัฐสิทธิ์ พ่าย ลี กวน ยี่ จากไต้หวัน มือ 1087 ของโลก 2-6, 3-6</span>

*สามารถเข้าชมภาพเพิ่มเติมได้ที่ https://www.ltat.org/photos/