<p style="text-align: center;"><strong><span style="font-size: 14pt;">‘ดับเบิลยูทีเอ’จับมือ‘ส.เทนนิส’ติวเข้มเด็กไทย</span></strong>
<strong><span style="font-size: 14pt;">“แทมมี่”สอนด้วย-เฟ้น2ยช.แข่งฟิวเจอร์สตาร์</span></strong></p>
สมาคมนักเทนนิสอาชีพหญิง (ดับเบิลยูทีเอ) จับมือ สมาคมกีฬาเทนนิสฯ ร่วมด้วย “แทมมี่” แทมมารีน ธนสุกาญจน์ อดีตมือ 19 ของโลก จัดติวเข้มทักษะเทนนิสเยาวชนไทยในโครงการ “ดับเบิลยูทีเอ ฟิวเจอร์ สตาร์” พร้อมเฟ้น 2 นักหวดเยาวชนหญิงไทยบุกชิงชัย-เก็บเกี่ยวประสบการณ์ในศึกใหญ่ที่ประเทศสิงคโปร์ ต่อยอดพัฒนาก้าวสู่การเป็นนักเทนนิสอาชีพระดับโลกต่อไป

สมาคมนักเทนนิสอาชีพหญิง (ดับเบิลยูทีเอ) ร่วมกับ สมาคมกีฬาเทนนิส ลอนเทนนิสสมาคมแห่งประเทศไทย ในพระบรมราชูปถัมภ์ จัดกิจกรรมเทนนิสคลินิกในโครงการ “ดับเบิลยูทีเอ ฟิวเจอร์ สตาร์” โดยมี “บิ๊กเอ๋” นายกิตตน์สมบัติ เอื้อมมงคล นายกสมาคมกีฬาเทนนิสฯ เป็นประธานเปิดงาน พร้อมด้วย เมลิสซา ไพน์ รองประธานสมาคมนักเทนนิสอาชีพหญิงภาคพื้นเอเชียแปซิฟิก และผู้จัดการการแข่งขันเทนนิส “ดับเบิลยูทีเอ ไฟนอลส์” และ “แทมมี่” แทมมารีน ธนสุกาญจน์ อดีตนักเทนนิสหญิงมือ 1 ของไทย และมืออันดับ 19 ของโลก ร่วมด้วย ที่ศูนย์พัฒนากีฬาเทนนิสแห่งชาติ สมาคมกีฬาเทนนิสฯ เมืองทองธานี เมื่อวันที่ 26 กรกฎาคม

กิจกรรมเทนนิสคลินิกเป็นส่วนหนึ่งในโครงการ “ดับเบิลยูทีเอ ฟิวเจอร์ สตาร์” ซึ่งเป็นการแข่งขันเทนนิสระดับเยาวชน โดยได้คัดเลือกนักเทนนิสเยาวชนหญิงจาก 21 ประเทศในภูมิภาคเอเชียแปซิฟิก ประเทศละ 2 คน ในรุ่นอายุไม่เกิน 14 ปี และรุ่นอายุไม่เกิน 16 ปี ไปเข้าร่วมการแข่งขันรายการ “ดับเบิลยูทีเอ ฟิวเจอร์ สตาร์ 2018” ที่ประเทศสิงคโปร์ ช่วงวันที่ 15-21 ตุลาคมนี้ ซึ่งจะจัดการแข่งขันก่อนการแข่งขันเทนนิส “บีเอ็นพี ปาริบาส์ ดับเบิลยูทีไอ ไฟนอลส์ สิงคโปร์ พรีเซนเต็ด บาย เอสซี โกลบอล” ที่ประเทศสิงคโปร์ ช่วงวันที่ 21-28 ตุลาคม 2561 ในส่วนประเทศไทยได้มีการจัดแข่งขันคัดเลือกนักกีฬาแล้ว โดยตัวแทนรุ่นอายุไม่เกิน 14 ปี คือ “ฟ้าใส” กฤติกา แอบเอี่ยม และรุ่นอายุไม่เกิน 16 ปี คือ “เบลล์” ธมนพรรณ จงเลิศตระกูล

สำหรับกิจกรรมเทนนิสคลินิกครั้งนี้ แทมมารีน ธนสุกาญจน์ และ เมลิสซา ไพน์ รวมทั้ง “แพตตี้” พิมพ์รดา จัตวาพรวนิช นักหวดเยาวชนสาวไทยที่เคยไปเข้าร่วมการแข่งขัน “ดับเบิลยูทีเอ ฟิวเจอร์ สตาร์ 2017” และคว้ารองแชมป์ประเภทหญิงเดี่ยว รุ่นอายุไม่เกิน 14 ปี ที่ประเทศสิงคโปร์ เมื่อปีก่อน ได้มาร่วมถ่ายทอดประสบการณ์ และสอนทักษะการเล่นเทนนิสขั้นพื้นฐานให้กับน้องๆ เยาวชนจากโรงเรียนปรีดาวิทยา จำนวน 50 คน ขณะเดียวกันยังมีนักหวดเยาวชนจากศูนย์ฝึกเทนนิสภาคกลาง แอลทีเอที อคาเดมี ร่วมด้วย

“บิ๊กเอ๋” นายกิตตน์สมบัติ เอื้อมมงคล เปิดเผยว่า กิจกรรมครั้งนี้ทางดับเบิลยูทีเอได้จัดโครงการทั่วทั้งภูมิภาคเอเชียแปซิฟิก เพื่อปลูกฝักทักษะการเล่นเทนนิส และคัดเลือกเยาวชนเข้าไปแข่งขันรายการ “ดับเบิลยูทีเอ ฟิวเจอร์ สตาร์ 2018” โดยกิจกรรมจัดขึ้นเป็นปีที่ 3 แล้ว ซึ่งเด็กๆ เยาวชนที่ผ่านการคัดเลือกจะได้มีโอกาสไปเข้าร่วมการแข่งขันเก็บเกี่ยวประสบการณ์ และที่สำคัญยังได้ชมทัวร์นาเมนท์ใหญ่อย่างรายการ “ดับเบิลยูทีเอ ไฟนอลส์” ที่จะมีนักหวดสาวมืออันดับท็อป 8 ของโลกมาชิงชัยกัน ที่ประเทศสิงคโปร์ ปีนี้เป็นปีสุดท้ายก่อนย้ายไปจัดปีหน้าที่ประเทศจีน

“น้องๆ เยาวชนไทยทั้ง 2 คนที่ได้รับการคัดเลือก เราคาดหวังจะให้เขาไปเก็บเกี่ยวประสบการณ์ และได้สัมผัสกับทัวร์นาเมนท์อาชีพระดับโลกอย่างแท้จริง เพื่อเป็นการช่วยให้เขาเตรียมตัว และเตรียมพร้อมเข้าสู่กระบวนการเป็นนักเทนนิสอาชีพต่อไปในอนาคต น้องๆ จะได้เรียนรู้วิธีการตั้งแต่ก่อนการแข่งขันไปจนถึงจบการแข่งขันว่าจะต้องทำอย่างไร และนำมาปรับใช้กับตัวเอง ซึ่งเป็นนโยบายที่ทางดับเบิลยูทีเอ และสมาคมกีฬาเทนนิสฯ ต้องการส่งเสริมให้นักเทนนิสเยาวชนไทยพัฒนาไปสู่ระดับอาชีพต่อไป” นายกิตตน์สมบัติ กล่าว

ด้าน “แทมมี่” แทมมารีน ธนสุกาญจน์ กล่าวว่า ดีใจที่มีโครงการนี้เข้ามาช่วยส่งเสริมกีฬาเทนนิสของเมืองไทย โดยทางดับเบิลยูทีเอต้องการให้โครงการนี้ช่วยส่งเสริมนักเทนนิสอาชีพหญิงพัฒนาต่อไปในอนาคต ซึ่งเยาวชนที่ผ่านการคัดเลือกก็จะได้มีโอกาสไปแข่งขัน และได้เข้าชมการแข่งขันของนักหวดสาวมือท็อป 8 ของโลก ที่ประเทศสิงคโปร์ ทุกคนจะได้สัมผัสบรรยากาศจริงของเทนนิสอาชีพระดับโลก ทำให้ได้ประสบการณ์ ได้เรียนรู้ว่า นักเทนนิสอาชีพระดับโลกจะต้องทำตัวอย่างไร และมีการฝึกซ้อมอย่างไร เป็นการสร้างความรู้สร้างประสบการณ์ให้น้องๆ ก่อนก้าวไปสู่ระดับอาชีพต่อไป ถือว่าเป็นโครงการที่ดีมาก และเชื่อว่าในอนาคตจะมีผลิตผลก้าวไปสร้างชื่อเสียงให้ประเทศไทยได้เยอะขึ้น

ขณะที่ เมลิสซา ไพน์ กล่าวว่า โครงการนี้ทางดับเบิลยูทีเอมีความยินดี และตื่นเต้นมากที่ได้มาถ่ายทอดทักษะการเล่นเทนนิสให้กับเยาวชนไทยให้ได้เรียนรู้ทักษะขั้นพื้นฐาน แต่สิ่งสำคัญที่สุดคือ จะเป็นการจุดประกายให้น้องๆ เกิดความรักในกีฬาเทนนิส และให้เยาวชนได้ซึมซับกับความสนุกในการเล่นเทนนิสมากขึ้น โดยเทนนิสไม่ใช่เพียงการเล่นกีฬาเพื่อออกกำลังกาย ช่วยให้สุขภาพแข็งแรงแล้ว ยังถือเป็นกีฬาที่สร้างอาชีพให้กับตัวเองได้ นอกเหนือจากนั้นยังสร้างโอกาสในอีกหลายเรื่อง ทั้งเรื่องการศึกษา และโอกาสดีๆ ที่จะช่วยให้มีอนาคตที่สดใสด้วย.

<img class="alignnone size-full wp-image-13161" src="https://www.bucket.cloudaccess9.com/ltatorg/2018/07/37784854_1917665514923074_2736704249923633152_n-1.jpg" alt="" width="960" height="645" />

<img class="alignnone size-full wp-image-13179" src="https://www.bucket.cloudaccess9.com/ltatorg/2018/07/37833268_1917684944921131_237893419572133888_n.jpg" alt="" width="960" height="640" />

<img class="alignnone size-full wp-image-13181" src="https://www.bucket.cloudaccess9.com/ltatorg/2018/07/37841118_1917687808254178_3752518067591053312_n.jpg" alt="" width="960" height="640" />

<img class="alignnone size-full wp-image-13190" src="https://www.bucket.cloudaccess9.com/ltatorg/2018/07/37910421_1917684934921132_8552343277288816640_n.jpg" alt="" width="960" height="640" />

<img class="alignnone size-full wp-image-13191" src="https://www.bucket.cloudaccess9.com/ltatorg/2018/07/37913167_1917665581589734_7873651544447516672_n.jpg" alt="" width="960" height="640" />