<p style="text-align: center;"><strong><span style="font-size: 14pt;">ทีมหญิงยู-14ไทยชนะอินเดียรอบจัดอันดับศึกเวิลด์จูเนียร์คัดโซนอช.</span></strong></p>

การแข่งขันเทนนิสเยาวชนชิงแชมป์โลก ประเภททีมหญิง รุ่นอายุไม่เกิน 14 ปี รายการ "2019 เวิลด์ จูเนียร์ เทนนิส คอมเพทติชั่น" รอบคัดเลือกโซนเอเชีย/โอเชียเนีย ที่กรุงกัวลาลัมเปอร์ ประเทศมาเลเซีย ซึ่งทีมเทนนิสไทย ประกอบด้วย สลักทิพย์ อุ่นเมือง, ตปณีย์ บุญวัฒน์ และ วิจิตราภรณ์ วิมุกตานนท์ โดยมี "โค้ชจิม" นายสหทัศน์ ศุภกิจ เป็นผู้ฝึกสอน ลงแข่งขันรอบจัดอันดับ 9-16 พบกับ อินเดีย เมื่อวันที่ 11 เมษายน ปรากฎว่า ทีมไทยโชว<span class="text_exposed_show">์ฟอร์มได้ดีพิชิตชัยชนะเหนือคู่แข่ง 3-0 คู่ จากเดี่ยวมือ 1 สลักทิพย์ ชนะ ปารี ซิงห์ 6-4, 6-3, เดี่ยวมือ 2 ตปณีย์ ชนะ เวด้า ราจู ปาปูร์นา 6-3,6-2 และประเภทคู่ วิจิตราภรณ์ คู่ ตปณีย์ ชนะ ปารี ซิงห์ กับ ชรูตี อาลาวัต 6-3,6-0
จากชัยชนะนัดนี้ทำให้ทีมไทยต้องไปแข่งจัดอันดับ 9-12 พบกับ มาเลเซีย ในวันที่ 12 เมษายนนี้
"โค้ชจิม" สหทัศน์ กล่าวหลังแข่งขันว่า ในแมตช์กับอินเดีย เด็กๆทุกคนลงแข่งในขณะที่สภาพจิตใจยังไม่ดีนักหลังอกหักจากการแพ้เกาหลีใต้และไม่สามารถผ่านเข้ารอบ 8ทีมสุดท้ายได้ แต่ทุกคนก็พยายามเก็บความรู้สึกเสียใจนี้ไว้และพยายามทำหน้าที่ในสนามแข่งอย่างเต็มที่ พยายามมีสมาธิกับแมตช์ให้มากที่สุดเพราะทุกคนก็อยากจะแก้ตัวทำผลงานให้ดีที่สุดชัยชนะในแมตช์นี้ได้สร้างความมั่นใจให้น้องๆได้พอสมควร ส่วนรอบหน้าเจอเจ้าภาพ มาเลเซีย ก็นับว่ายังเป็นงานที่หนัก โอกาส 50-50 เพราะมาเลเซียเล่นดีทั้งเดี่ยวและคู่ แม้ไม่ใช่งานง่ายแต่มาถึงจุดนี้แล้วน้องๆทุกคนก็จะพยายามสู้สุดกำลังและหวังว่าจะคว้าชัยชนะให้ได้</span>

สามารถติดตามภาพการแข่งขันเพิ่มเติมได้ที่: http://www.ltat.org/photos/ และ Facebook <a class="_64-f" href="https://www.facebook.com/%E0%B8%AA%E0%B8%A1%E0%B8%B2%E0%B8%84%E0%B8%A1%E0%B8%81%E0%B8%B5%E0%B8%AC%E0%B8%B2%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA-%E0%B8%A5%E0%B8%AD%E0%B8%99%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA%E0%B8%AA%E0%B8%A1%E0%B8%B2%E0%B8%84%E0%B8%A1%E0%B9%81%E0%B8%AB%E0%B9%88%E0%B8%87%E0%B8%9B%E0%B8%A3%E0%B8%B0%E0%B9%80%E0%B8%97%E0%B8%A8%E0%B9%84%E0%B8%97%E0%B8%A2-%E0%B9%83%E0%B8%99%E0%B8%9E%E0%B8%A3%E0%B8%B0%E0%B8%9A%E0%B8%A3%E0%B8%A1%E0%B8%A3%E0%B8%B2%E0%B8%8A%E0%B8%B9%E0%B8%9B%E0%B8%96%E0%B8%B1%E0%B8%A1%E0%B8%A0%E0%B9%8C-LTAT-1088862107803423/">สมาคมกีฬาเทนนิส ลอนเทนนิสสมาคมแห่งประเทศไทย ในพระบรมราชูปถัมภ์ - LTAT</a>