<!-- wp:paragraph {"align":"center","style":{"typography":{"fontSize":20},"color":{"background":"#b9c6cb"}}} -->
<p class="has-text-align-center has-background" style="background-color:#b9c6cb;font-size:20px"><strong>"โค้ชเอ็กซ์" กำชับลูกทีมเดวิสคัพห้ามประมาทสู้เต็มที่ให้ชนะทั้งซาอุฯ-สิงคโปร์เพื่อที่1ของกลุ่ม</strong></p>
<!-- /wp:paragraph -->

<!-- wp:paragraph -->
<p>ความเคลื่อนไหวของคณะเทนนิสทีมชาติไทย ที่เข้าร่วมการแข่งขันเทนนิสชิงแชมป์โลก ประเภททีมชาย รายการ "2025 เดวิสคัพ" โซนเอเชีย/โอเชียเนีย กลุ่ม 3 ที่เมืองบั๊กนิญ สาธารณรัฐสังคมนิยมเวียดนาม ระหว่างวันที่ 14-19 ก.ค. 2568 ล่าสุด ช่วงบ่ายของวันที่ 15 ก.ค. ทีมเดวิสคัพไทยได้เวทเทรนนิ่งและผ่อนคลายร่างกายในสระว่ายน้ำ ก่อนร่วมชมการแข่งขันของทีมร่วมกลุ่ม เอ ระหว่าง สิงคโปร์ กับ ซาอุดีอาระเบีย ซึ่งผลลงเอยด้วยชัยชนะของ ซาอุดีอาระเบีย 2-1 คู่ หลังจากนั้นนักเทนนิสไทยได้ลงซ้อมเพื่อเตรียมแข่งขันในแมทช์ที่ 2 กับ สิงคโปร์ ในวันที่ 16 ก.ค.ต่อไป "โค้ชเอ็กซ์" นายพชรพล คำสมาน กัปตันทีมเดวิสคัพไทย กล่าวว่า หลังจากได้ดูฟอร์มคู่ระหว่าง ซาอุดีอาระเบีย กับ สิงคโปร์ คู่แข่งร่วมกลุ่ม เอ แล้ว ทั้งสองทีมสู้กันอย่างเข้มข้น โดยเฉพาะเดี่ยวมือ 1 ที่วิ่งไล่กันทุกลูก จึงได้ย้ำกับนักเทนนิสไทยว่า ห้ามประมาทเด็ดขาด เพราะคู่แข่งทุ่มเทกันอย่างมาก ไม่ว่าจะเจอกับทีมไหนก็ไม่ใช่แมทช์ที่ง่ายของไทยอย่างแน่นอน</p>
<!-- /wp:paragraph -->

<!-- wp:paragraph -->
<p>กัปตันทีมเดวิสคัพไทย กล่าวอีกว่า ในวันที่ไม่มีแข่งขันจะให้นักกีฬาได้เตรียมร่างกาย ทั้งเวทเทรนนิ่ง ผ่อนคลายร่างกายในน้ำ รวมทั้งลงซ้อมตามเวลาแข่งขันจริง เพื่อให้มีความคุ้นชินก่อนลงแข่งขันแมทช์ต่อไปมากที่สุด ตอนนี้ทุกคนมีสภาพร่างกายที่ดี ไม่มีอาการเจ็บ ซึ่งมีนักกีฬาครบ 5 คน ในการแข่งขันหลังจากนี้แล้ว ต้องมาวางแผนร่วมกันอย่างละเอียดอีกครั้ง เพื่อคว้าชัยชนะให้ได้ในในทุกแมทช์ที่เหลือ และจบอันดับ 1 ของกลุ่ม เอ ให้ได้ สำหรับโปรแกรมการแข่งขันวันที่ 16 ก.ค. ของทีมเดวิสคัพไทย จะพบกับ สิงคโปร์ เริ่มแข่งขันคู่แรก เวลา 14.00 น. ตามเวลาท้องถิ่น ซึ่งเท่ากับเวลาของประเทศไทย</p>
<!-- /wp:paragraph -->

<!-- wp:image {"id":50756,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/07/518346508_1171035735059407_381806955833327856_n-1024x682.jpg" alt="" class="wp-image-50756"/></figure>
<!-- /wp:image -->