<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#003ba3"}}} -->
<p class="has-text-align-center has-vce-bg-color has-text-color has-background" style="background-color:#003ba3;font-size:22px"><strong>"ยุทธนา-พัชรินทร์" นำนักหวดไทย<br>ทะยานก่อนรองฯ เทนนิสไอทีเอฟ</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสนานาชาติ ไทยแลนด์-ไอทีเอฟ เวิลด์ เทนนิส ทัวร์ 2023 สัปดาห์ที่ 7 เทนนิสชาย "ไอทีเอฟ เมนส์ เวิลด์ ทัวร์ 2023 (1)" และเทนนิสหญิง "ไอทีเอฟ วีเมนส์ เซอร์กิต 2" ชิงเงินรางวัลรวม รายการละ 15,000 ดอลลาร์สหรัฐ หรือประมาณ 534,600 บาท รวม 2 รายการอยู่ที่ 1,069,200 บาท ที่สนามเทนนิส ภายในสนามกีฬากลางตุมปัง มหาวิทยาลัยวลัยลักษณ์ จังหวัดนครศรีธรรมราช เมื่อวันที่ 24 ส.ค. 2566 เป็นการแข่งขันรอบสอง (16 คน)
       ประเภทชายเดี่ยว "สอง" ยุทธนา เจริญผล นักเทนนิสไทย วัย 23 ปี มือ 1,373 โลก ดวลแร็กเกตกับ ถัง เซิง นักหวดหนุ่มจีน วัย 23 ปี มือ 977 โลก ผลปรากฏว่า เกมเป็นไปอย่างสูสี และเป็น ยุทธนา ที่ทำได้ดีกว่า เก็บชัยได้ 2-0 เซต 6-4, 6-4 ในเวลา 70 นาที โดยแมทช์นี้นักหวดจีนเสิร์ฟเอซได้ 6 ครั้ง เสีย 1 ดับเบิลฟอลท์ ในขณะที่ ยุทธนา เสิร์ฟเอซได้ 6 ครั้งเช่นกัน แต่ไม่เสียดับเบิลฟอลท์เลย
       ยุทธนา ผ่านเข้ารอบก่อนรองชนะเลิศ หรือ 8 คนสุดท้าย ไปพบกับ กริกอรี่ โลมากิ้น จากคาซัคสถาน ที่หวดชนะ มิตสึกิ เหว่ย คัง ลีออง จากมาเลเซีย 7-6 ไทเบรก 7-3 และ 6-3
       ด้าน "อีฟ" พัชรินทร์ ชีพชาญเดช นักเทนนิสไทย วัย 28 ปี ตีตั๋วสู่รอบก่อนรองชนะเลิศ หรือ 8 คนสุดท้าย ในประเภทหญิงเดี่ยวได้เช่นกัน โดยในการแข่งขันรอบสองนั้น พัชรินทร์ ปัจจุบันเป็นมือ 639 โลก และเป็นเต็ง 7 ของรายการ พยายามเล่นให้ได้ตามมาตรฐานของตัวเอง ก่อนเอาชนะ อันริ นากาตะ สาวญี่ปุ่นวัย 23 ปี มือ 1,135 โลก 2-0 เซต 6-4, 6-2 ในเวลา 1 ชั่วโมง 22 นาที พัชรินทร์ จะหวดรอบก่อนรองชนะเลิศกับ เฉิน เมิ่งยี่ จากจีน ที่ชนะ สันดีปติ ซิงห์ เรา จากอินเดีย 6-2, 4-6 และ 6-2
       ในส่วนผลการแข่งขันของนักเทนนิสไทยรายอื่น ชายเดี่ยว รอบสอง แม็กซิมัส ภราพล โจนส์ (วาง 5) ชนะ พล วัฒนกูล 7-6(5), 6-1 กษิดิศ สำเร็จ (วาง 3) ชนะ ลีโอ วิฑูรย์เธียร (ญี่ปุ่น) 7-6(7), 6-2 พลภูมิ โควาพิทักษ์เทศ (วาง 2) ชนะ โอมาร์ ฟิลด์ส (ออสเตรเลีย) 7-6(6), 6-4 ธนเพชร ฉันทะ ชนะ คอร์บาน คราวเธอร์ (นิวซีแลนด์) 6-3, 6-3
       หญิงเดี่ยว รอบสอง พัณณิน โควาพิทักษ์ (วาง 5) ชนะ จุฬาลักษณ์ แซ่อึ้ง 6-2, 6-4 อัญชิสา ฉันทะ (วาง 1) ชนะ สลักทิพย์ อุ่นเมือง 6-2, 6-2 เวียร่า ดีเพิ่ม แพ้ มิโฮะ คูราโมจิ (วาง 2 ญี่ปุ่น) 2-6, 2-6    
       ชายคู่ รอบก่อนรองชนะเลิศ แม็กซิมัส ภราพล โจนส์-สิดธานต์ บันเธีย (วาง 2 ไทย-อินเดีย) ชนะ ยุทธนา เจริญผล-เชส เฟอร์กูสัน (ไทย-ออสเตรเลีย) 7-5, 6-3
       หญิงคู่ รอบก่อนรองชนะเลิศ อัญชิสา ฉันทะ-สลักทิพย์ อุ่นเมือง ชนะ มีอา ฮอร์วิต-มัลเกีย เมงเกวเน่ (สหรัฐฯ) 6-7(4-7), 6-2 และซูเปอร์ไทเบรก 10-4   
       พัณณิน โควาพิทักษ์เทศ-มายูกะ อาอิคาวะ (วาง 1 ไทย-ญี่ปุ่น) แพ้ อันริ นากาตะ-คิสะ โยชิโอกะ (ญี่ปุ่น) 6-3, 6-7(4-7) และซูเปอร์ไทเบรก 7-10</code></pre>
<!-- /wp:code -->

<!-- wp:image {"id":38822,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/08/IMG_3440-1024x683.jpeg" alt="" class="wp-image-38822"/></figure>
<!-- /wp:image -->