<!-- wp:paragraph {"align":"center","style":{"typography":{"fontSize":20},"color":{"background":"#c7d9e0"}}} -->
<p class="has-text-align-center has-background" style="background-color:#c7d9e0;font-size:20px"><strong>ทีมยู 16 ชายไทยคว้าชัยเฉือนจอร์แดนชนมาเลย์ศึกจัดอันดับ "เดวิสคัพ จูเนียร์ส"</strong></p>
<!-- /wp:paragraph -->

<!-- wp:paragraph -->
<p>ทีมนักหวดเยาวชนชายทีมชาติไทย รุ่นอายุไม่เกิน 16 ปี คว้าชัยส่งท้ายรอบแบ่งกลุ่มพบกันหมด ในการแข่งขันเทนนิสชิงแชมป์โลก ประเภททีมชาย รุ่นอายุไม่เกิน 16 ปี รายการ “2025 เดวิสคัพ จูเนียร์ส” แข่งขันคอร์ทดิน รอบคัดโซนเอเชีย/โอเชียเนีย ณ เมืองเชิมเกนต์ ประเทศคาซัคสถาน เมื่อวันที่ 21 พ.ค. 2568 กลุ่ม เอ ทีมไทย ซึ่งแพ้มา 2 แมทช์ ลงสนามส่งท้ายกับ ทีมจอร์แดน ที่แพ้มา 2 แมทช์เช่นกัน โดยทีมไทยได้แต้มแรกจากฝีมือของ วีรวิชญ์ กำพุฒ ซึ่งลงแข่งขันเดี่ยวมือสอง และเอาชนะ ทาลัล ชตารา 2-0 เซต ด้วยสกอร์ 6-3 และ 6-2 จากนั้น เดี่ยวมือหนึ่ง ตรัย ศรีเสน สุดต้านความแข็งแกร่งของคู่แข่งขัน อามีร์ จาเบอร์ ทำให้พ่ายไป ด้วยสกอร์ 1-6 ทั้งสองเซต ส่งผลให้ ทีมไทยกับทีมจอร์แดนเสมอกัน 1-1 คู่</p>
<!-- /wp:paragraph -->

<!-- wp:paragraph -->
<p>ในการแข่งขันประเภทคู่ “โค้ชเอ็กซ์ นายพชรพล คำสมาน ผู้ฝึกสอนเทนนิสทีมชาติไทย มอบหน้าที่ให้ วีรวิชญ์ กำพุฒ กับ กานต์ธัช สุรฤทธิ์โยธิน ลงสนาม ซึ่งผลปรากฏว่า คู่เด็กไทยช่วยกันหวดเอาชนะ อามีร์ จาเบอร์ กับ ทาลัล ชตารา 2-0 เซต 6-3 และ 6-1 ส่งผลให้ ทีมไทย ชนะ ทีมจอร์แดน 2-1 คู่ ทั้งนี้ หลังจบการแข่งขันทั้งหมด ผลปรากฏว่า ทีมไทยเป็นอันดับ 3 ของกลุ่ม เอ (ชนะ 1 แพ้ 2) ส่วน จอร์แดน อยู่อันดับ 4 (แพ้ 3 แมทช์รวด) ต้องไปเล่นรอบจัดอันดับทั้งคู่ ด้านอีก 2 กลุ่มในเดียวกันคือ ออสเตรเลีย กับ ไต้หวัน ผ่านเข้ารอบน็อกเอาท์ต่อไป ส่วนในรอบจัดอันดับ 9-16 ของเอเชีย แมทช์แรกของทีมนักหวดเยาวชนชายไทย จะพบกับ มาเลเซีย</p>
<!-- /wp:paragraph -->

<!-- wp:image {"id":49572,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/05/499542212_1128301922666122_5545638915363973513_n-1024x769.jpg" alt="" class="wp-image-49572"/></figure>
<!-- /wp:image -->