<!-- wp:paragraph {"align":"center","style":{"typography":{"fontSize":22},"color":{"background":"#caf3da"}}} -->
<p class="has-text-align-center has-background" style="background-color:#caf3da;font-size:22px"><strong>"พัชรินทร์"ล้มมือวางทะลุรอบ2"<br>วรัชญา"ชนะหวิวลิ่วเมนดรอว์<br>"ลักษิกา"ฉลุยหญิงคู่หวดอาชีพ </strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสอาชีพนานาชาติ ไอทีเอฟ เวิลด์ เทนนิส ทัวร์ เทนนิสอาชีพหญิง รายการ "ไอทีเอฟ วีเมนส์ เอเชีย/โอเชียเนีย ครั้งที่ 1" ชิงเงินรางวัลรวม 25,000 ดอลลาร์สหรัฐ หรือประมาณ 837,500 บาท และเทนนิสอาชีพชาย รายการ "ไอทีเอฟ เมนส์ เอเชีย/โอเชียเนีย ครั้งที่ 1" ชิงเงินรางวัลรวม 15,000 ดอลลาร์สหรัฐ หรือประมาณ 502,500 บาท ณ สนามกีฬาเทนนิส อบจ.เชียงราย ภายใต้มาตรการป้องกันการแพร่ระบาดของโรคโควิด-19 เมื่อวันที่ 5 เม.ย. 2565 เป็นการคัดเลือกรอบสุดท้าย ผู้ชนะได้สิทธิเข้าไปแข่งขันรอบเมนดรอว์ต่อไป</p>
<!-- /wp:paragraph -->

<!-- wp:paragraph -->
<p>ไฮไลท์อยู่ที่การแข่งขันของนักเทนนิสไทย ซึ่งสามารถคว้าชัยได้หลายคน โดยในประเภทหญิงเดี่ยว "เพียซ" วรัชญา วงค์เทียนชัย อดีตทีมชาติชาวเชียงราย วัย 32 ปี ที่เคยเป็นมือ 200 ของโลก เอาชนะรุ่นน้อง วรรษชล สวัสดี มือวาง 9 ของรอบคัดเลือก ได้อย่างฉิวเฉียด 2-1 เซต 2-6, 6-4 และซูเปอร์ไทเบรก 12-10 วรัชญา ตีตั๋วสู่เมนดรอว์ รอบแรก ได้สำเร็จ ซึ่งจะพบกับ โมโมโกะ โกโบริ จากญี่ปุ่น ด้านประเภทชายเดี่ยว จิรัฏฐ์ นวสิริสมบูรณ์ มือวาง 8 ของรอบคัดเลือก ชิงทำแต้มในจังหวะสำคัญ เอาชนะ นพดล น้อยกอ มือวาง 5 ของรอบคัดเลือก ได้ 2 เซตรวด 6-4, 6-4 ทะยานสู่รอบเมนดรอว์ เช่นเดียวกับ ธนเพชร ฉันทะ มือวาง 7 ของรอบคัดเลือก ที่กำชัยชนะเหนือ อนพัช ทิมางกูร 2-0 เซต 6-2, 6-4</p>
<!-- /wp:paragraph -->

<!-- wp:paragraph -->
<p>วันเดียวกัน ยังมีการแข่งขันรอบเมนดรอว์ ในประเภทหญิงเดี่ยว รอบแรก "อีฟ" พัชรินทร์ ชีพชาญเดช นักเทนนิสไทยวัย 27 ปี มืออันดับ 1175 ของโลก เรียกฟอร์มเก่งออกมาเอาชนะ อันห์เซลิก้า อิซาเยว่า มือวางอันดับ 6 ของรายการ และมืออันดับ 383 ของโลก ได้ 2 เซตรวด ด้วยสกอร์ 6-4 และ 6-2 พัชรินทร์ ผ่านเข้ารอบสองต่อไป</p>
<!-- /wp:paragraph -->

<!-- wp:paragraph -->
<p>ขณะที่ประเภทหญิงคู่ รอบแรก (สาย 16 คู่) ลักษิกา คำขำ นักเทนนิสไทย อดีตมือ 1 ของไทย จับคู่กับ หลู่ เจี๋ยจิง (จีน) ผนึกกำลังเอาชนะ โกซาล ไอนิตดิโนว่า (คาซัคสถาน) และ มาเรีย ทิโมเฟเยว่า คู่มือวางอันดับ 3 ของรายการ 2-0 เซต 6-4, 6-2 ผ่านเข้ารอบก่อนรองชนะเลิศต่อไป</p>
<!-- /wp:paragraph -->

<!-- wp:paragraph -->
<p>ในส่วนผลการแข่งขันของนักเทนนิสไทยรายอื่น หญิงเดี่ยว รอบคัดเลือกรอบสุดท้าย กมลวรรณ บัวแย้ม ชนะ อึ้ง หม่าน หยิง แม็กกี้ (ฮ่องกง) 6-2, 6-4 ลัลนา ธาราฤดี ชนะ ยูนะ โอฮาชิ (ญี่ปุ่น) 6-3, 6-2 สลักทิพย์ อุ่นเมือง แพ้ โฮ ชิง วู (ฮ่องกง) 1-6, 1-6 ธมจันทร์ มอมขุนทด แพ้ คาทาริน่า โกซารอฟ (เซอร์เบีย) 6-7(0-7), 0-6</p>
<!-- /wp:paragraph -->

<!-- wp:paragraph -->
<p>หญิงเดี่ยว (เมนดรอว์) รอบแรก พิมพ์รดา จัตวาพรวนิช แพ้ อินดี้ เดอ วรูม (มือวาง 1-เนเธอร์แลนด์) 3-6, 1-6 เพียงธาร ผลิพืช แพ้ ฮั่น ซินหยุน (จีน) 4-6, 6-7(7-9) พัณณิน โควาพิทักษ์เทศ แพ้ เอริกะ เซมะ (ญี่ปุ่น) 4-6, 6-7(1-7)</p>
<!-- /wp:paragraph -->

<!-- wp:paragraph -->
<p>ชายเดี่ยว รอบคัดเลือกรอบสุดท้าย กิติรัตน์ เกิดลาภี แพ้ เอารี่น์ เรย์เนล (ฝรั่งเศส) 1-6, 3-6</p>
<!-- /wp:paragraph -->

<!-- wp:paragraph -->
<p>ชายคู่ รอบแรก ชาญไชย สุขตนเอง-วิชยา ตรงเจริญชัยกุล แพ้ มาร์เซล คัมรอฟสกี้ (โปแลนด์)--อเมารี เรย์เนล (ฝรั่งเศส) 2-6, 5-7 ณัฏฐญุตม์ นิธิธนนนต์-กษิดิศ สำเร็จ แพ้ หัว เหรินห่าว (จีน)-หว่อง ฮง คิต (ฮ่องกง) 7-6(3), 3-6 และซูเปอร์ไทเบรก 9-11 คงทรัพย์ คงคา-กฤติน โกยกุล ชนะ อซาฟ ฟรีดเลอร์ (อิสราเอล)-โอเรล คิมฮี (อิสราเอล) 4-6, 6-4 และ 11-9</p>
<!-- /wp:paragraph -->

<!-- wp:image {"id":31493,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/04/278011631_5209310902425169_287970264307277975_n-1024x683.jpg" alt="" class="wp-image-31493"/></figure>
<!-- /wp:image -->