<!-- wp:paragraph {"align":"center","style":{"typography":{"fontSize":20},"color":{"background":"#d4efc4"}}} -->
<p class="has-text-align-center has-background" style="background-color:#d4efc4;font-size:20px"><strong>"สุชัย" แบโผทีมเดวิสคัพไทยสู้ศึกที่จอร์แดนผู้พันหลอดนั่งผจก.-แม็กซิมัสนำนักกีฬาหวด</strong></p>
<!-- /wp:paragraph -->

<!-- wp:paragraph -->
<p>นายสุชัย พรชัยศักดิ์อุดม นายกสมาคมกีฬาลอนเทนนิสแห่งประเทศไทย ในพระบรมราชูปถัมภ์ เป็นประธานการประชุมคณะกรรมการอำนวยการสมาคมกีฬาลอนเทนนิสฯ ประจำเดือนพฤษภาคม 2567 ณ ห้องประชุมชั้น 2 ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 29 พฤษภาคม ที่ผ่านมา นายกเทนนิสไทย เปิดเผยว่า สมาคมฯ จะส่งนักเทนนิสชายทีมชาติไทยชุดใหญ่ เดินทางไปร่วมการแข่งขันเทนนิสชิงแชมป์โลก ประเภททีมชาย รายการ "2024 เดวิสคัพ" โซนเอเชีย/โอเชียเนีย กลุ่ม 3 ณ กรุงอัมมาน ประเทศจอร์แดน ระหว่างวันที่ 10-15 มิถุนายน 2567 โดยการแข่งขันครั้งนี้ พื้นสนามเป็น ฮาร์ด คอร์ท หรือคอร์ทปูน ที่ประชุมได้เห็นชอบแต่งตั้ง "ผู้พันหลอด" พันเอก วัฒนา จันทร์ไพจิตร กรรมการอำนวยการสมาคมกีฬาลอนเทนนิสแห่งประเทศไทยฯ เป็นผู้จัดการทีม และทางผู้จัดการทีมได้พิจารณาแต่งตั้งเจ้าหน้าที่ประจำทีม ดังนี้ ดร.ธนากร ศรีชาพันธุ์ หรือ โค้ชเบิ้ม อดีตนักเทนนิสทีมชาติไทย เป็นกัปตันทีม, นายนนทพัทธ์ เฟื่องเดช และนายวีรภัทร สิริจริยาพร ทำหน้าที่นักวิทยาศาสตร์การกีฬา เพื่อร่วมกันเตรียมความพร้อมให้นักกีฬา ก่อนเดินทางไปร่วมการแข่งขัน</p>
<!-- /wp:paragraph -->

<!-- wp:paragraph -->
<p>ในส่วนนักเทนนิสชายทีมชาติไทยชุดเดวิสคัพ ซึ่งพิจารณาจากอันดับโลกและความพร้อมด้านต่าง ๆ มาประกอบกันนั้น ได้แก่ "แม็กซ์" แม็กซิมัส ภราพล โจนส์ ลูกครึ่งไทย-ออสเตรเลีย มือ 558 โลก และมือ 1 ของไทย, "บูม" กษิดิศ สำเร็จ มือ 672 โลก, "จูเนียร์" วิชยา ตรงเจริญชัยกุล มือ 778 โลก, "โอเว่น" ธนเพชร ฉันทะ มือ 893 โลก และ "ณัฐ" ปรัชญา อิสโร มือ 331 โลกในประเภทคู่ ซึ่งเป็นอันดับสูงที่สุดในนักเทนนิสไทย ขณะที่ พลภูมิ โควาพิทักษ์เทศ มือ 779 โลก ได้ขอถอนตัว เนื่องจากอยู่ในช่วงพักรักษาอาการบาดเจ็บ "ตอนนี้ แม็กซิมัส กับ วิชยา ได้เดินทางไปฝึกซ้อมและแข่งขันที่ต่างประเทศ ส่วน กษิดิศ กับ ปรัชญา ก่อนหน้านี้ก็ไปต่างประเทศและได้กลับมาเก็บตัวฝึกซ้อมที่ไทย ร่วมกับ ธนเพชร อย่างไรก็ตาม ผมได้กำชับกับผู้จัดการทีมให้ดูแลนักกีฬาชุดนี้อย่างเต็มที่ จะได้มีขวัญและกำลังใจที่ดีในการทำหน้าที่ครั้งนี้" นายสุชัย กล่าวทิ้งท้าย</p>
<!-- /wp:paragraph -->

<!-- wp:paragraph -->
<p>อนึ่ง การแข่งขัน "2024 เดวิสคัพ" โซนเอเชีย/โอเชียเนีย กลุ่ม 3 ณ กรุงอัมมาน ประเทศจอร์แดน ระหว่างวันที่ 10-15 มิถุนายน 2567 มี 10 ประเทศเข้าร่วมการแข่งขัน ประกอบด้วย อินโดนีเซีย, อิหร่าน, จอร์แดน, มาเลเซีย, แปซิฟิก โอเชียเนีย, ซาอุดิอาระเบีย, สิงคโปร์, ซีเรีย, เวียดนาม และไทย</p>
<!-- /wp:paragraph -->

<!-- wp:image {"id":43352,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/06/444483269_866854618810855_3685340910961455087_n-1024x683.jpg" alt="" class="wp-image-43352"/></figure>
<!-- /wp:image -->