<!-- wp:paragraph {"align":"center","style":{"typography":{"fontSize":20},"color":{"background":"#c7d1ba"}}} -->
<p class="has-text-align-center has-background" style="background-color:#c7d1ba;font-size:20px"><strong>"แพตตี้" ลิ่วตัดเชือกหญิงเดี่ยว-คู่ หวดเกรด 1 ที่สหรัฐ</strong></p>
<!-- /wp:paragraph -->

<!-- wp:paragraph -->
<p>ศึกลูกสักหลาดเยาวชน ไอทีเอฟ เวิลด์ เทนนิส ทัวร์ จูเนียร์ เก็บคะแนนสะสมอันดับเยาวชนโลก รายการ "เจ วัน คอลเลจ ปาร์ค ปริ๊น จอร์จ คันทรี อินเตอร์เนชั่นแนล ฮาร์ดคอร์ต ไอทีเอฟ" เกรด 1 ที่ประเทศสหรัฐอเมริกา เมื่อคืนวันที่ 26 ส.ค.2564 ตามเวลาประเทศไทย ในประเภทหญิงเดี่ยว รอบก่อนรองชนะเลิศ "แพตตี้" พิมพ์รดา จัตวาพรวนิช นักหวดดาวรุ่งไทย วัย 17 ปี มืออันดับ 84 เยาวชนโลก พบกับ อเล็กซิส โบลคิน่า นักหวดเจ้าถิ่น วัย 17 ปี มืออันดับ 55 เยาวชนโลก และเป็นมือวางอันดับ 7 ของรายการ ปรากฏว่า หลังจากจบการแข่งขันในเซตแรก ซึ่ง พิมพ์รดา เป็นฝ่ายคว้าชัย 6-0 ทาง อเล็กซิส โบลคิน่า ได้แจ้งขอถอนตัวออกจากการแข่งขัน เนื่องจากมีอาการเจ็บหลัง ทำให้ พิมพ์รดา เป็นฝ่ายชนะไปด้วยสกอร์ 6-0Ret.</p>
<!-- /wp:paragraph -->

<!-- wp:paragraph -->
<p>"แพตตี้" ทะยานสู่รอบรองชนะเลิศ หรือรอบ 4 คนสุดท้ายต่อไป ซึ่งจะพบกับ มีร์ร่า อันเดรเยว่า นักหวดเยาวชนวัย 14 ปี จากรัสเซีย มืออันดับ 57 เยาวชนโลก และเป็นมือวางอันดับ 8 ของรายการ ที่เข้ารอบมาด้วยการเอาชนะ คาเทีย แวร์สโฮล์ม นักเทนนิสชาวอเมริกัน วัย 17 ปี มืออันดับ 168 เยาวชนโลก 2-0 เซต 6-3 และ 6-4</p>
<!-- /wp:paragraph -->

<!-- wp:paragraph -->
<p>นอกจากนี้ "แพตตี้" ยังคว้าชัยในประเภทหญิงคู่ ซึ่งในรอบก่อนรองชนะเลิศ "แพตตี้" และ จ้าว ยี่เฉิน ดาวรุ่งจากจีน ช่วยกันหวดเอาชนะ ลิฟ ฮอฟเด้ และ เอวา ครู้ก สองนักหวดเจ้าถิ่น ได้ 2 เซตรวด ด้วยสกอร์ 6-4 และ 6-3 ควงกันเข้ารอบรองชนะเลิศ ไปพบกับ ทาเทียน่า นิโคเลนโก้ จากคาซัคสถาน และ หยาง หย่า อี้ จากไต้หวัน คู่มือวางอันดับ 7 ของรายการ</p>
<!-- /wp:paragraph -->

<!-- wp:image {"id":28113,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2021/08/240140523_4485092868180313_5012344469512169727_n.jpg" alt="" class="wp-image-28113"/></figure>
<!-- /wp:image -->