<!-- wp:paragraph {"align":"center","textColor":"vce-bg","style":{"typography":{"fontSize":20},"color":{"background":"#231676"}}} -->
<p class="has-text-align-center has-vce-bg-color has-text-color has-background" style="background-color:#231676;font-size:20px"><strong>"ไอทีเอฟ"เลือกทีม"ยู-14ไทย"<br>ไปหวดเทนนิสชิงแชมป์โลกที่เช็ก </strong></p>
<!-- /wp:paragraph -->

<!-- wp:paragraph -->
<p>"บิ๊กสุชัย" สุชัย พรชัยศักดิ์อุดม นายกเทนนิสไทย แจ้งข่าว สหพันธ์เทนนิสนานาชาติ (ไอทีเอฟ) เลือกทีมนักหวด "ยู-14" ของไทย ทั้งทีมชายและทีมหญิง ไปร่วมศึกเทนนิสชิงแชมป์โลก ประเภททีม รุ่นอายุไม่เกิน 14 ปี รอบสุดท้ายของโลก "ไอทีเอฟ เวิลด์ จูเนียร์ เทนนิส ไฟนอลส์ 2021" ที่สาธารณรัฐเช็ก วันที่ 2-7 ส.ค. ด้านผู้ปกครองและนักกีฬาสนใจเข้าร่วมการแข่งขัน ยืนยันพร้อมเดินทางไปร่วมศึก </p>
<!-- /wp:paragraph -->

<!-- wp:paragraph -->
<p>ตามที่ สหพันธ์เทนนิสนานาชาติ (ไอทีเอฟ) ได้กำหนดจัดการแข่งขันเทนนิสชิงแชมป์โลก ประเภททีมเยาวชน รุ่นอายุไม่เกิน 14 ปี หรือ ยู-14 รอบสุดท้ายของโลก รายการ "ไอทีเอฟ เวิลด์ จูเนียร์ เทนนิส ไฟนอลส์ 2021" ใช้คอร์ตดินทำการแข่งขัน ที่เมืองโปรสเตยอฟ สาธารณรัฐเช็ก ระหว่างวันที่ 2-7 ส.ค.2564 และพิจารณาทีมที่จะเข้าร่วมการแข่งขันจากผลงานในรอบ 3 ปีที่ผ่านมานั้น "บิ๊กสุชัย" นายสุชัย พรชัยศักดิ์อุดม นายกสมาคมกีฬาลอนเทนนิสแห่งประเทศไทย ในพระบรมราชูปถัมภ์ เปิดเผยว่า ไอทีเอฟ แจ้งมาล่าสุดว่าได้พิจารณาเลือกทีมไทยไปเข้าร่วมการแข่งขันด้วย </p>
<!-- /wp:paragraph -->

<!-- wp:paragraph -->
<p>นายสุชัย กล่าวว่า ทีมไทยได้สิทธิ์ไปร่วมการแข่งขันทั้งทีมชายและทีมหญิง สมาคมจึงได้สอบถามไปยังผู้ปกครองของนักเทนนิสเยาวชนทีมชาติไทย รุ่นอายุไม่เกิน 14 ปี ว่าจะเดินทางไปเข้าร่วมการแข่งขันหรือไม่ เนื่องจากขณะนี้ประเทศไทยยังไม่มีวัคซีนสำหรับเด็กอายุต่ำกว่า 18 ปี ปรากฏว่า ผู้ปกครองได้แสดงความจำนงที่จะส่งนักกีฬาเดินทางไปเข้าร่วมการแข่งขันที่สาธารณรัฐเช็ก ทางสมาคมจึงได้ตอบกลับไปยังไอทีเอฟเพื่อยืนยันเข้าร่วมการแข่งขันและขณะนี้อยู่ระหว่างการประสานเรื่องเอกสารต่างๆ</p>
<!-- /wp:paragraph -->

<!-- wp:paragraph -->
<p> "การส่งเด็กๆ ไปแข่งขันครั้งนี้ ผมยอมรับว่ามีความกังวลและเป็นห่วงมากจากปัญหาสถานการณ์โควิด-19 แต่เมื่อได้มีการสอบถามผู้ปกครองแล้วเห็นร่วมกันว่าควรที่จะเข้าร่วมการแข่งขัน ทางสมาคมก็พร้อมที่จะดำเนินการ และได้กำชับทีมงานที่นำคณะนักกีฬาเดินทางไปแข่งขันช่วยดูแลเรื่องความปลอดภัยและสุขภาพของเด็กๆ ด้วย เท่าที่ทราบจะมีผู้ปกครองเดินทางไปพร้อมกัน ทำให้คลายความกังวลไปได้ระดับหนึ่ง" นายกเทนนิส กล่าว</p>
<!-- /wp:paragraph -->

<!-- wp:paragraph -->
<p> สำหรับนักเทนนิสเยาวชนทีมชาติไทย รุ่นอายุไม่เกิน 14 ปี ที่จะเดินทางไปร่วมศึก "ไอทีเอฟ เวิลด์ จูเนียร์ เทนนิส ไฟนอลส์ 2021" ที่เมืองโปรสเตยอฟ สาธารณรัฐเช็ก ระหว่างวันที่ 2-7 ส.ค.2564 ประกอบด้วย ทีมชาย ธีรภัทร ขันติวีรวัฒน์, ภพธรรม ศรีวงษ์ และทัดพงษ์ กมลปัญญากร ส่วนนักกีฬาหญิง กมลวรรณ ยอดเพ็ชร, กัญจน์ชญา จูงวัฒนา และ มาหยา บุญญาอรุณเนตร โดยมี นายรุ่งฤทธิ์ ตาก้อง เป็นผู้ฝึกสอนทีมชาย, นายก้องภพ เลิศชัย เป็นผู้ฝึกสอนทีมหญิง และ นายภาณุพงศ์ จุลพันธ์ รับหน้าที่เทรนเนอร์</p>
<!-- /wp:paragraph -->

<!-- wp:paragraph -->
<p> ในส่วนทีมที่จะเข้าร่วมการแข่งขันรอบสุดท้ายของโลก มีดังนี้ ทีมชาย จำนวน 16 ทีม ได้แก่ แคนาดา, เม็กซิโก, เช็ก, อาร์เจนตินา, โคลัมเบีย, เอกวาดอร์, อียิปต์, ตูนิเซีย, ญี่ปุ่น, ไทย, อินเดีย และ 5 ทีมจากยุโรป ด้าน ทีมหญิง จำนวน 16 ทีม ได้แก่ แคนาดา, เม็กซิโก, เช็ก, โคลัมเบีย, เอกวาดอร์, อียิปต์, โมร็อคโค, ญี่ปุ่น, เกาหลี, ไทย, ฮ่องกง และ 5 ทีมจากยุโรป</p>
<!-- /wp:paragraph -->

<!-- wp:image {"id":27592,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2021/07/211822527_4327330097289925_5407922360809753211_n-1024x683.jpg" alt="" class="wp-image-27592"/></figure>
<!-- /wp:image -->